
Prefata 


Astazi, in contextul multiplelor instabilitati ale lumii contempo- 
rane la nivel international, national si regional, referintele geopoli- 
tice si geostrategice trebuie sa recapete forta sau vigoare mai mult 
ca niciodata prin reflectii, ipoteze si analize. 

Imperativul umanităţii, îngrijorată de propriul destin si de 
destinul generatiilor viitoare, este de a aráta din nou, intr-un mod 
cuprinzátor, calea de impácare, reconciliere si pace intre oameni, so- 
cietáti si state. Aici vorbim dacá nu despre a construi o armonie 
universală imediată, atunci cel putin în ideea de a îmbunătăţi per- 
spectiva și posibilitatea ca această armonie să fie atinsă în viitorul 
apropiat. Utopie? Nicidecum. Doar un amplu program pentru niște 
actori politici de buná-credintá. Într-o astfel de încercare de a 
regândi viitorul comunităţii umane sunt vizate diferite niveluri: 
responsabilitátile istorice asumate, viziunile politice si culturale 
considerate, precum și guvernările alese. În primul rând, este vorba 
de viata de zi cu zi, precum si de proiecte privind viitorul mai 
îndepărtat. În al doilea rând, se interpelează la fel de bine prezentul, 
aici si acum, precum și viitorul mai mult sau mai putin îndepărtat 
„al acestui mic morman de noroi, care ne serveşte drept planeta 
noastră”, după cum spunea Voltaire în Secolul Luminilor. 
Perseverenta fiind acea formula inteleapta ce ar permite dobândirea 
implinirii materiale, spirituale si morale atat pentru fiecare individ 
in parte, cat si pentru intreaga comunitate umana. Astazi pentru 
state si populatii mizele planetare persista, se suprapun si se 
reinnoiesc intr-o mare coliziune de evenimente tragice cu lizibilitate 
inexacta a semnificatiilor si consecintelor lor. Este oare responsabila 


mass-media de aceasta caricaturizare a evenimenteleor mondiale? 
Fara indoiala, dar nu numai, pentru ca lucrurile sunt mult mai 
complexe decát par la prima vedere. In esentá, intrebarea la care se 
cere un ráspuns este de a cunoaste care sunt calitátile intrinsece 
teoriilor si analizelor date de experti asupra problemelor cu care se 
confruntá in permanentá diferiti actori politici si militari, culturali si 
religiosi, economici si sociali. Astfel mereu este necesar a se explica 
nu doar realitatea faptelor, dar si dimensiunile lor ascunse. 

Prezenta lucrare se inscrie de minune intr-o intentie láudabilá de 
a ajuta sa se facá intelese realitatile geopolitice contemporane, in 
cazul dat, cele ale Rusiei. „Rusia la ráspántie" — aceasta este ecuația 
geopoliticá propusá. O incercare remarcabilá, succintá ca formá, dar 
foarte abundenta si densa sub aspectul continutului. Autorul acestei 
lucrári, Oleg Serebrian, diplomat, om de litere, istoric si politolog 
strálucit, exceleazá in aceastá ambitioasá tentativá editorialà. 

Exceptionala sa culturá istoricá, marea sa finete in analiza geopo- 
litică, dublată de o reală capacitate de discernământ diplomatic, 
contribuie la netágáduita calitate a lucrárii sale. El ne convinge inca 
o data de calitátile sale de retor, plin de convingere, ratiune si 
impartialitate. Parcurgánd paginile si argumentele, obiectivitatea 
ştiinţifică a autorului si onestitatea sa intelectuală nu pot fi puse 
niciodatá la indoiala. Conceptul expus articuleazá cu seriozitate, 
eficacitate si determinare trei dimensiuni ale problemei abordate: 
semnificatia si necesitatea geoistoriei, conditionalitatea si ciclitatea 
geoculturii, oportunitátile si alternativele geopoliticii. 

Pentru cá, in cele din urmá, astázi, la inceputul secolului XXI, 
Rusia se află la răspântie, în fata unui moment important al istoriei 
sale milenare. O răspântie crucială pentru ruși, dar, prin difinitie, si 
pentru europeni. 

Temporalitatea istoricá obtinutá (geoistoria ca un prim pilon al 
patriei rusești), prin referințe cronologice abundente, personaje si 
evenimente istorice importante pe o axă a timpului începând cu 
secolul IX și până în zilele noastre, ne aminteşte cât de veche, unică 
si structurată este complexitatea teritorială a Rusiei si a Rusiilor. Un 


popor rus mándru, cu o venerabila istorie, ce se cere a fi respectata. 
Anume prin prisma secolelor putem aprecia atasamentul visceral 
propriu acestui popor fata de pământul natal si de o anumită geo- 
grafie a ţării („Eşti unică in lume", imnul national). Lucrarea in 
cauză evocă marile etape ale istoriei naționale ruse. Anume aici 
găsim adevărata temelie și profunda înrădăcinare a sufletului rus, 
exteriorizat într-o cultură specifică, strâns legată de religia ortodoxă 
si afirmat prin cele trei tentative succesive de panslavism (0 
identitate etnică), eurasianism (tentativa unui tropism asiatic) și 
internationalism (ardoarea nostalgică a ideologiei sovietice). 

În frumoasele pagini care îi sunt dedicate, abordarea culturală, în 
dimensiunea sa globală și patrimonială, dezvăluie că mentalitatea 
rusă (geocultura ca al doilea pilon identitar al Rusiei) este 
frământată din muzică, operă, desen și arhitectură, filosofie și 
religie, literatură şi poezie. Astfel constătăm că orientarea, inspirația 
şi dialogul spiritual ale Rusiei și ale locuitorilor săi par a fi mai mult 
legate de Occidentul european decât de Orientul asiatic. Istoria, arta 
şi cultura rusă au fost întotdeauna mai acomodate cu azimutul 
european decât cu cel asiatic, asta însă nu a lipsit-o de influenţe din 
alte orizonturi. Cât despre creștinismul ortodox, religie de geneză 
occidentală, el rămâne în continuare a fi elementul ce marchează cel 
mai mult cultura, societatea și politica întregii naţiuni ruse. Anume 
în acest imens registru cultural, cu toate formele si tematicile sale, 
se ivește și se exprimă în integritatea, fecunditatea și esteticul său 
nesecata dilemă a acestei tari: atașamentul fata de tradiţie, atracția 
fata de Occident. Un paradox existential și promiţător, cum s-a de- 
monstrat în ultimele secole, atât de multi scriitori, pictori, muzicieni 
si poeti care încă hrănesc intelectualitatea din Europa de Vest. Un 
schimb dialectic al unei civilizaţii europene mai largi, care cuprinde, 
de fapt, atât Estul, cât si Vestul. 

Sustinuta si promovată de reperul geoistoric, pe de o parte, si de 
reperul geocultural, pe de altă parte, ecuaţia geopolitică se poate 
astfel dezvolta. Autorul, fiind fascinat de teoriile geopolitice de la 
sfârşitul secolului al XIX-lea și începutul secolului al XX-lea, 


revitalizeazá, cu relevanță si discernământ, tema „blocului 
continental" a generalului german Carl Haushofer (care reia tema 
unei Insule mondiale si conceptul , Heartland" al geografului englez 
Halford John Mackinder). La aceasta raspantie se decide viitorul 
Rusiei. 

Aceasta este intr-adevar esenta conceptului original al autorului, 
care confera cártii sale un triplu obiectiv: de a oferi o analiza bine 
argumentata, de a prezenta o consultanta strategica si operationala 
si de a sugera o acţiune politică deliberată. In această lucrare găsim 
enumerate principalele riscuri si amenințări potenţiale care ar putea 
afecta teritorialitatea rusească în viitor: situația islamului în ţară si 
în în spaţiul apropiat Rusiei; tendințele demografice din ţară, 
precum si caracteristicile distribuţiei populaţiei pe teritoriul rusesc; 
la fel și viziunile politice și economice ale Chinei în regiune. 
Afirmând valoarea unui parteneriat potenţial între Rusia și India, 
autorul reamintește de ostilitatea istorică existentă între SUA si 
Rusia. De azi înainte actuala Germanie, și prin ea întreaga Uniune 
Europeană, devine pentru Kremlin partenerul de frunte, privilegiat, 
dar în anumite condiţii. 

Cu siguranță, așa cum menţiona Héléne Carrére d'Encausse, „Im- 
periul Rus a fost întotdeauna unul european și asiatic", cu toate 
acestea, „Rusia dintre două lumi” (denumirea cărții sale) trebuie să 
facă acum o alegere. După un sfert de secol de la încheierea 
Războiului Rece și prăbușirea Uniunii Sovietice, având în vedere 
contextul internațional, diplomatul (autorul) avertizează: „Viitorul 
Rusiei nu se decide nici pe Nipru si nici pe Nistru, ci pe Amur”. În 
această ordine de idei, autorul prefetei isi poate permite să adauge, 
într-un mod foarte diplomatic: „Pe termen lung Rusia nu are viitor 
fără Europa, așa cum nici Uniunea Europeană nu are un viitor fără 
Rusia". Ramâne deci la discretia acestor două entităţi teritoriale 
majore să elaboreze o nouă dialectivă geopolitică inovantă și reală 
în viitorul cel mai apropiat, ce ar satisface interesele lor reciproce. 
În anul 1989, evocând ideea unei „Confederații Europene”, Francois 


Mitterrand ne sugera deja o oportunitate geopolitica promitatoare si 
de avangardă la acel moment: „O Europa de la Lisabona pana la 
Vladivostok". 


Dr. Christian DAUDEL, 
profesor de geografie si geopolitica 
la Universitatea din Saint-Etienne 


Rusia si Rusiile 


Desi dreptul international (si toată ideologia corectitudinii 
politice) ne sugerează cu ipocrizie că ar exista o egalitate suverană a 
statelor, realitatea cotidiană ne oferă prea multe exemple care ne-ar 
dovedi contrariul. Statele nu sunt egale din pricina dimensiunii lor, 
a puterii economice și financiare, a potenţialului militar și demogra- 
fic, dar si a greutăţii istoriei sau culturii lor nationale. Toate astea 
generează și o inegalitate de „notorietate”, fenomen care nu poate fi 
depășit nici chiar în societatea informaţională de azi: există țări bine 
cunoscute si tari aflate într-un profund anonimat. Si dacă e sa 
judecăm după cantitatea de filme, emisiuni radio și televizate, 
articole, studii si cărți consacrate Rusiei, vom consimti că aceasta 
face parte din lista restrânsă a „inegalilor” din prima categorie. 
Atâta doar că a cunoaște si a înțelege nu e deloc același lucru. 

Cu o suprafață de peste 17 milioane de kilometri pătraţi, adică 
exact de 70 de ori mai mare decât Marea Britanie, Rusia este o 
„mărime geografică” greu de ignorat, dar si dificil de înţeles pentru 
un vest-european. Pe cât e de neinteleasá Rusia in Vest am putut 
constata în timpul conflictelor din Georgia (2008) și Ucraina (2014). 
Analizele pe care le vedeam în presa occidentală îmi lăsau un 
sentiment ciudat: pe de o parte, era clar că cei care opinează au în 
spate un bun bagaj de cunoștințe, au vizitat (și nu o dată) locurile 
despre care vorbesc, știu ruseste, îi cunosc personal pe multi dintre 
actorii publici la care se refereau, și totuși concluziile lor erau 
adesea eronate. S-o fi datorând acest lucru istoriei (în care aceleași 
date și evenimente sunt tratate și înțelese diferit de ruși și de 
occidentali), creștinismului ortodox (cu specific rusesc, puternic 


impregnat de un misticism aproape pagan), limbii (si caracterelor 
chirilice), izolarii culturale din Evul Mediu timpuriu (si din perioada 
sovieticá), e greu de spus. Mai curánd e vorba de un cumul de 
factori. 

Printre lucrurile neintelese de vest-europeni (nici nu mai vorbesc 
de nord-americani) e si relația rușilor cu „pământul” si cu „timpul”, 
altfel spus, „pofta de geografie” si „sensibilitatea la istorie” a acestui 
popor. Spun „popor” și nu „stat”, or, anume el, poporul, are un 
suflet si o memorie colectivă, ultimul fiind doar trupul în care 
sălășluieste primul. Indiferent de cum și-au numit ţara de-a lungul 
vremii — Marele Cnezat al Moscovei, Imperiul Rus, Uniunea Sovie- 
tică sau Federaţia Rusă -, ei au avut un gust pronunţat pentru 
spațiu, un sentiment bine înrădăcinat de stăpân și o memorie lungă 
a „pământului care-mi aparține”. 

Despre „specificul rusesc” s-a scris din belșug. Cel mai mult au 
vorbit despre asta chiar rușii - filosofi precum Nikolai Berdeaev, 
Vladimir Soloviov sau Nikolai Danilevski, scriitori precum Lev 
Tolstoi, Fiodor Dostoievski ori Dmitri Merejkovski. E adevărat, Rusia 
nu e nici lesne de înțeles, nici măcar uşor de definit. O tara e, 
desigur, întâi de toate, o realitate politico-geografică, dar chiar și în 
sens politico-geografic hotarele Rusiei nu sunt foarte precise, ca 
urmare a lanţului de litigii de frontieră. Pentru un japonez Rusia 
începe dincolo de strâmtoarea Vries, pentru un ucrainean Rusia e la 
est de strâmtoarea Kerci, pentru un georgian Rusia e la nord de 
versanţii nordici ai Caucazului, iar un basarabean o să vă asigure cu 
tărie că tara sa nu se învecinează cu Rusia. Dar în ce măsură aceste 
imagini, sugerate de hărțile politice (conforme cu dreptul internatio- 
nal), sunt valabile în „geografia reală”? Sunt foarte puţine ţările a 
căror „geografie reală” (mă feresc aici de termenul „frontiere”, la 
care vom reveni în paginile de mai jos) să fie într-o divergență atât 
de mare cu geografia politică „internațional” acceptată. 

A răspunde la întrebarea ce este Rusia în plan geoistoric și 
geocultural e cel puţin tot atât de complicat, dificultăţile fiind atât 
de natură geografică, cât şi semantică: existența mai multor termeni 


pentru a desemna (nuantat!) Rusia, apoi si diferitele Rusii. 

Dar să le luăm pe rând. Denumirea „Rusia”, mai exact Ros sau 
Rhos, este atestată în scris pentru prima oară acum douăsprezece 
veacuri (sec. IX), când la palatul imperial din Ingelheim am Rhein, 
ultima reședință a împăratului Occidentului Ludovic cel Pios, a 
ajuns o delegaţie a împăratului bizantin Teofil. lată ce ne spune 
autorul anonim al Analelor de la mănăstirea Sfântul Bertin (Annales 
Bertiniani) despre discuţia dintre Ludovic cel Pios și solii greci: „El 
[împăratul Teofil] a mai trimis cu dânșii pe acei care se numeau, adică 
îşi numeau neamul lor, Rhos, pe care regele lor, numit hakanus, i-a 
trimis mai devreme ca ei să-l anunţe despre prietenia lor faţă de el...”'. 
Titlul suveranului rus de la acea vreme (fără îndoială, era vorba mai 
degrabă de căpetenia unei uniuni de triburi și nu de un monarh în 
sensul deplin al cuvântului) suna curios — hakanus, adică han, după 
moda turcică, deşi e prea puţin probabil ca el să se fi numit anume 
așa. Mai curând grecii bizantini au făcut o paralelă între hanii 
(hakanii) hazari si vecinii lor nordici, deși nu putem exclude ca 
unele căpetenii de triburi slave să-şi fi atribuit initial și acest titlu de 
han, după moda hazară, sub influenţa culturală (si politică) a cărora 
se aflau în prima jumătate a veacului al IX-lea. 

Ar merita clarificată și relația dintre noţiunile frecvent 
considerate sinonime: „Rusia” (Poccus) si „Rutenia” (Pycb). Această 
sinonimie nu e decât parțială, având valenţe diferite în limbile vest- 
europene, pe de o parte, și în cele slave răsăritene, pe de altă parte. 
Astfel, în rusă noţiunea de Rutenia are mai mult o conotaţie istorică 
si cultural-geograficá, fiind mai curând o referinţă la întregul spațiu 
slav răsăritean. Bunáoará, în limba rusă se poate spune doar „Rute- 
nia Kieveană” (Kuesckaa Pycb) si nicidecum „Rusia Kieveană” 
(Knesckaa Poccua), ca în limbile romano-germanice. În același 
timp, în limbile romano-germanice noţiunea de Rutenia e folosită 
mai cu seamă pentru a desemna diversele grupuri slave răsăritene, 
cu excepţia celor populate de (velico)rusi (în ultima vreme, 
îndeosebi pentru a desemna ucrainenii transcarpatini). 


In sens istorico-geografic, avem cateva Rusii (si/sau Rutenii). 
Íntái de toate este Velicorusia (Beukopoccua) sau Marea Rusie. 
Anume astfel (MeydAn Poooía) botezaserá grecii bizantini in veacul 
al XIV-lea ţinuturile rusești din bazinul râului Oka, unite sub 
sceptrul marelui-cneaz al Moscovei. Hotarele Velicorusiei nu sunt 
foarte precise. Putem spune, cu oarecare aproximaţie, că ea s-ar 
reduce la zonele economice centrale de cernoziom ale Federaţiei 
Ruse de azi, la care am mai adăuga regiunile Pskov, Novgorod și 
Vologda. Mai târziu, deja în epoca modernă, termenul „velicorus” 
devine asociat cu cel de rus (propriu-zis), un fel de specificare a 
faptului despre ce fel de rus anume e vorba. Bunăoară, la recensá- 
mântul populaţiei desfășurat în 1897 în Imperiul Rus erau trei 
,categorii” de ruși - „velicoruși” (adică rușii propriu-ziși), 
„maloruși” (ucrainenii) si ,bielorusi". În același timp, nu există o 
sinonimie (nici istorică, nici geografică și nici politică) între 
noţiunile Rusia și Velicorusia. 

Tot grecii bizantini au fost cei care în secolul al XIV-lea au 
botezat pământurile meridionale ale Rusiei vechi cu numele de 
Rusia Mică sau Malorusia, termen folosit mai târziu ca sinonim 
(partial) pentru Ucraina. E adevărat că initial grecii numiseră Rusia 
Mică (Muwpă Pwooia) vestul Ucrainei de azi (vechile cnezate ale 
Haliciului și Volâniei), dar în secolul al XIV-lea numele se extinde 
(sau se reinventează?) pentru a desemna ținuturile din estul Ucra- 
inei de azi (ar coincide aproximativ cu regiunile Poltava, Harkiv, 
Sumi, Cernihiv, Kiev și Cerkassî). Deși regiunea istorică Malorusia 
nu coincide decât parțial cu Ucraina de azi (și cu teritoriile populate 
de ucraineni), până la Revoluţia rusă din 1917 ucrainenii erau 
cunoscuți preponderent anume cu numele de malorusi. 

Dincolo de Rusia Mare si cea Mică, există și o Rusie Nouă 
(Novorusia), termen care definește teritoriile nord-pontice anexate 
de Rusia în secolul al XVIII-lea, pământuri care anterior erau sub 
stăpânirea Hanatului Crimeei (și populate preponderent de tătari și 
greci). În perioada Războiului Civil din Rusia (1917-1922), 
Novorusia a fost un măr al discordiei între forțele naţionaliste ucra- 


inene si rusi (fie ei comunisti, social-revolutionari sau albgardisti). 
In timp ce guvernul nationalist ucrainean al lui Petliura pretindea 
toata Novorusia, inclusiv tinuturile Donului si Kubanului, rusii nu 
puteau admite ca fosta ,capitalá sudica” a Imperiului, Odesa, sa 
ajungă pe mâinile malorusilor. Soluţia leninistá a problemei 
novoruse a fost aplicarea unui act-pareage, prin care estul Novorusiei 
si Crimeea au trecut la RSFS Rusá, iar partea centralá si vesticá, la 
Ucraina. Ín zilele noastre Novorusia este parte a Ucrainei (ar 
coincide cu partea de la est de Nistru a regiunii Odesa, Crimeea, 
regiunile Mâkolaiv, Herson si Doneţk, jumătatea de sud a regiunii 
Luhansk si cea mai mare parte a regiunii Zaporijjea), Rusiei 
(regiunea Rostov pe Don și partea situată la nord de râul Kuban a 
regiunii Krasnodar) și Republicii Moldova (zona transnistriană). 

„Dosarul novorus”, considerat multă vreme ca fiind de domeniul 
trecutului, a reapărut după destrămarea URSS, fiind reanimat atât 
de naționaliștii ucraineni, cât si de cei ruși. Comunitatea internatio- 
nală a aflat despre el în 2014, când separatiștii ruși din estul Ucra- 
inei au proclamat un „stat confederal” Novorusia pe teritoriul 
regiunilor Doneţk și Luhansk. 

Avem, apoi, cele trei Rusii/Rutenii „colorate” - Rusia 
Albă/Bielorusia (sau Rutenia Albă/Belarus), Rutenia Neagră (Cerno- 
rusia) și Rutenia Roșie, noțiuni care, după toate probabilitățile, sunt 
de inspiraţie turcică (tătară), or, știm că în perioada medievală 
popoarele turcice obișnuiau să asocieze cu o anumită culoare cele 
patru parti cardinale ale lumii (negru pentru nord, alb pentru vest, 
roșu pentru sud si albastru pentru răsărit). Rutenia Albă se referă la 
partea centrală, nordică si de est a Belarusului de azi, desi pe 
parcursul istoriei aria desemnată cu acest termen a fluctuat mult. 
Rutenia Neagră ocupă vestul Belarusului un teritoriu care istoric a 
fost multă vreme legat de Lituania si care în perioada interbelică a 
făcut parte din Polonia, fiind si azi populat de o importantă 
comunitate poloneză. În fine, Rutenia Roșie e o denumire practic 
ieșită din uz, care în Evul Mediu târziu s-a folosit ca nume alternativ 


pentru pámánturile vechiului cnezat al Haliciului (Galitia de mai 
tárziu). Pentru prima data ,triada" Ruteniilor colorate apare pe 
harta intocmita de cálugárul italian Mauro in anul 1459. 

Pe lângă Rusiile si Ruteniile deja menţionate, mai exista un 
termen istorico-geografic care desemna Rusia in epoca moderná 
timpurie — Moscovia. Anume cu această denumire era cunoscută cel 
mai des Rusia Mare (moscovită) occidentalilor până la proclamarea 
Imperiului (1721) de către Petru cel Mare. De menţionat că în 
proiectele naziste de decupare politico-geografică a Europei 
Răsăritene era preconizată „reinventarea” Moscoviei. Moscovia și nu 
Rusia (cuvânt cu o încărcătură politică, istorică și semantică prea 
puternică) urma să se numească „statul autonom” rusesc pe care 
nemţii planificau să-l instituie la vest de așa-numita linie A-A 
(Arhanghelsk - Astrahan, frontiera preconizată dintre vasalul ger- 
manilor Moscovia si o Uniune Sovietică slăbită, „aruncată” peste 
malul stâng al Volgăi). 

Să nu uităm, apoi, si de Rusia Kieveană, care, precum ziceam, în 
limba rusă poartă numele de Rutenia Kieveană. Constituita la finele 
secolului al IX-lea, Rusia Kieveană a fost și rămâne subiectul unor 
dezbateri istorico-politice. Primele discuţii apar la mijlocul veacului 
al XVIII-lea, pe vremea împărătesei Elizaveta I a Rusiei, când Mihail 
Lomonosov contestă așa-numita „teorie normandă”, acreditată de 
istoricii germani din Rusia. Conform acestei teorii, care rămâne 
până azi un episod sensibil pentru istoriografia rusă, statul rus vechi 
(Rusia Novgorodeană, apoi cea Kieveană) ar fi fost creat prin unirea 
triburilor slave răsăritene de către aristocrația militară nord-germa- 
nică (normandă). Faptul că primul suveran rus în sensul adevărat al 
cuvântului și fondator al dinastiei Rurikizilor, care a stat la cârma 
Rusiei Kievene, apoi a diverselor cnezate rusești si a Taratului 
Rusiei, a fost konungrul Rurik, originar din cetatea Haithabu (azi in 
orășelul Busdorf din landul german Schleswig-Holstein), e un lucru 
ştiut, care nu se pune la îndoială. Subiectul discuţiei era (și mai 
este) în ce măsură statalitatea rusească medievală s-a consolidat 
datorită influenței nord-germanice (normande): a fost Rurik un 


invitat la domnie sau el si ostenii lui au fost cei care au creat statul 
rusesc? Adeptii teoriei normande sustin ca Rurik a fost cel care a 
fondat orasul Novgorod (cunoscut initial si cu numele de 
Holmgaard), unind catre anul 862 triburile slave de nord in asa- 
numita Rusie Novgorodeana. Dupa moartea lui Rurik, in 879, tronul 
de mare-cneaz al Novgorodului trece la nobilul normand Oleg 
(Helge), care era, probabil, o ruda apropiata a lui Rurik, de vreme 
ce lui i s-a incredintat nu doar domnia, ci si tutela lui Igor (Ingvar), 
fiul lui Rurik. Frecvent, anume Oleg e considerat fondator al statului 
rus medieval, or, el e cel ce pune stăpânire pe triburile slave din 
bazinul Niprului, mutând, in 882, capitala de la Novgorod la Kiev. 
„Teoria normandă” nu e singurul temei de gâlceavă al istoricilor 
si arheologilor care se ocupă de istoria veche a slavilor răsăriteni. 
Cercetătorii (şi politicienii) ruși și ucraineni mai au o neînțelegere: 
Rusia (Rutenia) Kieveană era... Rusia sau Ucraina? Dezbaterea pare 
sterilă pentru un istoric vest-european de azi, cu toate că discuţia 
privind „zestrea istorică” a Rusiei Kievene nu e chiar nouă. Ea apare 
pe la finele secolului al XIX-lea, odată cu trezirea conștiinței nati- 
onale ucrainene (mai cu seamă în Austro-Ungaria). Printre istoricii 
(poate chiar cel dintâi) care au acreditat ideea că Rusia Kieveană a 
fost prima formaţiune statală a poporului ucrainean (Rusia Mosco- 
vită fiind un derivat al acesteia) a fost Mâhailo Hrușevskâi, partizan 
al identităţii ucrainene si dușman fervent al „teoriei normande”. 
Monumentala sa monografie în zece volume Istoria Ucrainei-Ruteniei 
(Icmopua Yxpainu — Pycu), editată in parte cu sprijinul autorităților 
austro-ungare la răscrucea secolelor XIX și XX, este azi „cartea de 
căpătâi” a istoriografiei ucrainene. Anume aici (în partea I, 
introductivă, a volumului I) el acreditează ideea că ucrainenii sunt 
un popor slav distinct de ruși, atingând, totodată, și sensibila 
problemă a limbii. Din perspectiva sa, ucraineana poate fi 
considerată și un dialect, dar nu al limbii ruse, ci al unei limbi 
rutene, al cărei dialect este și rusa (velicorusa). Astfel, ucraineana 
nu e nici derivată, nici „subordonată” limbii ruse (cum pretind unii 
istorici și lingviști ruși). El mai afirmă că Rusia (Rutenia) Kieveană a 


fost primul stat ucrainean, cel de-al doilea fiind Secea Zaporojeana, 
pe care o consideră un prim exemplu de democraţie în Europa 
moderna. E inutil sá spunem cá aproape intreaga comunitate a 
istoricilor rusi a reactionat negativ la cartea lui Hrusevskái. Ceva 
mai tárziu, in perioada sovieticá, astfel de ,,erezii” erau condamnate, 
or, Rusia Kieveaná era prezentata ca stat al rusilor vechi, de la care 
in perioada moderna timpurie, in mare parte datorita influentei 
politice si culturale polono-lituaniene, s-au desprins bielorusii si 
ucrainenii (care sunt niște „derivate” deci). Bunăoară, scriitorul si 
filologul rus Andrei Melkov „demonstrează” că ucraineana ar fi, din 
perspectivă istorico-lingvistică, un dialect de tranziţie ruso-polon, 
ridicat artificial la rang de limbă de dușmanii unităţii poporului 
rus?. Istoricii ruși invocă și faptul că numele real al statului vechi rus 
a fost doar Rusia (mai exact Rutenia/Pycb), sintagma „Rusia 
Kieveană” fiind de dată recentă, introdusă în circuitul academic abia 
în anul 1837 de istoricul medievist Mihail Maksimovici’. 

Odată cu proclamarea independenței Ucrainei (1991), cercetă- 
torii ruși si ucraineni au revenit cu si mai multă înverșunare la 
vechile polemici. Pe de o parte, ucrainenii își asumă rolul de 
moștenitor — dacă nu exclusiv, atunci cel putin preferential — al 
vechii Rusii Kievene. Pe de altă parte, unii autori ruși neagă însăși 
existența unor popoare precum ucrainenii (și bielorușii), numindu-i 
,inventie” a propagandei austriece dinaintea Primului Război 
Mondial, menite să deturneze de la calea cea dreaptă mișcarea pan- 
slavistă prorusească din Galiţia și, totodată, să alimenteze ideologic 
un curent separatist în ţinuturile sud-vestice ale fostului Imperiu 
Rus. 

Şi mai complicată este definirea a ceea ce ar fi spaţiul geocultu- 
ral rusesc. Întâi de toate, acesta nu trebuie în niciun caz confundat 
cu o Rusie politico-geografică și nici istorico-geografică sau etno- 
geografică. Chiar dacă aprecierea limitelor sale nu poate fi decât 
arbitrară, pentru a le stabili, trebuie să luăm în calcul câteva criterii, 
cum ar fi utilizarea limbii ruse ca limbă maternă sau secundă, 
gradul de influenţă al mediilor rusești (sau de limbă rusă) asupra 


opiniei publice, aderenta la Biserica Ortodoxa Rusa, dar si factori 
mai putin perceptibili „din interior”, cum ar fi onomastica, 
deprinderile gastronomice, modul de a se imbráca si a se comporta 
al majoritatii populatiei sau chiar peisajul urban. Aceste lucruri sar 
in ochii unui strain, generánd un lant de asocieri, care pana la urma 
se materializeazá in heteroidentificare: cea mai mare parte a 
populatiei unor tári precum Republica Moldova, Kazahstanul ori 
Kárgázstanul nu se (auto)identifica nici cu Rusia, nici cu rusii si nici 
mácar cu lumea slavá; cu toate astea, destul de frecvent, cei din 
afara granitelor fostei URSS ii (hetero)identifica pe locuitorii lor cu 
rusii. Toate acestea se intampla din cauzá ca un spatiu geocultural 
se dezasambleazá (si se cládeste) mult mai lent decát unul politico- 
geografic. ,Munca de lámurire" a diplomatilor, cercetatorilor sau 
jurnalistilor nu dá prea repede roadele asteptate, or, schimbárile 
trebuie sá se producá nu doar imaginar, ci si imagistic, pentru asta 
fiind nevoie de câteva generaţii. Este si explicaţia de ce, „văzut din 
afară”, spaţiul geocultural rusesc (mai) coincide într-o măsură atât 
de mare cu ceea ce a fost cândva Imperiul Rus si Uniunea Sovietică. 


Velicorusia pe harta Europei de Est 


Rutenia Rosie pe harta Ucrainei 


Novorusia pe harta Europei de Est 


Etapele constituirii gandirii geopolitice rusesti 


Este curios faptul ca rusii, o natiune atat de sensibila la teritoriu 
si frontiere, nu au dezvoltat o scoala veritabila de gandire geopoli- 
ticá. Ei au reflectii putine (si tárzii) asupra interferentelor spatiului 
geografic cu politica, teoriile lor fiind mai mult geoistorice si 
geosofice. Traditional, rusii privesc relatia geografiei cu politica prin 
prisma actului practic si nu a teoriei, asa cum s-a întâmplat în cazul 
nemților. Rușii au teoretizat mai putin, gânditorii lor fiind foarte 
departe de (geo)politica aplicată. De remarcat e si faptul că, spre 
deosebire de Europa de Vest si America de Nord, ,,georeflectiile” 
rusilor nu s-au dezvoltat din stiinte politice, geografie sau stiinte 
strategice, ci din istorie si (mai ales) din filosofie, de unde si 
predilectia pentru dezbaterile privind factorul civilizational sau 
„specificitatea rusă”. 

Deseori, în lucrările de istorie a gândirii geopolitice ruse, ca 
precursor al acesteia e văzut sociologul Nikolai Danilevski (1822 — 
1885), autorul cunoscutei cărți Rusia și Europa. Anume el a propus 
pentru prima dată analiza istoriei universale prin prisma evoluţiei 
„tipurilor civilizationale”. Danilevski identificase 10 arii civilizatio- 
nale — egipteană antică, chineză, arameicá, indiană, iraniană, 
iudaică, elină, romană, arabă si romano-germană (europeană), o a 
unsprezecea civilizaţie, cea rusă, fiind în proces de constituire. 
Unele dintre civilizațiile descrise de el erau defuncte (egipteană 
antică și arameică), altele (romano-germană) erau percepute ca fiind 
în declin. Astfel, el anticipează nu doar teoriile lui Spengler despre 
ariile civilizationale și declinul Occidentului, dar si ideea lui Kjellen 
despre „stat ca un organism viu”, cu menţiunea că Danilevski 


vorbeste nu despre stat, ci despre civilizatii atunci cand afirma ca 
acestea au toate caracteristicile unui organism viu, cu o viata 
randuita in etape de crestere, maturitate, imbátránire si deces. 

Danilevski fi considera pe slavi ca fiind una din cele sapte ramuri 
ale neamurilor ariene (indo-germanice), aláturi de germanici, latini, 
greci, celti, iranieni si indieni. Conform lui, scopul (geopolitic) al 
Rusiei ar trebui sa fie unirea întregului neam slav prin crearea unei 
Uniuni Panslave, capabile să asigure Rusiei o independență reală în 
acţiuni în raport cu puterile germane. Acestui proiect îi este dedicat 
întregul capitol XV din Rusia și Europa. În opinia sa, Europa este 
prea „neîncăpătoare” pentru Rusia, care nu se mai poate mulţumi 
doar cu calitatea de mare putere europeană. Ţinând cont de 
dimensiunile ei și de specificul cultural, mai potrivit ar fi ca ea să 
devină centrul unui ansamblu separat al lumii slave. Capitala 
viitoarei Uniuni urma să fie Constantinopolul (pe care rușii îl mai 
numeau Țarigrad). Danilevski își motivează pe larg alegerea într-un 
capitol întreg (XIV). Ideea nu era chiar nouă, ea trăgându-și 
originile din ispititoarea concepţie că Rusia ar fi continuatoarea de 
drept a Bizanțului si că anume împăraţilor ruși le revine rolul de 
protectori ai lumii ortodoxe (pravoslavnice), al cărei centru istoric și 
spiritual era fosta capitală bizantină. 

Tot în Rusia și Europa, Danilevski anticipează și teoria ciocnirii 
civilizațiilor, considerând inevitabilă coliziunea dintre lumea greco- 
slavă (ortodoxă) si cea romano-germanica (catolico-protestantă). În 
opinia sa, lumea slavă era în stare de asediu și amenințată de 
asimilare, Cehia fiind la acea oră practic pierdută (germanizată), iar 
Polonia, fidelă romano-catolicismului și dornică de a reveni la inde- 
pendenta, complota împotriva ruşilor alături de puterile occidentale. 
Danilevski era de părere că Turcia otomană ar fi jucat un rol istoric 
pozitiv pentru popoarele slave și ortodoxe din Balcani, or, gratie 
turcilor, slavii sudici și ortodoxia din sud-estul Europei ar fi fost 
salvate de influenţa nefastă a Occidentului romano-germanic. 


Salvatoarea Uniune Panslava a lui Danilevski s-ar fi intins de la 
tarmurile Adriaticii la vest pana la Marea Bering in est si de la 
Oceanul Arctic la nord pana la Marea Egee in sud. Piesa-cheie a 
Uniunii urma sa fie Rusia, al cárei teritoriu trebuia extins prin 
alipirea Regatului Galitiei, la acea vreme parte a Imperiului Aus- 
triac, si a Dobrogei, care aparținea Imperiului Otoman. În afară de 
Rusia, din Uniune mai trebuia să facă parte Regatul Ceho-Slovac, 
Regatul Ungariei (care ar fi cuprins Ungaria, Banatul, nordul 
Transilvaniei și Transcarpatia), Regatul Sârbo-Croato-Sloven (format 
din Serbia, Muntenegru, Bosnia, precum și Croaţia, Slavonia, 
Carniola/Slovenia, Istria si Dalmatia, aflate la acea vreme sub stăpâ- 
nire austro-ungară), Regatul Bulgariei, Regatul Greciei (la care se 
mai alipea Ciprul si Albania), Regatul României (cuprinzând 
Muntenia, Oltenia, Moldova, dar si sudul Transilvaniei, Bucovina 
şi... Basarabia). Tracia, pe teritoriul căreia se afla Constantinopolul, 
urma să fie un teritoriu federal. 

Din reflectiile sale asupra acestui proiect reiese că obstacolele 
principale ale Rusiei în atingerea scopurilor descrise erau Turcia și 
Austro-Ungaria, dar si Franţa, pe care Danilevski o vedea ca pivot al 
unei viitoare coaliţii antirusesti. Singurul aliat pe care l-ar putea 
avea Rusia în Europa era, în mod cumva neașteptat, Germania. 
Argumentul lui Danilevski era că Berlinul a fost traditional ostil fata 
de încercările Parisului de a-și instaura hegemonia în Europa și că, 
în plus, nemţii puteau fi ,recompensati" cu ţinuturile germanofone 
ale Austro-Ungariei. 

În aceeași perioadă cu Danilevski activează un alt precursor al 
geopoliticii ruseşti, filosoful și scriitorul Konstantin Leontiev (1831- 
1891), fost consul al Rusiei la Tulcea. Ideile sale geoistorice si geo- 
politice sunt expuse mai cu seamă în cartea Bizantinismul si popoarele 
slave (BusaumusaM u craeancmâ0). Multe din gândurile prezentate in 
paginile acestei lucrări sunt variatiuni pe aceeași temă a „arealurilor 
civilizationale”, dar găsim la el și idei foarte originale, care pot fi 
calificate si ca profetice. Ma refer la afirmatiile lui din capitolul 
concluziv al cartii amintite mai devreme, in care Leontiev vorbeste 


despre integrarea europeana: ,Si, pe final, oricum ar fi, pe apa de 
trandafir a congreselor savante sau pe sánge va creste aceasta noua 
republica. In orice caz Franta, Germania, Italia, Spania etc. vor 
cadea, ele vor deveni regiuni ale noului stat, asa cum pentru Italia 
au devenit regiuni fostul Piemont, Toscana, Roma, Neapolul, cum 
pentru Germania au devenit acum regiuni Hessen, Hanovra si chiar 
Prusia. Ele vor deveni pentru Europa unita ceea ce pentru Franta au 
devenit de mult Burgundia, Bretania!”. Aceste idei sunt enuntate cu 
jumatate de veac mai devreme decát cele din lucrárile lui Richard 
Coudenhove-Kalergi, considerat párintele teoriilor de integrare 
europeaná. 

Un caz interesant în gândirea geopolitică rusă e cel al geografului 
şi istoricului Lev Mecinikov (1838-1888), un descendent al 
cunoscutului cărturar moldovean Nicolae Milescu (1636-1708). 
Mecinikov a activat mai mult în Elveţia, or, vederile sale politice 
(era anarhist) nu-i permiteau să se simtă în largul său în patrie. El 
este una din acele câteva excepţii din gândirea geopolitică rusă când 
reflectiile sunt formulate de un geograf. Cu toate acestea, nu putem 
spune cá Mecinikov ar fi un  geodeterminist social, el 
pronuntándu-se chiar împotriva ideilor de „fatalism geografic”. 
Opera magna a activităţii sale de cercetare este monografia 
Civilizatiile si marile fluvii istorice (La civilisation et les grands fleuves 
historiques), republicată într-o nouă traducere rusească in 2013. În 
ea găsim o analiză interesantă, mai ales în plan geoistoric și geocul- 
tural, a rolului factorului potamic (fluvial) în geneza marilor civili- 
zatii ale trecutului. Desi putin cunoscută în Europa de azi, lucrarea a 
avut o circulație largă înainte de Primul Război Mondial, atât în 
Rusia, cât și în Occident, bucurându-se nu doar de aprecierea unor 
reputați geopoliticieni ca Friedrich Ratzel, dar și a unor scriitori cu 
renume, precum James Joyce. 

Ideile de organizare spaţială ale lui Danilevski, Mecinikov, 
Leontiev și ale altor teoreticieni ruşi de la finele secolului al XIX-lea 
contin mai ales elemente de geocultură, geoistorie sau geosofie, de 
asta niciunul dintre acești autori nu poate fi apreciat realmente ca 


geopolitician. Probabil, primul geopolitician rus in sensul adevarat 
al cuvântului a fost generalul Aleksei Vandam (1867-1933). 
Germanofil si anglofob, Vandam prognozase în lucrările sale Situaţia 
noastră (Haue no/tooceuue, 1912) și Cea mai mare dintre arte. Analiza 
situaţiei internaţionale contemporane în lumina strategiei superioare 
(Benuuaituee u3 uckyccme. O630p coepemeHHo20 Meocóynapoónoeo 
NOJOXeHUA 8 caeme aeicuueüi cmpameeuu, 1913) nu doar izbucnirea 
Primului Rázboi Mondial, ci si faptul cá Rusia va fi atrasá (de 
britanici) in lupta contra Germaniei. El cáuta sa demonstreze 
nocivitatea acestui pas pentru viitorul Imperiului, dar si al civiliza- 
tiei europene in ansamblu. Vandam este partizanul unei expansiuni 
active a Rusiei spre sud si rásárit, in directia márilor calde, or, 
concluzia sa e cá relativa indepártare a Rusiei de principalele cái 
maritime de comunicare ar fi nu doar un dezavantaj geopolitic, dar 
si una din cauzele rămânerii în urmă a acesteia la capitolul econo- 
mic. „Mişcarea spre sud” ar trebui să fie, după Vandam, chintesenta 
unei doctrine geopolitice rusești. El era conștient de faptul că 
alegerea acestei direcţii ar fi condus inevitabil la ciocnirea Rusiei cu 
Marea Britanie. Soluţia sa pentru lupta contra „despotismului anglo- 
saxon” era o politică de „alianțe naturale” cu Franţa si Germania, 
ale căror interese naționale ar fi fost în egală măsură puse în pericol 
de puterile anglo-saxone. 

În şirul „geoteoreticienilor” ruşi de referință de la răscrucea 
secolelor XIX și XX nu poate fi trecut cu vederea Piotr Semionov- 
Tian-Sanski, unul dintre fruntașii școlii ruse de geografie din prima 
jumătate a veacului al XX-lea. Cea mai mare parte a concepţiilor 
sale sociogeografice sunt expuse în monumentala lucrare Regiunea și 
țara, unde foloseşte pentru prima dată termenul „geosofie”, pe care 
o vede ca pe o ramură a geografiei la intersecţia cu filosofia, scopul 
ei constând în analiza teoretică a sociosferei. În altă ordine de idei, 
preocupările lui Semionov-Tian-Sanski tin mai mult de geografie 
politică decât de geopolitică. În Regiunea si tara, precum si în studiul 
aproape uitat (deliberat în perioada sovietică) Despre forța stăpânirii 
teritoriale în cazul Rusiei. Studiu de geografie politică, el scoate în 


evidenta carentele decuparii teritorial-administrative a Rusiei si 
impactul lor asupra dezvoltarii social-economice a tarii si chiar a 
securitatii acesteia. 

O pagina interesanta in gandirea geopolitica ruseasca a lasat si 
printul Nikolai Trubetkoi (1890-1938), unul din párintii conceptuali 
ai curentului eurasianist. Eurasianismul lui Trubetkoi este alimentat 
din lucrárile lui Danilevski si Leontiev, lucrárile sale fiind scrise 
intr-o cheie istoriosofica. 

Desi majoritatea cercetárilor sale sunt in sfera lingvisticii, el a 
lásat o mostenire destul de importanta si in domenii precum 
filosofia sau istoria, fiind considerat unul din fondatorii scolii ruse 
de geopoliticá. In eseul Privire asupra istoriei ruse nu dinspre Vest, ci 
dinspre Est, el aduce o argumentatie in spiritul determinismului geo- 
grafic al exansiunii ruse spre vest, insistand asupra faptului cá existá 
o logica naturala a extinderii si ca orice teritoriu alipit artificial 
rámáne un corp stráin si, in pofida timpului si a politicilor de 
asimilare, intr-o zi el se va desprinde. Si viceversa, orice teritoriu 
care e legat de un stat prin spiritul istoriei si geografiei va reveni 
numaidecat la locul sáu firesc, chiar si dupa secole de instráinare. El 
isi argumenteaza demersul fácánd o paralela intre imperiul eurasia- 
tic al tátaro-mongolilor si Rusia, pe care o considerá un fel de 
continuator geoistoric al imperiului gehhizid, spunánd: ,Chiar si o 
privire fugitivá asupra hártii istorice e suficientá pentru a ne 
convinge cá aproape intreg teritoriul de azi al URSS a fost cándva 
parte a monarhiei mongole, fondatá de marele Genghis-Han. 

Unele párti ale fostei Rusii imperiale, alipite in epoca ce a urmat 
dupá Petru cel Mare, si anume Finlanda, Polonia, tinuturile baltice, 
nu fácuserá parte din monarhia lui Genghis-Han, dar ele au si fost 
pierdute de Rusia, deoarece nu se aflau intr-o legáturá statalá 
istorică, firească, cu Rusia. Alte regiuni, care din întâmplare nu 
fácuserá parte din monarhia mongolá, dar care din punct de vedere 
natural, in virtutea geografiei si etnografiei lor, fuseserá in legatura 
cu aceastá monarhie si care au fost aláturate mai tárziu fostei Rusii, 
au fost mentinute de URSS si chiar daca unele dintre ele, cum e de 


exemplu, Basarabia sau răsăritul polon, sunt acum înstrăinate, 
aceasta nu e decât o situaţie pasageră, și, mai devreme sau mai 
târziu, natura isi va impune regulile”. 

Adevăratul fondator al eurasianismului geopolitic, dezvoltat în 
zilele noastre de Aleksandr Dughin, este Piotr Savitki (1895-1968). 
În lucrările sale Bazele geografice și geopolitice ale eurasianismului 
(Teoepagduueckue u eeonoytumuueckue OCHOGbL eGpa3ulicmea), Stepa și 
sedentarismul (Cmens u ocedstocmb) si Notite geopolitice despre istoria 
rusă (leononumuueckue 3aMemku no pycckoŭ ucmopuu) sunt 
elaborate tezele conceptuale ale eurasianismului, o pan-idee 
determinatá de ,comunitatea teritoriala”, care avea intentia sa 
inlocuiascá panslavismul, o pan-idee consumatá in Primul Rázboi 
Mondial. 

In Rusia postsovieticá semnalám o reinviere a interesului pentru 
geopolitica teoreticá. Aici se impune o paralela cu cresterea 
interesului pentru geopoliticá remarcat in Germania postkaizeristá, 
mai ales cá multe dintre elementele si atributele geopoliticii ger- 
mane interbelice sunt preluate de autorii rusi de astázi: cáutarea 
„grandorii pierdute”, problema conationalilor rămași dincolo de 
noile frontiere, același refren despre ,injustitia istorică”, teorii 
conspirationiste care se aseamănă între ele izbitor de mult, aceeași 
chemare la revanșă și la revizuirea frontierelor și același 
antiamericanism (antiatlantism) militant. Cel mai cunoscut geopoli- 
tician rus contemporan (un fel de echivalent al lui Karl Haushofer în 
geopolitica germană dintre cele două războaie mondiale) este 
Aleksandr Dughin, care se reclamă succesor teoretic al 
eurasianistilor din perioada interbelică. 

Continuând paralelele dintre geopolitica din Rusia postsovietică 
şi cea din Germania interbelică, remarcăm și existența revistei 
mensuale Gheopolitika, un fel de echivalent rusesc a ceea ce era în 
Germania de odinioară revista Zeitschrift fuer Geopolitik. Unul din 
contributorii fideli ai acestei publicaţii moscovite este general- 
colonelul Andrei Ivașov, cunoscut pentru vederile sale monarhiste și 
antiatlantiste, dar si tobosar al „pericolului islamic”. Într-un articol 


publicat in 2004 in ziarul Zavtra, Ivasov spunea cá politica 
promovata de Kremlin ar putea duce la desfiintarea statalitatii ruse, 
or, societatea e impinsa de putere sa imbrátiseze fie un model 
occidental, fie unul islamic. 

Acestea sunt, in linii mari, ideile de baza exprimate de fruntasii a 
ceea ce am putea numi scoala rusa de gandire geopolitica. Dar geo- 
politica ruseasca (si mai ales sovieticá) a fost intái de toate una de 
teren, nu de birou. Anume de asta e important sá ne oprim si la 
etapele parcurse de „practicienii” geopoliticii ruse si sovietice, 
începând cu primul ţar al Rusiei, Ivan al IV-lea cel Groaznic. Anume 
el renunţă la titlul de mare-cneaz al Moscovei: el își asumă titlul de 
tar (cezar), etalând astfel pretenţiile de mare putere ale ţării lui. În 
perioada domniei sale, Rusia înregistrează o creştere teritorială 
spectaculoasă. In 1552 Țaratul Rus anexează Hanatul Kazanului, 
unul din cele patru hanate tataresti apărute în urma scindării 
Hoardei de Aur în zorii veacului al XV-lea. Patru ani mai târziu, în 
1556, Rusia pune stăpânire si pe Hanatul Astrahanului, un alt stat 
tătăresc. Acţiunea a avut două scopuri „foarte” geopolitice — să 
bareze calea Imperiului Otoman pentru o eventuală joncțiune 
terestră cu popoarele turcice central-asiatice si să-şi croiască drum 
spre Marea Caspică. Controlând întregul curs al râului Volga (după 
cucerirea hanatelor Kazanului și Astrahanului), rușii capătă acces 
navigabil spre Persia, evitând căile terestre care treceau prin 
numeroase state ostile Moscovei. 

O altă preocupare a țarului rus a fost accesul la Marea Baltică. 
Ivan al IV-lea a dorit numaidecât obţinerea unui coridor maritim 
spre vest. Dar la acea vreme țărmurile baltice erau sub control 
suedez (în nord) și german (în sud). Cea mai vulnerabilă porțiune 
părea să fie cea stăpânită de germanii baltici (Confederaţia 
Livoniană), însă calculele rușilor au dat greș: toate puterile 
regionale - Suedia, Danemarca, Lituania si Polonia - au sărit în 
ajutorul cavalerilor germani. Tertipul lui Ivan cel Groaznic cu pro- 
clamarea, în 1570, a unui Regat al Livoniei, în frunte cu Magnus I 
de Oldenburg, n-a reușit, împăratul german refuzând recunoașterea 


acestuia. In consecinta, dupa 25 de ani de rázboi, rusii au fost 
înfrânți (1578), renunțând pentru un veac si jumătate la „deblocarea 
căii baltice”. Aventura „geopoltică” a lui Ivan al IV-lea a costat 
enorm statul rus, ţara fiind aruncată în cea mai cumplită criză 
socială, economică și demografică (numită în istoriografia rusă 
„poruha”) pe care o cunoscuse după invazia tătaro-mongolă în 
secolul al XIII-lea. De altminteri, anume „poruha” a fost una din 
cauzele migraţiei țăranilor ruși în Ural și Siberia, mișcare ce a pus 
bazele colonizării ruseşti a acestor vaste ţinuturi. 

Ştafeta „operei geopolitice” a lui Ivan al IV-lea a fost preluată un 
secol mai târziu de Petru cel Mare. Nu ne vom opri la renumitul 
document apocrif (de mare circulație) cunoscut cu numele de 
„Testamentul lui Petru cel Mare”. Primul împărat al Rusiei nu e 
deloc autorul acelui text, pus în circulaţie la un veac după moartea 
lui, în perioada domniei lui Alexandru I. Asta nu înseamnă că Petru 
cel Mare n-ar fi avut o viziune geopolitică. Dimpotrivă, probabil, 
printre suveranii europeni din vremea sa el a avut cea mai fină 
înțelegere a  trinomului  spatiu-politicá-economie. Elementele 
principale ale „doctrinei petrine”, dacă putem spune astfel, au fost 
europenizarea Rusiei, scoaterea ei din izolarea geografică si 
întărirea conceptului „Moscova - a treia Roma”. Si dacă încercările 
sale de a „sparge o ușă” în zidul turco-tătar din jurul Mării Negre au 
suferit eșec, atunci operațiunea baltică i-a reușit cu brio: în urmă 
Marelui Război Nordic (1700 -1721), Rusia obţine nu doar anexarea 
Ingriei, pe teritoriul căreia se ridică noua capitală imperială, Sankt 
Petersburgul, dar și substituirea Suediei în lista puterilor majore 
europene. 

Fiica lui Petru cel Mare, împărăteasa Elizaveta I (1741-1761), se 
implică activ în politica internaţională, dar Rusia devine cu adevărat 
un factor inconturnabil al politicii europene (şi mondiale) abia în 
perioada domniei împărătesei Ecaterina cea Mare (1762-1796). 
Anume ea a desăvârşit opera petrină de expansiune, prin extinderea 
ieșirii Rusiei la Marea Baltică odată cu alipirea ducatului Kurlandei 
(1795). In sud, după câteva războaie ruso-turco-crimeene, are loc 


anexarea Hanatului Crimeei (1783), Rusia capatand o larga iesire la 
Marea Neagră. Îndată după asta încep campaniile caucaziene, 
regatul georgian al Kahetiei acceptând protectoratul rusesc (1783). 

Mare admiratoare a Greciei antice, Ecaterina visa la reînvierea 
unui imperiu elin în uniune personală cu Rusia. „Reveriile eline” ale 
împărătesei se invrednicesc de un succes limitat (si efemer) prin 
crearea, în 1770, în bazinul Mării Egee, a așa-numitului Mare 
Principat al Arhipelagului. „Experienţa greco-mediteraneeana” a 
rușilor n-a durat mult: patru ani mai târziu Petersburgul se vede 
nevoit să retrocedeze insulele grecești Imperiului Otoman. 

Ecaterina acordă atenţie mare nu doar Europei și Orientului 
Apropiat, ci şi Extremului Orient și bazinului Oceanului Pacific. În 
perioada domniei sale, Alaska e anexată la Imperiul Rus și sunt 
create coloniile rusești din California (Fort Ross). Anume Ecaterina 
cea Mare (si nu Petru I) avu ideea creării unei „breșe” spre Golful 
Persic, prin subordonarea micilor hanate azere, vasale ale perșilor, 
precum si anexarea provinciilor vestice ale Imperiului Persan, 
populate preponderent de non-persi. Campania pentru „Coridorul 
persan” era efectiv pregătită în anul 1796 si doar moartea împără- 
tesei l-a împiedicat pe contele Valerian Zubov, numit de Ecaterina 
comandant al operaţiunii, să pornească cu oastea sa la drum. 

În politica externă, Ecaterina cea Mare s-a bazat pe o „alianță 
cordială” cu cele două mari puteri germane ale vremii — Regatul 
Prusiei (succesorul Ordinului Teuton) și Sfântul Imperiu Roman de 
Națiune Germană. Regii prusieni si împărații romano-germani au 
fost companionii ei de nădejde în „opera” de lichidare a Poloniei (și 
Lituaniei) după Revoluţia Poloneză din 1793-1795, apoi în 
organizarea coaliției antifranceze după Revoluţia din 1789-1792. 
Anume în perioada ecateriniană se consolidează alianța ruso-ger- 
mană, tripla înțelegere Sankt Petersburg - Konigsberg/Berlin - 
Viena. Cu toatea astea, în pofida originii sale germane, Ecaterina cea 
Mare n-a pus interesele Rusiei la picioarele curţii regale prusiene, 
asa cum o făcuse mai devreme soțul ei, împăratul Petru III, si mai 
apoi fiul lor, Pavel I. 


Nu ne vom opri la impáratii rusi din secolul al XIX-lea, or, 
acestia n-au fácut decát sá urmeze, intr-o manierá poate mai putin 
ambițioasă, calea indicată de cei doi mari împărați din veacul 
precedent - Petru cel Mare și Ecaterina cea Mare. O privire mai 
atentá meritá ultimul impárat rus, Nicolae II, or, in domnia lui 
(1894-1917) Petersburgul se indeparteaza treptat de aliantele 
traditionale cu Viena si Berlinul, apropiindu-se de Paris si (atát de 
neasteptat!) de Londra. O seamá de istorici vad cauza principala a 
acestei instráinári ,nefiresti" dintre Rusia si cele douá imperii ger- 
mane in divergentele pe care le aveau Petersburgul si Viena in 
Balcani. E una din pricini, desigur, dar astfel de ciocniri de interese 
in sud-estul Europei se remarcá si in veacul al XVIII-lea, si totusi, 
cele două curți imperiale ajungeau, până la urmă, să se înțeleagă. 
Una din cauze este, mai curând, faptul că Nicolae II a fost un 
împărat cu mai puțină aplecare spre politica externă. A fost poate 
primul împărat rus care a dat prea multă ascultare miniștrilor săi de 
externe si le-a delegat acestora mai multe competenţe în sfera diplo- 
matică. Atâta timp cât Nicolae II avusese un ministru de externe 
venit din rândurile aristocrației germane, cum erau baronul Giers 
sau contele Lambsdorff, interesele Berlinului si ale Vienei erau 
menajate (publicistul naționalist rus Nikolai Katkov, foarte influent 
la acea vreme, considera că baronul Giers „înhămase” într-atât 
interesele Rusiei la cele ale Germaniei și Austriei, încât: „Nu mai 
există un Minister al Afacerilor Externe al Rusiei, ci un Minister al 
Afacerilor Externe în Rusia”). Situaţia s-a schimbat în 1906, în toiul 
primei revoluţii ruse, când la cârma diplomaţiei de pe malurile 
Nevei vine Aleksandr Izvolski, partizan al apropierii de Anglia și 
Franţa. În fond, dacă stăm să analizăm ce îi făcea pe reprezentanții 
curentului ,national” velicorus să pledeze pentru o alianță cu 
Londra si Parisul, vom vedea că toate explicaţiile de ordin rational 
nu sunt decât o acoperire: cauza reală a acestei atitudini venea din 
frustrările multor reprezentanți ai păturilor superioare si de mijloc 
din Rusia față de aristocrația germană din Imperiu. Demersul 
„partidei naţionale” în politica externă era mai curând un răspuns la 


situația din ţară, la proliferarea sentimentelor slavofile si pansla- 
viste, care se remarca deja in timpul Rázboiului Ruso-Turc din 1877- 
1878 si se intensificá pe durata Revolutiei din 1905-1907. 

Lucrul inceput in 1906 de Izvolski, pe timpul cáruia s-a si semnat 
acordul de aliantá cu Marea Britanie, a fost continuat cu si mai mult 
elan de succesorul sáu, Serghei Sazonov. Sazonov devine ministru 
de externe in mare parte datoritá lui Izvolski, care l-a promovat, 
vazand in el un camarad de idei. N-a fost o promovare usoará. Asa 
cum afirmá cercetátoarea rusá Tatiana Limanskaia, inainte sá fi 
ajuns cu adevárat ministru, Serghei Sazonov a trebuit sá treacá prin 
serioase verificări la palatul imperial, care mai rămânea profund 
germanofil. 

Viziunile geopolitice ale lui Sazonov erau puternic influențate de 
prietenul său, prinţul Evgheni Trubetkoi, panslavist inveterat, 
partizan al apropierii de Anglia si adversar fervent al curentului ger- 
manofil®. El considera cá pentru săvârşirea unităţii slave preţul pe 
care trebuie să-l platească Rusia e un război cu Germania. Sub influ- 
enta ideilor lui Trubetkoi, Sazonov se hotărăște să rupă definitiv cu 
Berlinul, ocupând o poziţie intransigentă în perioada crizei din iulie 
1914. La 28-30 iulie 1914 Sazonov, alături de ministrul de război 
Suhomlinov şi  preceptorul Aleksandr  Krivosein, au învins 
împotrivirea împăratului Nicolae II, care nu dorea să anunţe 
mobilizarea generală ca răspuns la declaraţia de război făcută 
Serbiei de guvernul austro-ungar. Împăratul căuta să evite întâlnirea 
cu gruparea „războinică”, dar până la urmă a cedat”. A cedat pentru 
că trebuia să demonstreze armatei, dar și opiniei publice ruse, tot 
mai sensibile la subiecte „identitare”, că, în pofida originii sale ger- 
mane, este suveran al poporului rus, solidar cu fraţii slavi și 
ortodocşi din Serbia. Bineînţeles, Sazonov era un diplomat prea 
experimentat ca să nu înţeleagă ce va urma după decretarea 
mobilizării generale. Ambasadorul german Purtales îl previne, 
cerându-i revizuirea deciziei. Sazonov e neclintit. La 1 august 1914 


Germania declara razboi Rusiei. A fost un razboi fatal si pentru 
Rusia, si pentru Germania, si pentru Austro-Ungaria, dar si pentru 
intreaga Europa. 

Guvernul comunist in frunte cu Lenin, instaurat dupa puciul 
bolsevic din noiembrie 1917, n-a avut o doctrina geopolitica bine 
conturată. „Revoluția mondială” a lui Trotki sau „revoluţia limitată” 
a lui Lenin erau mai curând o parte a luptelor din interiorul 
partidului. Doctrina geopolitică și strategică sovietică în perioada 
interbelică, care se conturează pe vremea lui Stalin, a fost una 
defensivă, marcată de statutul de „cetate asediată”. Scopurile ei 
principale erau recunoașterea legitimitatii regimului comunist pe 
plan internaţional; crearea unui sistem economic închis, autarhic, 
capabil să reziste în condiţiile izolării internaţionale; susținerea 
mișcării comuniste internaţionale. Bineînţeles, nu putem afirma că 
Uniunea Sovietică n-a avut niciun fel de pretenţii teritoriale în 
perioada interbelică, un exemplu fiind Basarabia, teritoriu pentru 
care era în litigiu cu România, dar nu extinderea teritorială a URSS 
era piatra de temelie a ceea ce am numi „prima doctrină Stalin”. 
Apetitul Moscovei pentru expansiune și „redesenarea hărții lumii” se 
trezește odată cu al Doilea Război Mondial, mai exact odată cu 
înțelegerile sovieto-germane din anii 1939-1940, când Berlinul 
propune Sovietelor un „parteneriat” în vederea partajării sferelor de 
influență în Europa Centrală și de Sud-Est. Anume atunci se 
profilează cea de-a doua doctrină Stalin, marcată de ideea ofensivei 
și expansiunii. 

În anii 1939-1944 URSS anexează patru state (Estonia, Letonia, 
Lituania si Tuva) si parti importante din alte trei tari (Finlanda, 
Polonia si România). În sensul expansiunii teritoriale, Stalin acţiona 
mult mai direct decât Hitler, fără menajamentele de fațadă la care 
erau nevoiți să recurgă germanii. Pentru comparaţie, în aceeași 
perioadă (1939-1944) Germania nazistă, dincolo de nordul 
Sloveniei, mica zonă germanofonă a Belgiei și Lorena de Nord și 
Alsacia, anexează la Reich doar două state — Luxemburgul si Polonia 
(care avea un statut juridic aparte, de guvernământ general). 


Elementele de bazá ale doctrinei Stalin II, care se concretizeazá 
in anii 1943-1945, in contextul conferintelor tripartite sovieto- 
anglo-americane, erau: recunoasterea cuceririlor teritoriale sovietice 
in centrul si sud-estul Europei; instaurarea unor regimuri pro- 
sovietice in tárile Europei Centrale si de Sud-Est si ale Asiei de Est si 
deblocarea, in acest fel, a URSS, care cápáta largi debusee spre 
Mediteraná si bazinul Pacificului; neutralizarea Finlandei, Germa- 
niei, Austriei, Italiei si Japoniei si crearea in acest mod a unor zone- 
tampon intre sfera de influentá sovietica si cea occidentala. Stalin a 
mai dorit si „transferarea” problemei polone in Vest, prin 
„compensarea” (în pofida protestelor guvernului polonez din exil!) a 
pierderilor teritoriale suferite de polonezi în favoarea URSS cu 
fostele provincii răsăritene ale Germaniei. Astfel Stalin spera să 
creeze o stare de tensiune permanentă între Germania și Polonia, 
făcându-i pe polonezi dependenţi de susținerea Moscovei. Deși 
Stalin a dorit să pedepsească Germania, militând pentru extinse 
amputări teritoriale și masive deplasări de populaţie, trebuie spus că 
el s-a pronunțat împotriva Planului Morgenthau (1944), care 
prevedea izolarea, dezmembrarea, dezurbanizarea, detehnologizarea 
si agrarizarea Germaniei (și Austriei) postbelice. Dacă arma de bază 
a doctrinei Stalin I era propaganda comunistă, doctrina Stalin II se 
va sprijini pe instrumente mai „convingătoare” și, întâi de toate, pe 
forța militară, inclusiv pe prezenţa armată în „țările frátesti 
eliberate” din centrul și sud-estul Europei și din estul Asiei. 

Deși oficial nu se vorbeşte despre o doctrină Hrușciov, trebuie să 
spunem că mesajul de politică externă al Moscovei, demersul geopo- 
litic al URSS, se modifică după moartea lui Stalin, mai cu seamă 
după Congresul al XX-lea al PCUS (1956). Hrușciov vrea să schimbe 
metodele. El retrage armata sovietică din China (1955) şi încearcă 
stângaci să cumpere dragostea si recunostinta „popoarelor frátesti", 
promovând o politică mai soft în raport cu vasalii din blocul comun, 
întâi de toate în raport cu Beijingul. În mod neașteptat, această 
„liberalizare” a raporturilor nu conduce la rezultatele scontate — 
„motivarea pozitivă” nu s-a produs. China maoistă devine tot mai 


autonomá, dánd un exemplu ,prost" si unor state est-europene, 
precum Albania. La rândul lor, ungurii au înţeles si ei greșit, prea d 
la lettre, politica de destalinizare a Congresului al XX-lea al PCUS 
din februarie 1956, revoltându-se contra regimului comunist câteva 
luni mai târziu. 

Totuși, nu putem spune că „era Hrușciov” a fost un lant de 
eșecuri geopolitice pentru Uniunea Sovietică. Una din componentele 
de bază ale doctrinei Hrușciov - sprijinirea mişcărilor 
anticoloniale - a dat anumite rezultate. Dacă în perioada lui Stalin 
URSS mai rămâne doar o mare putere eurasiatică, în vremea lui 
Hruşciov ea se transformă într-o supraputere omniprezentă. Noile 
tinte ale Moscovei devin Africa şi America Latină. În 1959 
comuniştii lui Castro ajung la putere în Cuba, dând astfel o lovitură 
neasteptata si dureroasă intereselor americane. După o perioadă 
foarte îndelungată, americanii se simt din nou cu adevărat 
vulnerabili în fața unei amenințări externe. Tot pe vremea lui 
Hruşciov se constituie Tratatul de la Varşovia (1955), care era un 
răspuns la remilitarizarea RFG si aderarea acesteia (in 1955) la 
Alianța Nord-Atlantică. 

Brejnev a continuat cursul de politică externă al lui Hruşciov, în 
special în ceea ce tine de relațiile cu Occidentul si cu țările Lumii a 
Treia, dar schimbă radical „manierele” în raport cu ,,aliatii” dupa 
evenimentele de la Praga din 1968. Anume atunci apare cunoscuta 
doctrină Brejnev a „suveranității reduse”. Esența acestei doctrine a 
fost formulată în discursul liderului de la Kremlin la Congresul al 
V-lea al comuniştilor polonezi, în care se susținea că punerea în pe- 
ricol a cauzei socialismului într-un stat din blocul sovietic „devine 
nu doar o problemă a țării respective, dar si o problemă comună, o 
preocupare a tuturor țărilor socialiste”. Implicit, URSS isi rezerva 
dreptul de a interveni oriunde in apărarea cauzei marxist-leniniste. 
De fapt, doctrina Brejnev nu e doar un răspuns la evenimentele din 
Cehoslovacia, aşa cum se consideră deseori. Schimbarea atitudinii 
Kremlinului trebuie privită într-un context geopolitic mai larg. Anul 
1968 a însemnat, întâi de toate, detasarea definitivă a Chinei de 


URSS. In acelasi an, Albania lui Hoxha páráseste oficial Tratatul de 
la Varsovia, iar Romania lui Ceausescu isi ,permite" o marja de 
autonomie prea mare in tratarea ,chestiunii" cehoslovace. Aceste 
»brese” au fragilizat mult Heartlandul sovietic si se impuneau 
másuri hotáráte pentru a stopa procesul de dezagregare a lagárului 
socialist si, în măsura posibilităților, pentru revigorarea și 
extinderea acestuia. 

Dincolo de înăsprirea controlului ţărilor aliate, Moscova lansează 
în anii '70 alte două acțiuni geopolitice de anvergură: operaţiunea 
de „încercuire” a Chinei (prin strângerea alianței cu India si 
sprijinirea mișcărilor comuniste antichineze din Laos și Cambodgia) 
şi „deblocarea” URSS, prin crearea unei „breșe” spre Oceanul 
Indian. Ultima operaţiune s-a materializat prin intervenţia în Afgani- 
stan și susținerea revoluţiei islamice din Iran, URSS fiind prima ţară 
care recunoștea regimul lui Khomeyni. 

Epopeea afgană avea să coste scump puterea sovietică, atât în 
plan intern, cât și extern. Zecile de mii de militari în termen uciși în 
cursul intervenţiei armate din Afganistan aveau să trezească 
nemulțumirea (încă controlată) a populaţiei. În același timp, cursa 
înarmărilor, tot mai costisitoare, ca și competiţia tehnologică tot 
mai dură cu Occidentul, rigiditatea economiei planificate, dar și 
erorile grave ale așa-numitei politici naţionale aveau să surpe 
colosul sovietic. În perioada lui Gorbaciov, URSS nu s-a mai simţit 
în stare să riposteze pe măsură proiectelor tehnologice americane și 
nici să-și ajusteze politicile față de statele-satelit din blocul comunist 
si față de mișcările de emancipare naţională. Moscova recula. 
Tratatul de la Varșovia și CAER devin fictive deja în 1990. Uniunea 
Sovietică pierdea statutul de supraputere înainte chiar de a se fi 
destrămat. Pentru prima dată după criza generată de Primul Război 
Mondial și Razboiul Civil din 1917-1922, Rusia pierdea controlul 
geopolitic asupra unor vaste întinderi, fiind declasată în statutul său 
internațional. 


. Coridorul persan - preconizatul acces 
 alImperiului Rus spre bazinul 
Oceanului Indian 


Trei visuri ale Rusiei de ieri: 
panslavismul, eurasianismul, internationalismul 


Desi panslavismul e vazut deseori ca o pan-idee geopoliticá 
ruseascá, originile sale nu sunt chiar in Rusia. Cel care este 
considerat părinte de facto al panslavismului, un curent de gândire 
asociat frecvent si cu crestinismul ortodox (pravoslavnic), a fost un 
prelat romano-catolic croat, Juraj Križanić (1617-1683), un militant 
pentru refacerea unității creștine. În 1659 Križanić se stabilește in 
Rusia, unde caută să convingă autorităţile moscovite de necesitatea 
apropierii celor două biserici creştine surori — catolică și ortodoxă -, 
fără a găsi însă susținerea așteptată. Dimpotrivă, el este întâmpinat 
cu dușmănie de preoțimea ortodoxă, care izbutește să obțină (in 
1661) exilarea acestui „agent al Romei” în Siberia. În surghiunul 
siberian, la Tobolsk, Križanić va elabora o limbă panslavă în baza 
vocabularului limbilor slavonă, sârbo-croată, rusă și poloneză. El 
numește această limbă „rusă”, considerând că rusa este cea mai pură 
dintre limbile slave, celelalte dezvoltându-se din ea în urma 
migraţiilor slave din Evul Mediu timpuriu. 

Tot în exilul siberian Križanić redactează tratatul Politica, pe 
care-l scrie chiar în limba panslavă inventată de el. Lucrarea e întâi 
de toate un îndreptar pentru o bună guvernare politică și economică 
a statului. Autorul invocă pe parcursul întregii cărți ca exemplu Ger- 
mania, îndemnându-i pe ruși să urmeze modul german de 
organizare a vieții publice, a comerțului, a industriei și administrării 
orașelor. El deplânge faptul că rușii, având un teritoriu atât de întins 
şi bogat, nu știu să tragă din asta foloase. Bunăoară, referindu-se la 
Siberia, el zice: „Ştiu că, dacă germanii ar stăpâni Siberia, ei n-ar 


trăi fără oameni ai mării (marinari) si ar descoperi cái maritime 
îndepărtate, despre care nu stim”’. Križanić face si o analiză (din 
memorie) a istoriografiei germane despre slavi, în special privitoare 
la ruși, scoțând în relief disprețul cu care sunt priviți aceștia. 
Remarca respectivă a lui Križanić e interesantă pentru a vedea 
punctul de plecare al panslavismului — o relație complexă cu germa- 
nii, care la acea vreme stăpâneau mai multe popoare slave, precum 
cehii, slovacii, slovenii sau croații. Pentru a face fata acestei compe- 
titii si a ridica lumea slavă la locul cuvenit, el îndeamnă la 
solidaritatea neamurilor slave în lupta pentru emancipare naţională 
și crearea unui stat unic, centrat pe Rusia. 

Deși Krizani¢ a pus bazele gândirii panslaviste, nu el a fost cel 
care a inventat și termenul, autorul lui fiind scriitorul și lingvistul 
slovac Jan Herkel (1786-1853). Ca si Križanić, Herkel vorbește 
despre necesitatea creării unei limbi pan-slave, publicând (în 1826) 
un tratat intitulat Elementele limbii slave comune (Elementa linguae 
Slavicae Universalis), în care şi folosește pentru întâia oară termenul 
„panslavism”. 

Panslavismul, așadar, a fost la început legat mai mult de 
mișcările de emancipare ale popoarelor slave aflate sub stăpânire 
germană/austriacă sau turcă şi nu o pan-idee „imperială”, cum avea 
să devină mai apoi. Privirile gânditorilor panslaviști din veacul al 
XIX-lea, printre care îi amintim pe poetul sârb Vuk Stefanović 
Karadžić, scriitorul croat Ljudevit Gaj, poetul slovac Jan Kollar sau 
istoricul ceh Josef Dobrovsky, erau atintite spre Rusia, care se 
afirmase ca o mare putere europeană în plină ascensiune, fiind o 
probă a faptului că popoarele slave nu sunt nişte „neamuri de 
holopi”, incapabile de a fi stăpâne pe propriul destin si lipsite de 
vocație pentru „cultura înaltă”. Așadar, geneza panslavismului nu e 
doar în opoziția față de germani, dar și într-un complex de 
inferioritate față de aceștia, care erau văzuţi ca un neam de stăpâni 
(Herrenvolk). 


Rusii au fost la inceput daca nu ostili, atunci cel putin rezervati 
fata de conceptiile panslaviste. Condusá de o casa imperiala de 
origine germana si de elite si ele in buna parte germane sau ger- 
manofile, care vedeau in Viena si Berlin ,,aliati naturali”, Rusia se 
tinuse, cel putin până in ultimul pătrar al secolului al XIX-lea, la 
oarecare distanță de militantii panslaviști. Atunci când, pe fundalul 
Revoluţiei europene din 1848-1849, la Praga s-a convocat Primul 
Congres Panslavist, delegații ruși au fost practic absenţi. Singurul re- 
prezentant al poporului rus a fost cunoscutul filosof anarhist Mihail 
Bakunin, care nu împărtășea întru totul patosul discursurilor 
învăpăiate ale celor prezenți. Aceștia reprezentau preponderent 
comunitățile slave din Imperiul Austriac, care au refuzat să-și 
trimita delegaţii la Reichstag-ul din Frankfurt, considerând că nemţii 
şi slavii aveau agende politice diferite în acea revoluție. Dacă 
Congresul Panslavist de la Praga (la care au fost adoptate cele trei 
culori ale popoarelor slave — albastru, alb si roșu —, precum și imnul 
panslavist „Hei, slavilor”) a trecut aproape neobservat de mediile 
intelectuale rusești, atunci vârfurile guvernante l-au privit chiar cu 
ostilitate. Nicolae I s-a declarat solidar cu împăratul austriac, 
ajutându-l să stingă văpaia revoluţiei. 

Nu doar in Rusia panslavismul nu a avut initial o primire tocmai 
bună. O poziţie specifică fata de acest proiect au adoptat si 
polonezii, pentru care Rusia nu era deloc „sursa de lumină și 
libertate”, ci chiar puterea opresoare. Polonezii considerau că 
popoarele slave (în special bielorușii și ucrainenii) ar trebui să se 
solidarizeze cu ei în lupta pentru independenţă față de Rusia, 
edificând apoi un stat slav federal central-european. Unul din 
teoreticienii acestui panslavism limitat și centrat pe Polonia era 
poetul Adam Mickiewicz. 

După destrămarea Confederaţiei Germane (1866) şi crearea 
Austro-Ungariei (1867), unii naționaliști polonezi isi vor îndrepta 
(contrar celorlalți slavi) așteptările spre Viena, care lărgi autonomia 
Regatului Galiției, unde polonezilor le revenea rolul de „stăpân 
local”. De o înțelegere cu Viena își legaseră o vreme speranţele și 


unii fruntași ai mișcării panslaviste cehe, cum ar fi istoricul 
Frantisek Palacky, unul dintre ideologii austro-slavismului. Acest 
curent de gândire a fost alimentat si de dezamăgirea fata de Rusia, 
mai cu seamă după înăbușirea cu cruzime a insurecției poloneze din 
1861-1864, după care Petersburgul lichideazá definitiv Regatul 
Poloniei, transformându-l într-un guvernământ general. 

De regulă, panslavismul e privit ca un curent de gândire relativ 
unitar, principiile sale fundamentale fiind de-a lungul veacurilor, la 
diferite popoare slave, aceleași — lupta pentru eliberarea de sub stă- 
pânirea austro-germană și turcă, miza politică pe Rusia, edificarea 
unui stat (de cele mai dese ori se invocă modelul federal) panslav. În 
realitate, atestăm o deosebire de scop în Rusia, pe de o parte, si în 
ținuturile slave din centrul și sud-estul Europei, pe de altă parte. 
Pentru sârbi sau cehi, panslavismul era văzut ca o ideologie 
supranationala, care pleda pentru eliberarea de sub stăpânirea 
străină şi emanciparea naţională. În Rusia însă, obiectivul panslavist 
era altul, el fiind perceput ca un instrument de expansiune, de 
extindere a stăpânirii rusești prin specularea sentimentelor naţionale 
ale popoarelor slave din centrul și sud-estul Europei. Panslavismul 
rusesc era „fraternalist” doar în masura în care rușii erau acceptați 
ca frați mai mari, iar Slavia era un alt fel de a spune Rusiei Mari. 
Încă în a doua jumătate a veacului al XVIII-lea autori precum Andrei 
Samborski sau Vasili Malinovski vehiculau ideea creării unei 
federaţii slave centrate pe Rusia și a utilizării mișcărilor de eliberare 
națională a popoarelor slave în vederea slăbirii puterii Habsburgilor 
şi otomanilor. După războaiele napoleoniene și instaurarea uniunii 
personale ruso-polone (1815), se părea că acest deziderat e pe cale 
să se împlinească. Diferenţele de agendă ale panslavismului rusesc 
apar în evidenţă în ultimul sfert al veacului al XIX-lea, când acesta 
devine un curent de gândire răzpândit în rândurile armatei și clasei 
politice ruse. Astfel, la finele secolului al XIX-lea ia naștere o ramură 
heterodoxă a panslavismului - neoslavismul -, care pleda pentru 
„egalitatea între frati". 


In 1867, la Moscova are loc cel de-al doilea congres slav, initiat 
cu prilejul Expozitiei Panruse din acel an de un grup de intelectuali 
slavofili si panslavisti, printre care istoricii Vladimir Lamanski, Nil 
Popov, Serghei Soloviov si Mihail Pogodin. Contrar părerilor 
exprimate în presa de limbă germană sau poloneză de la acea 
vreme, guvernul rus n-a fost implicat în pregătirea evenimentului’®. 
Judecând după datele disponibile, cel de-al Doilea Congres 
Panslavist a fost un act mai curând tolerat decât iniţiat de autorită- 
tile imperiale de la Sankt Petersburg, chiar dacă unii dintre delegaţii 
externi aveau să fie primiți de împăratul Alexandru II la palatul de 
vară din Tarskoe Selo!!. 

Perioada de avant a ideologiei panslaviste incepe dupa 1877, 
cand rusii se lanseazá intr-un nou rázboi ruso-turc sub lozinca 
eliberării „fraţilor slavi” din Balcani de sub asuprirea otomană, si 
după 1917, când rolul de ideologie mobilizatoare, ca urmare a 
insurecției bolșevice, e ocupat de internationalismul proletar. În 
aceste patru decenii panslavismul poate fi considerat un fel de 
doctrină ideologică de stat a Imperiului Rus. Anume opoziţia a două 
pan-idei - panslavistă și pangermanistá — a fost una din cauzele 
(majore) ale catastrofei europene din 1914-1918. În ajunul Primului 
Război Mondial era o adevărată euforie panslavistă, alimentată 
succesiv de criza bosniacă din 1908, de războaiele balcanice din 
1912-1913, apoi de criza austro-sârbă din iulie 1914. Cântecul lui 
Vasili Agapkin Slaveanka (titlul complet ar fi Un adio al femeii slave / 
IIpoujauue caeanKku), în ritmurile căruia soldaţii ruși plecau pe 
front în vara lui 1914 în ajutorul fraţilor slavi din Serbia, este 
edificator prin simbolismul său. Numai că acel „adio” (npowanue) 
n-a fost deloc de bun augur: în războiul dat și-au găsit moartea și 
visul panslavist, dar și Marea Rusie de odinioară. 


Deși eurasianismul e frecvent asociat cu panslavismul și curentul 
slavofil din gândirea social-politică rusă a secolelor XVIII si XIX, în 
realitate acesta reprezintă o pan-idee autonomă. În pofida faptului 
că fondatorii eurasianismului îi considerau pe unii teoreticieni 


slavofili, cum ar fi Aleksei Homeakov sau Konstantin Aksakov, ca 
fiind un fel de părinţi spirituali ai eurasianismului, acesta este în 
multe privinte chiar divergent in raport cu ideile slavofililor si pan- 
slavistilor. Nu poate fi negatá influenta ideilor panslaviste si 
slavofile asupra eurasianismului, in special a eurasianismului 
timpuriu, dar nu putem afirma cá intre acestea existá o relatie de 
continuitate directa. Panslavismul este bazat pe comunitatea 
„genetică”, cultural-istorică, pe obârșia comună slavă, dar si pe 
credința ortodoxă. În acelaşi timp, chiar dacă teoreticienii eurasia- 
nismului nu sunt neapărat adepţii unei societăţi laice, creştinismul 
ortodox nu e privit ca element ce poate incita la unitate si nici suda 
un ansamblu geopolitic. Mai mult ca atât, partizanii eurasianismului 
nu erau de părere că ar exista o civilizaţie slavă distinctă. Faptul că 
cehii sau polonezii sunt slavi nu îi face mai aproape de ruși nici din 
punct de vedere cultural și nici politic. Şi viceversa, chiar dacă 
armenii sau udmurtii nu sunt popoare slave, ei sunt legaţi de ruși 
prin geografie, dar si prin istorie. Panslavismul e o pan-idee a 
„spiritului si sângelui comun”, în timp ce eurasianismul își bazează 
demersul pe concepte precum „comunitatea de sol și destin”, fiind o 
pan-idee geografică, mai exact istorico-geografică, în care 
„comunitatea de sânge” sau credința comună nu joacă rolul de liant. 

Eurasianismul apare îndată după Primul Război Mondial, în 
condiţiile acelei grave crize a valorilor, dar și reperelor prin care 
trecea Europa după prăbușirea lumii eurocentrice. Panslavismul, 
care ajunge la zenit în 1914, odată cu exaltarea spiritului de 
fraternitate slavă, a fost si el unul dintre ,mortii” primei conflagrații 
mondiale. Pe locul lui, dar nu în calitate de descendent direct, se 
lansează timid această nouă pan-idee care este eurasianismul. 
Începuturile sale teoretice sunt întrezărite în lucrarea Europa și 
lumea, publicată de filosoful rus Nikolai Trubetkoi la Sofia in 1920, 
precum si în articolul lui Piotr Savitki Europa si Eurasia, apărut 
câteva luni mai târziu (era, de fapt, o recenzie la cartea lui Tru- 
betkoi). Ideile lor capătă repede o anumită audiență în rândurile 
emigrației albgardiste rusești din Bulgaria. Dezbaterile generate de 


lucrarile lui Trubetkoi si Savitki conduc la constituirea unui grup al 
eurasianistilor, din care faceau parte, dincolo de Trubetkoi si 
Savitki, istoricul Gheorghi Vernadski, istoricul Gheorghi Florovski, 
criticul literar Dmitri Sveatopolk-Mirski sau muzicologul Piotr 
Suvcinski. Anume in dezbaterile din cadrul acestui grup (relativ) 
restrans al emigratiei rusesti din sud-estul Europei se vor forja 
bazele teoretice ale pan-ideii eurasianiste. 

Eurasianistii erau, ca si majoritatea panslavistilor, partizani ai 
modelului federal, dar spatiul geografic al preconizatului proiect 
eurasianist era altul decát cel panslavist: federatia eurasiaticá urma 
sa cuprindá teritoriul URSS in hotarele sale din 1938, precum si 
Tuva si Mongolia, sateliti ai Sovietelor. Proiectul eurasianist era 
intr-atát de putin marcat de ,,etnicism”, incát autorii sái nu puneau 
nici mácar problema ,reconquistei" teritoriilor cu o importanta 
populatie bielorusá sau ucraineaná din Polonia, Cehoslovacia sau 
România ori a recuceririi Sahalinului de Sud. 

Nici proiectul social-politic al eurasianistilor nu avea multe 
asemănări cu cel al panslavistilor. În timp ce primii, fideli 
conservatismului slavofil, erau apologetii obștii rurale, „purtătoare a 
valorilor civilizationale firești” ale ansamblului geocultural slavo- 
ortodox, eurasianiștii militau pentru o societate modernă, în pas cu 
timpul. Vederile politice ale eurasianiștilor erau mai curând laice, 
republicane, federaliste și social-liberale, spre deosebire de cele ale 
panslavistilor, care erau de sorginte conservatoare, centrate pe 
monarhie, Biserica Ortodoxă, naționalismul velicorus și ideea de 
autarhie economică. 


Spre deosebire de panslavism, care a avut o audienţă destul de 
largă, eurasianismul interbelic a fost un curent de gândire foarte 
local, fără un impact politic sau măcar intelectual sesizabil. Ideile 
eurasianistilor erau cunoscute de un număr restrâns de intelectuali 
ruși emigrați în Vest după Revoluţia rusă din 1917, fiind practic 


necunoscut in URSS. Asa precum ,,visul panslavist” s-a stins in focul 
Primului Rázboi Mondial, ,reveria eurasianista” avea sa intre in 
anonimat deplin dupa al Doilea Razboi Mondial. 

Renasterea i se datoreaza in mare parte istoricului Lev Gumiliov, 
fiul cunoscutei poete Anna Ahmatova, care in anii '50 intra în 
legatura cu Piotr Savitki, care locuia in acea vreme la Praga, 
câștigându-și existenţa din traduceri. Gumiliov e încântat de ideile 
eurasianistilor, pe care le interpretează prin prisma etnografiei, mai 
ales a etnogenezei. Eurasianismul lui Gumiliov nu e atât politic, cât 
civilizational, spiritual. El crede că geografia si istoria acestui vast 
spaţiu continental va pune bazele superetnosului eurasiatic. În 
cartea sa De la Rutenia la Rusia (Om Pycu k Poccuu), Gumiliov 
susține că rușii sunt poporul ce întruneşte elementul civilizațiilor 
potamice, dar și al celor forestiere și de stepă, combinând armonios 
fibra asiatică cu cea europeană. Totuși, el nu vede civilizația ruso- 
eurasiatica drept una de tranziţie, considerând-o un ansamblu inde- 
pendent. Bineînţeles, în perioada sovietică Gumiliov nu și-a 
manifestat public ideile, dar la finele anilor '80, în perioada 
„restructurării” gorbacioviste, el publică o serie de lucrări care vor 
resuscita eurasianismul, făcându-l larg cunoscut în fosta URSS. 

Dacă eurasianismul clasic era marcat ideologic de social- 
liberalism (cu unele excepţii, cum ar fi Sveatopolk-Mirski, 
bunăoară), atunci eurasianismul postsovietic se inspiră din 
platforme ideologice de stânga. Partidul Eurasianist, fondat în 2002 
de geopoliticianul Aleksandr Dughin, ideologul principal al neoeura- 
sianismului, este, doctrinar vorbind, un partid de inspiraţie 
marxistă. 

Eurasianismul clasic era federalist, în timp ce neoeurasianismul 
poate fi perceput doar ca regionalist. In plus, factorului national 
rusesc i se acordá un loc mult mai important in teoriile lui Dughin 
decat in cele formulate de vechii teoreticieni ai eurasianismului. 
Daca eurasianismul lui Trubetkoi si Savitki, in pofida utopismului, 
era unul progresist pentru acea vreme, atunci neoeurasianismul lui 


Dughin este unul conservator, chiar reactionar. Am fi in drept sa 
afirmám ca eurasianismul lui Dughin e mai curánd panrusism sau, si 
mai exact, neosovietism. 

Spre deosebire de  eurasianismul clasic, neoeurasianismul 
dughinist nu se reduce la proiecte si „reverii cartografice”: în Rusia 
contemporană acest curent de gândire pare să devină un fel de 
doctrină geopolitică oficială. Integrarea eurasiatică versus cea 
europeană, Uniunea Eurasiatică în replică la Uniunea Europeană, 
eurasianism versus euroatlantism sunt elementele prin prisma cărora 
putem înțelege strategia militară si de politică externă a Rusiei de 
azi. Totuși, în pofida revirimentului concepţiilor eurasianiste și a 
sprijinului politic de care se bucură pentru moment aceste idei în 
unele capitale din fosta Uniune Sovietică, momentul oportun pentru 
realizarea lor a fost ratat. Poate că, dacă Gorbaciov (sau Andropov) 
s-ar fi numărat printre admiratorii lui Gumiliov și Savitki, atunci 
pan-ideea eurasianistă ar fi putut fi realizată. Văzut de la un sfert de 
secol distanță, putem admite că un asemenea proiect putea fi pus în 
aplicare în 1988 de către URSS, dar nu 25 de ani mai târziu de către 
Federaţia Rusă. Atunci URSS se mai putea „recicla” într-o Uniune 
Eurasiatică, liberalizând treptat economia si dezicându-se de 
costisitoarea (si inutila) opoziţie geopolitică cu Occidentul. Acea 
Uniune Eurasiatică, ale cărei hotare în 1988 încă puteau fi (ușor) 
„ajustate” în conformitate cu preceptele propuse de autori ca Savitki 
sau Trubetkoi (prin încorporarea Mongoliei si dezicerea de 
republicile baltice), era obligată să renunțe la ideologia marxistă, 
trecând (gradual) de la un regim autoritar spre o democraţie non- 
partizană, poate mai ușor „aclimatizabilă” în mediul ex-sovietic. 
Istoria a ales altă cale, eurasianismul rămânând un vis al zilei de 
ieri, care nu mai este adaptat nici la realităţile si nici la potenţialul 
Rusiei de azi (și cu atât mai mult al celei de mâine). 

Spre deosebire de panslavism sau eurasianism, internationalismul 
nu poate fi considerat o pan-idee geopolitică. Cu toate astea, teoria 
internationalistá, care a marcat gândirea de stânga (nu doar 
comunistă) pe parcursul celor nouă decenii cuprinse între revoluția 


paneuropeana din 1849 si cel de-al Doilea Razboi Mondial, a avut 
interferente cu mult mai mari decat s-ar parea la prima vedere 
asupra doctrinei sovietice de politică externa, dar si asupra 
destinului URSS. 

Chiar dacă despre internationalismul proletar s-a vorbit mult pe 
parcursul secolului al XX-lea, această idee a clasicilor stângii 
europene era neinteleasa si străină chiar si pentru activiștii de partid 
din URSS din perioada lui Hrușciov ori Brejnev. Fiind unul din 
elementele „seducătoare” ale Revoluţiei ruse din 1917, internationa- 
lismul avea să fie repede compromis de încrucișarea dintre 
sovinismul velicorus și ideologia comunistă, care a fost catalizată de 
al Doilea Război Mondial. Bineînţeles, în primii ani ai puterii 
sovietice, Kremlinul a încercat să urmeze retetele de „fraternitate 
între popoare” propuse de Marx și Engels, chiar dacă unul din 
elementele de bază ale internationalismului - egalitatea între 
popoare - avea să fie sacrificat din start, chiar în plin război civil, 
atunci când Stalin, comisar pentru problema naționalităților, 
stabilea o ierarhie a „popoarelor sovietice”, dintre care unele erau 
„naţiuni titulare” de republici unionale, altele de republici 
autonome, pe când altele se învredniceau doar de regiuni autonome 
sau districte autonome. 

Cu toate astea, internationalismul proletar a fost privit la început 
cu oarecare speranță de popoarele fostului Imperiu Rus. În perioada 
interbelică, sovinismul velicorus era încă ţinut în frâu. Dusmanul, 
conform preceptelor marxiste, mai rămânea unul de clasă și nu 
etnic. Situaţia avea să se schimbe cardinal în 1941, odată cu invazia 
germană în Uniunea Sovietică, când Stalin recurge la asocierea unor 
popoare întregi cu adversarul. Inamicul nu mai era social — războiul 
cerea o mobilizare naţională. La 28 august 1941 este emis decretul 
Prezidiului Sovietului Suprem al URSS privind deportarea celor 1,5 
milioane de germani sovietici în Siberia și Asia Centrală. Republica 
Autonomă Sovietică Socialistă Germană din Povolgia era lichidată. 
Antigermanismul capătă proporţii grotesti, creându-se o relaţie de 
sinonimie între german și nazist. Între timp, toate lozincile interna- 


tionaliste sunt brusc uitate. „Înarmarea morală” a poporului sovietic 
cerea o altă mitologie, eroică, extrasă din istoria „marelui popor 
rus” — lupta lui Aleksandr Nevski cu cavalerii germani, Marele 
Război Nordic și mai cu seamă Războiul pentru Apărarea Patriei din 
1812. Ura etnică ajunge să fie la limita paroxismului, așa cum 
remarca atunci jurnalistul britanic Alexandr Werth, referindu-se la 
pledoariile („Ucide germanul!”) lui Ilia Ehrenburg, propagandistul 
oficial al lui Stalin. Alături de germani, victime ale urii etnice 
propagate de regimul stalinist aveau să fie și alte popoare ale URSS, 
care s-ar fi făcut „vinovate colectiv” de înaltă trădare — polonezii din 
vestul Ucrainei, grecii pontici, turcii meshetini. În anii 1943-1944 
din aceleaşi motive sunt suprimate autonomiile tătarilor din Cri- 
meea, kalmâcilor, karaceailor, balkarilor, cecenilor si ingusilor. 
Milioane de cetățeni sovietici, preponderent țărani și muncitori, sunt 
deportați în condiţii apocaliptice în partea asiatică a ţării. Între 
timp, lupta contra nazismului și victoriile de pe front erau tot mai 
mult asociate cu „marele popor rus”, iar Uniunea Sovietică devine 
treptat un sinonim al Rusiei. 

Hrușciov încearcă să reabiliteze mitologia internationalistá. În 
1956 Sovietul Suprem al URSS anulează, rând pe rând, deciziile de 
condamnare colectivă a unor popoare, adoptate în anii de război. La 
Congresul XX al PCUS, Nikita Hrușciov condamnă politica naţională 
a lui Stalin și deportările în masă ale unor popoare întregi. În anii 
care au urmat Congresului sunt restabilite autonomiile kalmâcilor, 
cecenilor, ingușilor, karaceailor și balkarilor. 

Gesturile lui Hrușciov n-au fost prea hotârâte. El a evitat să 
întreprindă măsuri de combatere a national-comunismului velicorus, 
care după 1945 căpăta un tot mai pronunţat caracter dominator-im- 
perial, atât în raport cu popoarele din Uniunea Sovietică, cât şi cu 
așa-zisele „popoare frátesti" din lagărul socialist. Pentru a atenua 
frustrările din capitalele-satelite, Nikita Hrușciov promovează noul 
concept, mult mai „geopolitic”, de ,internationalism socialist”. Mai 


putin cunoscut publicului larg de azi decat internationalismul prole- 
tar, internationalismul socialist se dorea un fel de „cod de conduită” 
in relatiile dintre statele blocului comunist. 

Dacá internationalismul proletar se referea la relatiile dintre 
popoare, internatonalismul socialist se adresa statelor. Elementele 
sale definitorii erau „ajutorul economic frátesc", „susținerea 
reciprocă în plan internațional” și „susținerea realizărilor 
socialismului în tari aparte”. Deși internationalismul socialist era 
văzut ca o continuare a internationalismului proletar, el poate fi 
considerat si ca o deviere de la principiile acestuia, fiind apreciat ca 
atare de criticii comunismului de la acea vreme, care, pe bună 
dreptate, susțineau că ar fi o doctrină de disciplinare și subordonare 
a tarilor-satelite ale URSS. 

Din internationalismul socialist se dezvoltă si conceptul de 
„integrare socialistă”, care se dorea un răspuns „Pieței Comune” 
europene și proceselor integrationiste care au cuprins Europa dupa 
al Doilea Război Mondial. Replica sovietică, internationalista, la 
proiectele vest-europene a fost constituirea Consiliului de Ajutor 
Economic Reciproc (CAER). În 1959, după modelul Tratatului de la 
Roma, e adoptat un statut al CAER, organizaţie care începe să 
activeze cu adevărat din 19607”. 

Încercările lui Hrușciov de a reveni la „valori” marxiste precum 
internationalismul nu și-au atins ţinta, acesta fiind poate cel mai 
simțitor eșec al regimului sovietic. Or, nu atât cursa înarmărilor, 
care, fără îndoială, a epuizat economia sovietică, avea să pună pe 
brânci URSS. Şi nici carentele modelului de economie planificată 
sau competiţia tehnologică cu Occidentul, alte două motive frecvent 
invocate de sovietologii vestici, ci anume eșecul politicii naționale a 
Kremlinului. Dacă după căderea puterii imperiale și Războiul Civil 
din 1917-1922 popoarele fostului Imperiu Rus credeau într-adevăr 
că au obținut libertatea râvnită datorită comuniștilor și ideii interna- 
tionaliste, după al Doilea Război Mondial acestea încep treptat sa 
simtă calitatea lor de „subordonat” în raport cu ruşii. Nemulțumirea 
nu s-a manifestat imediat. A fost nevoie de câteva decenii ca ea să 


izbucneasca anume acolo unde Hrusciov n-a mers pana la capat in 
politica sa de „corectare” a politicii nationale a lui Stalin — în cazul 
tatarilor din Crimeea. La 6 martie 1988, la Krasnodar are loc un 
miting al tatarilor crimeeni, la care acestia cer revenirea in patria 
istorica. Era primul protest etnic de amploare din URSS despre care 
a scris presa sovietica. A fost nevoie doar de cateva luni pentru ca 
flagelul tensiunilor interetnice să se extindă. Au urmat tensiunile 
armeano-azere și oseto-inguse. În scurt timp, Uniunea Sovietică avea 
să fie cuprinsă de un val de mișcări de eliberare naţională sau de 
conflicte interetnice, cărora aparatul represiv al Kremlinului nu le 
mai putea face fata. Din republicile sovietice mișcările contestatare 
s-au rázpándit repede în țările blocului comunist. În vara lui 1988, 
la Conferinţa XIX a PCUS, care s-a vrut un fel de colac de salvare 
pentru criza care domnea în partid, dar și în URSS şi în întregul bloc 
comunist, mai multi delegati susțineau ca acest lucru s-ar fi datorat 
îndepărtării de valorile internationalismului socialist. Unul din 
documentele adoptate la această reuniune era Rezoluţia privind 
relaţiile interetnice, în care se făcea apel la revenirea la principiile 
internationalismului?. Era însă prea târziu. Putem spune că dacă 
„visul panslavist” se face responsabil de pieirea Rusiei imperiale, 
atunci eşecul „visului internationalist” e una dintre cauzele (poate 
chiar principala) prăbușirii Uniunii Sovietice. 


Rusia si crestinismul ortodox 


Statul rus (Rusia Novgorodeaná) e fondat in 862, dar în perioada 
primelor domnii ale dinastiei Rurik Rusia rămâne o tara păgână. 
Avem o situație nu prea clară, or, Rurik, primul mare-cneaz al 
Rusiei, venea din nordul Germaniei, unde creştinismul pătrunsese 
cel putin din veacul al VIII-lea. Nu puţini sunt istoricii care 
consideră că Rurik s-a creștinat pe la mijlocul secolului al IX-lea, 
când ar fi depus jurământ de credinţă regelui Ludovic II al Germa- 
niei (843-876). Rămâne neclar din ce motive Rurik și succesorii săi, 
Oleg (Helge) și Igor (Ingvar), n-au recurs la creștinarea Rusiei mai 
devreme: pentru a menaja sentimentele populaţiei slave autohtone, 
de care era mai cuvenit să te apropii acceptându-i credinţa 
tradițională sau pentru a evita dependența de Occident sau de 
Bizanţ a unui stat încă prea fragil și prost închegat? 

E interesant și faptul că un secol mai târziu, în 988, dinastia Ru- 
rikizilor alege creștinarea Rusiei după ritul grecesc și nu după cel 
latin. Luând în considerare originea dinastiei, a doua variantă pare 
mai logică. Amintirea despre obârșia casei Rurikizilor era încă foarte 
vie pe vremea lui Vladimir, curtea marilor-cneji ruși fiind încă 
destul de scandinavă în veacul al X-lea. Viitorul rege al Norvegiei 
Olav I Tryggvesson a copilărit, alături de mama sa, regina Astrid, la 
curtea lui Vladimir, în slujba căruia se afla Sigurd Erikson, fratele 
reginei Astrid. De altminteri, unii istorici ruși (de origine germană) 
din secolul al XIX-lea, precum N. Baumgarten!* sau M. von Taube, 
insistă asupra faptului că anume regelui norvegian Olav I i s-ar 
datora creștinarea Rusiei. Această părere se bazează pe episodul 
descris în cunoscutul epos nord-germanic Saga Mare, în care se 


relatează despre visul revelator al regelui Olav I la întoarcerea lui 
dintr-o calatorie la Constantinopol, in care i se cerea convertirea lui 
Vladimir (Waldemar) la dreapta credinta crestina. 

La rândul lor, alti istorici (ruși) caută să demonstreze ca cres- 
tinarea Rusiei s-a făcut fără nicio înrâurire germanică, primele 
contacte (însoţite chiar și de botezuri) ale căpeteniilor de trib ale 
slavilor răsăriteni cu creștinătatea bizantină fiind anterioare 
domniei lui Rurik!'5. Lucru plauzbil. Incontestabil e faptul cá marea 
principesă Olga (Helga), bunica lui Vladimir si soția marelui-cneaz 
Igor Rurikovici, fusese crestinata, desi nu sunt foarte clare 
circumstanţele în care aceasta a primit botezul!*. Profesorul Taube e 
de părere cá Olga s-ar fi creștinat la Constantinopol in 955". 

Fara a nega influenta bizantina in procesul de crestinare oficiala 
a Rusiei, Taube considerá cá in mare parte acest lucru s-ar fi datorat 
anume influentei germano-scandinave. In lipsa unor dovezi scrise, el 
invocá lingvistica, mai exact o serie de termeni bisericesti de origine 
germanică acceptaţi in rusa veche, inclusiv cuvinte precum yepKoes 
(germ. Kirche), non (germ. Pfaffe), nocm (germ. Fasten) si altele. 
Faptul ca cele mai utilizate cuvinte din vocabularul bisericesc rus 
sunt de sorginte germaná si nu greacá, cum ar fi firesc, este, dupa 
Taube, un argument in favoarea ipotezei ca crestinarea reala a 
Rusiei s-a facut in perioada primilor mari-cneji germanici si ca 
Vladimir a luat act de un fapt implinit’®. 

Aceste dezbateri de istorie a religiei sunt de o mai mica 
importanta pentru intelegerea specificului geocultural rusesc si cu 
atat mai mult a gandirii geopolitice ruse. Cu adevárat importanta e 
cauza rámánerii Rusiei in ,sfera bizantina” dupa scindarea Bisericii 
creștine, in 1054. Faptul că rușii au ales „partea greacă” nu e atât de 
firesc precum s-ar părea la prima vedere. Taube ne vorbeşte despre 
relaţiile foarte strânse și cordiale dintre curtea de la Kiev și biserica 
de la Roma în vremea domniei lui Iaroslav Înțeleptul (1016-1054). 
Acesta mai păstra tradiția primilor Rurikizi, căsătorindu-se cu o 
prințesă scandinavă, Ingegerd de Suedia. Prin fiicele lor el se 
înrudise cu marile curți ale Europei din acea vreme: Anastasia era 


regina Ungariei, Anna era regina Frantei, Elizaveta era regina 
Norvegiei. Putem spune cá Iaroslav Înțeleptul a fost cel dintâi 
suveran rus care a încercat să deschidă această ţară spre Occident. 
Iaroslav Înțeleptul a fost primul (probabil, și singurul) care ceruse 
Romei și nu Constantinopolului să i se trimită un episcop. În 1051 
relaţiile dintre Kiev şi Constantinopol sunt atât de proaste, încât 
putem spune că schisma Bisericii creştine a început nu prin ruptura 
dintre Roma și Constantinopol, ci prin desprinderea (temporară) a 
Kievului de cel din urmă. În 1054, când are loc separarea catolicilor 
si ortodocșilor, Biserica Rusă nu era, de fapt, în legătură canonică cu 
Constantinopolul, implicit, cum notează și Taube, schisma nu 
implica Biserica Rusă. După moartea lui Iaroslav Înțeleptul rușii au 
urmat ritul bizantin (tot mai modificat și adaptat la spiritul locului), 
fără a pătrunde în esența disputelor teologice dintre Roma si Con- 
stantinopol. Chiar si în secolul al XII-lea Vladimir Monomahul, 
marele-cneaz al Rusiei Kievene, mai solicita nedumerit să i se 
explice în ce constă deosebirea dintre catolici si ortodocși!?. 

O analiză mai atentă a istoriei Bisericii Ruse în Evul Mediu ne va 
convinge că în realitate Rusia n-a mers după marea schismă din 
1054 „pe mâna” Constantinopolului, ci a urmat o a treia cale. 
Într-un fel, Rusia acceptă autoritatea Constantinopolului abia după 
căderea Bizanțului si o acceptă doar prin însușire. In 1453, și nu în 
1054, Rusia alege cu adevărat între Roma și Bizanţ, numai că 
alegerea nu avea să fie niciuna dintre cele două vechi capitale impe- 
riale, ci proclamarea Moscovei ca fiind cea de-a treia Romă, 
succesoarea Constantinopolului căzut în mâinile musulmanilor. 

Într-un fel, acea „cale rusă”, care se întrezărea încă în momentul 
rupturii dintre creștinătatea apuseană și cea răsăriteană, avea să fie 
consacrată în veacul al XV-lea. Din acest moment Biserica Ortodoxă 
devine pentru Rusia un instrument politic, atât în plan intern, cât și 
extern. Căderea Constantinopolului (1453) coincide cu ascensiunea 
rapidă a Marelui Cnezat al Moscovei. La mijlocul secolului al XV-lea 
Moscova devine centrul incontestabil al lumii slave răsăritene, încă 
profund afectate de invazia tătaro-mongolă. În perioada domniei lui 


Ivan al III-lea cel Mare (1462-1505), Marele Cnezat al Moscovei 
uneste o serie de cnezate rusesti, inclusiv Novgorodul, singurul stat 
rusesc care-și păstrase independenţa față de tátaro-mongoli. În 1480 
Marele Cnezat al Moscovei iese oficial de sub protectoratul tătar (de 
facto, tătarii nu mai aveau nicio influenţă asupra moscovitilor încă 
din 1380, după bătălia de la Kulikovo). La finele secolului al XV-lea 
hotarele Rusiei Moscovite ajung la Ural si la mările Oceanului 
Arctic, dar mai înainte ca oștenii ruși să fi călcat pe pământurile 
popoarelor uralice, ele fuseseră cucerite „spiritual” de misionarii 
ortodocși trimiși de Moscova. Din acest moment creștinarea 
popoarelor „păgâne” din Ural, Povolgia și Siberia devine o „datorie 
morală” a suveranilor moscoviți, dar si un instrument de expansiune 
teritorială a Rusiei. 

După căderea Constantinopolului, Biserica Ortodoxă Rusă 
rămâne doar formal subordonată patriarhului ecumenic. Începând 
cu anul 1453, mitropoliţii Moscovei sunt practic independenţi fata 
de acesta, care, lipsit de sprijinul puterii imperiale bizantine și 
încorsetat de îngrădirile noilor autorități otomane, nu mai era decât 
o autoritate istorică pentru arhiereii rusi?. Totuşi, autocefalia 
Bisericii Ortodoxe Ruse va fi proclamată mult mai târziu. Ivan cel 
Groaznic își asumă în 1576 titlul de prim ţar (cezar) al Rusiei cu 
consimțământul și binecuvântarea patriarhului de la Constantinopol. 
Abia în 1589, în timpul vizitei patriarhului ecumenic Ieremia 
al II-lea la Moscova, Biserica Ortodoxă Rusă primește autocefalia, 
care avea să fie consfintita oficial prin hotărârea Sinodului de la 
Constantinopol din 1593. Prin acest gest (ca și prin ridicarea 
suveranilor ruși la rang de tar) patriarhul ecumenic nu doar că 
recunoștea o stare de fapt a lucrurilor, ci încerca să-și asigure susti- 
nerea acelei (singure) mari puteri ortodoxe care era Rusia. 

Prima confruntare militară dintre Rusia și Imperiul Otoman avea 
să se producă în 1672, pe vremea ţarului Aleksei I Romanov, tatăl 
lui Petru cel Mare, dar primele războaie ruso-turce (1672-1681 și 
1686-1700) încă nu erau marcate de spiritul de „cruciadă ortodoxă”. 
Abia Petru cel Mare, în Războiul Ruso-Turc din 1710-1713, pune 


miza pe solidaritatea crestinátátii ortodoxe si intai de toate pe 
principii Moldovei si Valahiei, pe care si-i face aliati tocmai 
invocánd comunitatea de credintá. Tratatul de la Kuciuk-Kainargi, 
care incheia Rázboiul Ruso-Turc din 1767-1774, se referea expres, 
in articolul VII, la asigurarea libertátii credintei pentru populatia 
crestina (indiferent de rit) din Imperiul Otoman: ,Splendida Poarta 
fágáduieste cu tárie sá apere legea crestiná si bisericile acesteia". Si 
tratatele urmátoare, incheiate dupa sirul de rázboaie ruso-turce din 
veacurile XVIII si XIX, vor contine stipulári referitoare la locul cres- 
tinilor in societatea otomaná, Rusia asumándu-si rolul de protector 
al acestora in Balcani, Caucaz si Levant. 

Odata cu Revolutia Rusa din 1917 Biserica Ortodoxa nu doar cá- 
si pierde rolul politic, ci devine una din tintele principale ale terorii 
bolsevice. Contrar párerii frecvent intalnite despre intelegerea 
cordiala care ar fi existat intre organele puterii sovietice si Biserica 
Ortodoxa Rusa, situatia realá pare sa fi fost alta, cel putin in 
perioada interbelica, cand mii de biserici si mánástiri erau inchise, 
devastate si demolate, iar zeci de mii de preoti si cálugári, deportati 
si ucisi. Istoria nu cunoaste, de la Revolutia Franceza incoace, un alt 
exemplu in care slujitorii bisericii sa fi trecut printr-o experienta 
atat de amara ca in URSS in primele doua decenii ale puterii 
sovietice. Numai in 1918 ar fi fost ucisi de catre bolsevici trei mii de 
slujitori ai Bisericii Ortodoxe, alti o mie fiind asasinati in 1919, 
printre martiri numárándu-se nu doar diaconi, cálugári si preoti, dar 
si un sir de arhierei?. De represaliile bolșevice n-a scăpat nici 
patriarhul Tihon, cáruia i s-a inlocuit insá pedeapsa capitalá cu 
detentia?. Ura pasională a unor activiști bolșevici fata de ortodoxie 
nu era alimentată doar de ateismul promovat de doctrina marxistă, 
ci şi de rolul de religie de stat pe care l-a avut Biserica Ortodoxă în 
perioada vechiului regim, când era privită de populaţia musulmană 
şi evreiască (dar și romano-catolică) a fostului Imperiu ca unul din 
principalele instrumente de asuprire naţională. 


In perioada ocupatiei germane a regiunilor vestice ale fostei 
URSS (1941-1944), factorul ortodox a fost luat in calcul de Berlin. 
Serviciile speciale ale Reich-ului erau bine informate despre 
nemultumirea credinciosilor ortodocsi fata de puterea sovietica, 
contánd pe sprijinul Bisericii in vederea controlarii eficiente a 
preconizatelor comisariate imperiale Ucraina si Moscovia. Multi 
ierarhi ai Bisericii Ortodoxe Ruse erau atât de invrájbiti împotriva 
bolşevismului, încât au salutat invazia germană din 22 iunie 1941. 
Mitropolitul Serafim al Bisericii Ruse din exterior spunea în acea zi: 
„Să-l binecuvânteze Dumnezeu pe marele conducător german, care a 
ridicat sabia împotriva dușmanilor Domnului..."?. Autorităţile 
militare germane restabilesc parohiile închise de comuniști. Înalte 
grade militare ale Wehrmacht-ului, cum ar fi chiar comandantul 
grupului de armate „Centru”, feldmareșalul von Bock, isi făceau 
apariţia la serviciile divine ortodoxe, pentru a demonstra simpatia 
autorităților de ocupaţie pentru Bisericá^. Aceste tertipuri n-au dat 
un rezultat palpabil, dar l-au forțat pe Stalin să-și revadă politica 
fata de ortodoxie pe durata războiului. Comuniștii au înțeles cá 
Biserica era o forță pe care era mai potrivit să o ai alături într-o 
luptă pe viață şi pe moarte cu un adversar ce se arăta iscusit nu doar 
pe câmpul de luptă. 

Căderea regimului comunist duce la un reviriment neașteptat al 
Bisericii Ortodoxe Ruse, care îşi reia repede locul în societate, 
devenind un pilon al doctrinei ruse de politică externă în așa-numita 
„Vecinătate imediată”, dar si reasumándu-si rolurile de liant al 
națiunii ruse și de portdrapel al valorilor morale ale acesteia. Deși ar 
fi vădit exagerat să spunem că Biserica Creștină Ortodoxă ar mai 
avea azi aceeași greutate în societatea rusă ca și înainte de Primul 
Război Mondial, putem afirma fără teamă că ea își recucerește rapid 
poziţiile de odinioară. Fără a fi oficial o religie de stat, ortodoxia 
beneficiază de o serie de privilegii în raport cu alte culte, ceea ce 
explică (in parte) si creșterea numărului de aderenti ai săi. Astfel, in 
1997 doar 52 % dintre ruși se declarau credincioși ai Bisericii 
Creștine Ortodoxe. Zece ani mai târziu, numărului acestora atingea 


63 %%, pentru ca in 2014 cota-parte a creștinilor ortodocși sa 
reprezinte deja 68 % din populaţia Rusiei”. Biserica Ortodoxă Rusa 
întrunește azi peste 150 de milioane de credincioși”, dintre care 
circa 50 de milioane sunt in afara Rusiei. Respectiv, 71,5 % din cei 
210 milioane de creştini ortodocși* atestati la începutul secolului al 
XXI-lea tin de Biserica Ortodoxa Rusa. 

Rolul Bisericii Ortodoxe Ruse in stat nu e identic celui detinut in 
perioada Imperiului, dar utilizarea sa ca arma geopolitica este, 
probabil, mai vadita ca oricánd. Daca in cazul unor tari precum 
Estonia, Letonia, Kazahstan sau Kargazstan unul dintre cele mai 
eficiente instrumente de presiune e minoritatea rusofoná, atunci in 
tari precum Ucraina, Belarus si Republica Moldova acest rol il joacá 
Biserica Ortodoxá Rusá. De altminteri, tara in care aceasta are cel 
mai inalt procent de aderenti nu e Rusia! Conform datelor 
Patriarhiei de la Moscova, 35 de milioane de cetáteni ai Ucrainei (cu 
Crimeea), adicá 74 96 din populatia acestei tári, sunt adepti ai 
Bisericii Ortodoxe Ruse”. Si în Belarus 73 96 dintre credincioşi (care 
reprezintă cam 50 % din populaţie) tin de parohiile Bisericii Orto- 
doxe Ruse”. O situaţie similară se atestă si în Republica Moldova, în 
care, conform estimărilor, circa 70 % din populaţie (inclusiv zona 
transnistriană) frecventează parohiile Bisericii Otodoxe Ruse?!. Chiar 
dacă acest gen de statistici nu este niciodată de o acuratețe 
exemplară (de unde și diferențele de cifre din diferite surse), ele ne 
permit să avem un tablou al prezenţei si ponderii de care se (mai) 
bucură Biserica Ortodoxă Rusa de azi în aceste trei tari est- 
europene. 

Despre implicaţiile Bisericii Ortodoxe Ruse în viaţa politică a 
acestor tari, mai cu seamă în Ucraina si Republica Moldova, s-a scris 
si s-a vorbit mult în presa de la Kiev sau Chișinău. Jurnaliștii, 
oamenii politici si reprezentanţii sectorului asociativ de aici au 
semnalat adesea faptul că preocupările unor ierarhi ortodocși ucra- 
ineni și moldoveni nu tin atât de „poporul lui Dumnezeu”, cât de 
cele lumești și trecătoare. Conflictele teritoriale sau tensiunile 
intercomunitare, campaniile electorale, crearea unor noi partide 


politice ori agenda legislativelor nationale distrag prea des atentia 
clerului ortodox din Ucraina si Republica Moldova, făcându-l să uite 
de îndatoririle păstorești si ruinánd lent, dar hotărât, imaginea 
ortodoxiei în favoarea cultelor neoprotestante. E adevărat, poziția 
clerului local și cea a Patriarhiei de la Moscova nu e întotdeauna 
aceeași, tensiunile iscate între aceasta și Biserica Autonomă Ucra- 
ineană în urma litigiului ruso-ucrainean din 2014 fiind foarte 
grăitoare în acest sens. În toiul conflictului, protoiereul Vsevolod 
Ceaplin, responsabil pentru relaţiile cu publicul la Patriarhia Mosco- 
vei, cerea ucrainenilor să nu se împotrivească „misiunii pacifica- 
toare” a militarilor ruși în Crimeea”. La rândul său, purtătorul de 
cuvânt al Bisericii Autonome Ucrainene anunţa că aceasta nu 
recunoaște anexarea Crimeei la Federaţia Rusă, chemând Mitropolia 
Simferopolului să rămână mai departe în subordonarea canonică a 
Kievului”. 

Valoarea geopolitică a ortodoxiei pentru Rusia nu se reduce la 
tările ex-sovietice. În ultimii douăzeci de ani Biserica Ortodoxă Rusă 
se extinde activ în întreaga lume, intrând adesea în conflict cu alte 
biserici ortodoxe, inclusiv cu Patriarhia Ecumenica. Una din ţintele 
noilor parohii ortodoxe ruseşti din America de Nord si Europa de 
Vest sunt proaspetii emigranţi din Ucraina, Belarus sau Republica 
Moldova, care de cele mai dese ori reprezintá chiar majoritatea 
enoriasilor acestor biserici. 

„Solidaritatea ortodoxă” revine in actualitate si in Balcani. 
Serbia, Muntenegrul, Republica Macedonia, Bulgaria, Grecia sau 
Ciprul sunt seduse de Kremlin anume cu ideea comunității credinţei. 
Exercitiul reușește și datorită faptului că naţiunile ortodoxe sunt 
mult mai fidele Bisericii decât cele protestante sau catolice. 
Singurele excepţii în „familia ortodoxă” par să fie România și (mai 
recent) Georgia, în care gradul de neîncredere față de Rusia rămâne 
destul de mare. 

Factorul ortodox influențează politica externă a Moscovei și în 
Levant, Rusia fiind printre puţinele tari care au reacţionat oficial la 
profanarea mai multor mănăstiri ortodoxe și asasinarea unor 


slujitori ai cultelor crestine, inclusiv a mitropolitului ortodox de 
Haleb de cátre asa-numita opozitie sirianá. Patriarhul Kirill II a 
chemat de cateva ori Occidentul sá-si revadá politica in Siria, 
invocand presiunile si persecutiile comunitatii crestine ortodoxe de 
către grupările radicale musulmane din această tara**. La rândul sáu, 
președintele Putin a dat asigurări ierarhilor Bisericii ortodoxe Ruse 
că Moscova nu va ignora interesele comunităţii ortodoxe din Siria”. 
O atitudine similară fusese luată anterior și în legătură cu situaţia 
comunității creştine din Egipt. 

Prezintă interes nu doar declaraţiile pe marginea subiectelor de 
actualitate politică făcute de reprezentanţii Bisericii Ortodoxe Ruse, 
dar și sugestiile lor geopolitice care răzbat în presă. Bunăoară, cele 
cu privire la China, făcute de șeful Serviciului pentru relații cu 
publicul la Episcopia Blagovescenskului, preotul Sveatoslav 
Sevcenko, în contextul vizitei patriarhului Kirill II la Beijing. In 
articolul Ortodoxia rusă ca factor geopolitic semnat de Sevcenko, 
acesta sugerează întărirea poziţiilor Bisericii Ortodoxe din China, 
care este o componentă autonomă a Bisericii Ortodoxe Ruse. 
Mentionánd faptul cá tot mai multi chinezi aderă la creștinism, 
autorul îndeamnă autorităţile laice și bisericești ale Rusiei să 
conștientizeze bine avantajele răzpândirii credinţei ortodoxe în 
China: „Ortodoxia este fără exagerare în codul (genetic) naţional al 
Rusiei. Şi dacă acest cod va fi introdus în conștiința chinezului, 
atunci relaţiile dintre China și Rusia vor trece la un nivel calitativ 
nou”, 

Aparent, acest parteneriat „stat-biserică” nu e doar în folosul 
Rusiei, dar și al ortodoxiei. Așa consideră și o serie de oameni 
politici ruși, și multi ierarhi ai Bisericii Ortodoxe Ruse, dar si multi 
comentatori și analiști politici atât din Rusia, cât și din exterior. În 
realitate, o alianță prea strânsă dintre Biserica Ortodoxă Rusă și 
Kremlin are și laturi vulnerabile, care se pot manifesta în timp, 
aducând prejudicii ambelor părți. Întâi de toate, putem semnala 
reacția rezervată ori chiar negativă a unor categorii de credincioși, 
dar si a clerului ortodox, care nu vede cu ochi buni o 


intrepátrundere atát de mare a treburilor lumesti si celor din sfera 
bisericeascá. Acest lucru se manifesta mai cu seamá in parohiile din 
Ucraina si Republica Moldova, unde suspiciunea fata de 
parteneriatul dintre Patriarhia Bisericii Ortodoxe Ruse si Kremlin 
impinge tot mai multi enoriasi si clerici spre alte biserici ortodoxe, 
in particular, in cazul Republicii Moldova, fiind vorba de Biserica 
Ortodoxa Romana. Aceasta conduce nu doar la slábirea continua a 
pozitiilor Bisericii Ortodoxe Ruse in aceste tári, dar si la surparea 
relatiilor sale cu alte biserici ortodoxe. Stránsa aliantá politica dintre 
puterea de stat din Federatia Rusá si Bisericá se poate dovedi in 
timp foarte nocivá si pentru Kremlin, mai cu seamá atunci cánd ne 
referim la perspectiva relatiilor sale cu subiectii federali in care 
predomina religia budista (Tuva, Kalmákia) si, indeosebi, cea 
islamicá (Tatarstan, Baskortostan, Daghestan s.a.). 


Regiunile ruse în care creştinii ortodocși sunt minoritari 


(majoritatea musulmană sunită sau budistă lamaistă) 


Rusia si islamul 


Islamul (preponderent sunnit) este a doua comunitate confesio- 
nalá ca márime in Rusia, musulmanii reprezentánd, conform 
estimárilor anuntate incá in 2003 chiar de presedintele rus Vladimir 
Putin, cam 20 de milioane din cele 145 de milioane de locuitori ai 
Federaţiei Ruse”. Asta ar însemna cá la începutul secolului al 
XXI-lea fiecare al saptelea cetátean al Rusiei era musulman, ea fiind 
cea mai mare natiune islamicá din Europa (exceptánd Turcia). In 
unele entităţi ale Federaţiei Ruse, musulmanii reprezintă 
majoritatea covârșitoare. Astfel 98% din locuitorii Ingusetiei se 
declarau la recensământul populaţiei din 2002 ca fiind credincioși 
musulmani. În Cecenia cota-parte a acestora era de 96%, în 
Daghestan - de 94%, în Kabardino-Balkaria - de 70%, în 
Karaceaevo-Cerkesia - de 63%, in Baskortostan - de 54,5% si în 
Tatarstan — de 54%**. 

Dacă e să judecăm după relatările din presa rusă și datele 
sondajelor efectuate în ultimii ani, relaţiile dintre minoritatea mu- 
sulmană în plină expansiune și majoritatea (încă) ortodoxă a 
populației Rusiei sunt tot mai tensionate. Astfel, un sondaj efectuat 
în 2012 de „Levada Center” scotea în evidenţă atitudinea negativă a 
unei parti considerabile a populaţiei Federaţiei Ruse fata de repre- 
zentantii popoarelor musulmane, 45% din respondenţi recunoscând 
că aceștia le provoacă „repulsie și frică”, pe când 41% au spus că 
şi-ar dori „o Rusie pentru rusi"?. Asistăm la o fascizare latentă a so- 
cietatii ruse, scria încă in 2002 regizorul Aleksei Gherman în 
cunoscuta revistă moscovită Novaia gazeta, „orice chef încheindu-se 
cu discuţii despre «negri»*°. 


Politologul rus Aleksei Malasenko, expert în problemele 
islamului, considera ca dincolo de unii factori obiectivi (terorismul, 
conflictele interconfesionale, migratia), care conduc la cresterea 
islamofobiei in societatea rusá, fenomenul ar fi in cea mai mare 
parte alimentat artificial, inclusiv de presá, prin titluri incendiare ca 
„Oştenii lui Allah aleg Caucazul”, „Musulmanii la porţile 
Kremlinului”, „Bani pentru dictatura șariatului”, „Ciuma verde” 
s.a." Dacă anterior în Rusia lumea susţinea că lucrurile merg prost 
din pricina puterii, acum spun că asta s-ar datora musulmanilor, 
afirmă istoricul rus Liudmila Gatagova^. 

Fenomenul islamofobiei nu e deloc unul nou în Rusia, avându-și 
originile în Evul Mediu, contactul rușilor cu popoarele islamice fiind 
mult mai vechi și mai intens decât al majorităţii naţiunilor vest- 
europene. Cele două veacuri și jumătate (1237-1480) de stăpânire 
tătărească au pus, fără îndoială, bazele acestei stări de spirit. 
Ciocnirile ulterioare ale rușilor cu succesorii Hoardei de Aur - 
hanatele Astrahanului, Kazanului, Siberiei și Crimeei, ca si 
multiplele războaie ruso-turce si ruso-iraniene din secolele XVII-XIX 
sau îndelungatul război caucazian din 1817-1864 şi-au adus si ele 
obolul la crearea acelui stereotip al „musulmanului mișel” și la înră- 
dácinarea lui în conștiința colectivă. 

Guvernul imperial rus a ţinut în frâu cu mână de fier popoarele 
musulmane, care reprezentau 10,8% din populaţia de 170 de mili- 
oane a Imperiului (fără Hanatul Hiva și Emiratul Buhara, care erau 
sub ,protectia" Rusiei) înainte de Primul Război Mondial”. 
Bolșevicii au încercat să speculeze ura și frustrările pe care le aveau 
popoarele musulmane faţă de vechiul regim, pentru a-i atrage de 
partea lor în anii Războiului Civil din 1917-1922. Anume din acest 
considerent islamul s-a bucurat iniţial de un alt tratament, 
incomparabil mai clement decât Biserica Creștină Ortodoxă, care era 
văzută ca unul din atributele principale ale fostei puteri imperiale. 
La 3 decembrie 1917 guvernul lui Lenin adoptă o declaraţie către 
popoarele musulmane ale Rusiei și Orientului (se aveau în vedere 
Hiva și Buhara, care nu făceau oficial parte din fostul Imperiu Rus), 


în care se spunea, printre altele: „Musulmani din Rusia, tătari din 
Povolgia si Crimeea..., voi toti ale cáror moschei si case de 
rugáciuni au fost distruse, credinta si traditiile cárora au fost calcate 
in picioare de impáratii si asupritorii rusi! De aici incolo credinta si 
obiceiurile voastre, institutiile voastre nationale si culturale vor fi 
libere si neatinse de nimeni"^. 

Dar acest exercitiu de persuasiune n-a reusit. In Caucaz, in Povol- 
gia, dar mai cu seamă in Asia Centrală, milițiile musulmane (numite 
„basmaci”) au opus o rezistență dârză Armatei Roșii (ca si trupelor 
albgardiste). Întrucât rezistenţa anticomunistă în Turkestan avea o 
vădită coloratură confesională, islamică (spre deosebire de Caucaz, 
unde avea mai curând o tentă etnică, națională), Moscova își 
schimbă atitudinea: din anii 1920 începe o politică hotărâtă de 
stârpire a islamului si de laicizare a popoarelor musulmane. Trebuie 
să spunem că a fost o campanie în mare parte reușită: nicăieri și 
niciodată un număr atât de mare de musulmani n-a fost redus la 
tăcere absolută, convinși fără niciun fel de menajamente să mănânce 
salam de porc, să bea votcă și să-l aștepte cu bucurie pe Moș Gerilă 
(echivalentul rusesc al lui Moș Crăciun) în preajma Anului Nou. 
Căsătoriile mixte, amalgamarea populațiilor, rusificarea numelor, 
rusificarea școlii păreau să conducă în curând la dispariţia unor 
popoare musulmane, mai cu seamă cele din republicile autonome 
rusești. De „musulmanul mișel” ne mai aminteau doar filmele despre 
lupta cu „basmacii” din Asia Centrală în anii Războiului Civil. 

În perioada de după al Doilea Război Mondial islamului nu i s-a 
consacrat un paragraf aparte în agenda politicii externe a URSS (si 
cu atât mai mult a celei interne). Ceea ce conta în raporturile Mos- 
covei cu țările majoritar musulmane din Asia si Africa era baza 
ideologică a regimului și, mai ales, poziţia lor față de Washington. 
Unele state majoritar musulmane, cum ar fi Algeria, Tunisia, Libia, 
Siria sau Irakul, erau destul de apropiate de blocul comunist, în timp 
ce altele, bunăoară Pakistanul sau Arabia Saudită, ocupau poziţii 
vădit ostile faţă de acesta. După războiul arabo-israelian din 1948- 


1949 un punct de convergenta a Moscovei si majoritatii tarilor mu- 
sulmane era si asa-numitul ,antisionism" si sprijinirea Miscárii 
pentru Eliberarea Palestinei. 

Situatia se schimba in 1979, cand URSS a invadat Afganistanul, 
iar „basmacii” au ,descins" din peliculele istorice ale studiourilor 
„Mosfilm” în viaţa cotidiană a cetățeanului sovietic. Islamofobia, 
multă vreme refulată, e reanimată de ştirile despre „mujahedinii 
afgani”, „sprijiniți, instruiți si înarmaţi de imperialismul american". 
Se schimbă și poziţia unor state islamice față de Kremlin, 
confirmându-se astfel prezicerile acelor diplomaţi si militari 
sovietici care au încercat să demonstreze „strategilor” din birourile 
CC al PCUS și KGB-ului de la Moscova nocivitatea intervenţiei 
trupelor sovietice într-o ţară musulmană”. 

Si mai mult decât intervenţia in Afganistan influentase opinia 
publică rusă conflictul din Cecenia, care a favorizat creşterea 
ostilitatii fata de islam în rândul populaţiei ortodoxe, dar si a 
retinerilor populației musulmane fata de puterea centrală. Din acest 
moment relaţiile societăţii politice rusești cu lumea islamică și cu 
comunitatea musulmană din propria tara devin echivoce, iar 
coliziunile interconfesionale, tot mai frecvente si mai violente. Mos- 
cova e, fireşte, interesată să-şi păstreze nealterat controlul asupra 
republicilor autonome preponderent musulmane din Caucaz și Po- 
volgia, un lucru care s-ar produce mai lesne într-o societate 
realmente laică și nepărtinitoare atunci când e vorba de subiecte 
atât de sensibile precum credințele religioase într-o tara istoric 
plurietnică si multiconfesională. Atasamentul afișat al Kremlinului 
fata de Biserica Ortodoxă Rusă, de care sunt legaţi etnicii ruși 
majoritari, îi face pe cetățenii musulmani să simtă un dublu 
disconfort — etnic și confesional. Această opoziţie latentă între 
centru și periferie nu poate dura mult, fiind clar că „ofensiva demo- 
grafică” a ,limesului musulman” spre „inima metropolei” va 
conduce în viitorul apropiat la o ciocnire brutală între ele. Dacă 
Rusia nu va ști să devină în următorul deceniu un stat al tuturor 
cetățenilor săi, indiferent de confesiune, coliziunea se va produce 


numaidecat. Pentru moment, Kremlinul pare sa fi ales o alta 
strategie. Minoritățile musulmane sunt tratate cu prudenţă, 
monitorizate, privite ca potential detonator al stabilitátii regimului. 
Analistii politici si militari de la Moscova inteleg cá, indata ce 
Federatia Rusa va intra intr-o zona de turbulentá, musulmanii rusi 
isi vor aráta coltii, cel putin in subiectii federali in care sunt 
majoritari, dar considerá, in mod eronat, cá, pentru a riposta, sunt 
suficiente doar intárirea aparatului represiv, limitarea autonomiei 
locale si controlul circulatiei cadrelor. 

Ín plan extern, Rusia pare sá nu aibá o atitudine prea structuratá 
fata de lumea islamică, pe care nu o privește ca pe un întreg. In 
timp ce parteneriatul cu unii vecini musulmani din sud, in special cu 
Iranul si tárile Asiei Centrale, pare sá fie in ascensiune, relatiile sale 
cu majoritatea tárilor din Peninsula Arabá rámán rezervate. Aceastá 
,circumstantialitate" se poate explica si prin moștenirea unor 
deprinderi si atitudini caracteristice doctrinei sovietice de politicá 
externa. In acelasi timp, tinánd cont de specificitatea pozitiei sale 
geografice si a particularitátilor structurii etnoconfesionale, Mosco- 
va este mai neliniștită decât nord-americanii sau vest-europenii de 
„pericolul islamic”, pe care-l simte (și-l interpretează) altfel. 

Dacă în cazul conflictelor din Bosnia ori Kosovo simpatia pro- 
sârbească a rușilor și dezacordul lor cu poziția occidentalilor se 
explica prin „fraternitatea slavă”, „forţa memoriei istorice”, 
comunitatea de credință sau, cel mai des, printr-o simplă frustrare, 
atunci nu putem folosi aceleași argumente pentru a înţelege politica 
prudentă a Kremlinului față de „primăverile arabe”. Desigur, cea 
mai la îndemână și mai frecvent întâlnită explicație a rezervelor 
rușilor fata de evenimentele din Tunisia, Libia, Egipt sau Siria e 
„frica de contagiune”, de extindere a revoltei populare, care și 
conduce la solidarizarea cu niște regimuri autoritare contestate de 
protestatari. Anume spre o astfel de interpretare a lucrurilor parcă 
ne-ar conduce și declarația făcută pe marginea acestui subiect în 
2011 de Dmitri Medvedev, pe atunci Preşedinte al Rusiei: „Un astfel 


de scenariu ei (nu e clar daca e vorba de islamisti ori de Occident) il 
pregáteau mai devreme pentru noi, iar acum cu atát mai mult vor 
căuta să-l realizeze"^e, 

Argumentele invocate de ruși, care nu vedeau în „forțele revolu- 
tionare” decât ,,militanti islamiști”, erau privite în marile cancelarii 
vestice, dar si de analiștii politici ai marilor ziare si companii de 
televiziune din UE şi SUA, ca fiind niște tertipuri ieftine, menite să 
împiedice accesul la democraţia reală al popoarelor acestor tari 
arabe şi să-și păstreze ultimele ,,relatii” in zonă. În scurt timp s-a 
constatat că circumspectia Moscovei în raport cu evenimentele de 
acolo era, cel putin în parte, întemeiată. Rusia a pierdut, într- 
adevăr, rând pe rând vechile sale „prietenii” din lumea arabă 
(Irakul, Libia), dar deocamdată nu e deloc evident că terenul a fost 
câștigat de Occident. Recentele evenimente din țările Maghrebului și 
Mashrekului au demonstrat că factorii de decizie de pe ambele 
maluri ale Atlanticului acţionează dezagregat și reactiv la 
provocările venite de acolo. La sud de Rusia, dar și de Europa, se 
simte respirația unei lumi musulmane tot mai puternice demografic, 
economic și militar, dar atât la Moscova, cât și la Bruxelles (sau Wa- 
shington) nu pare să existe nicio strategie închegată privind 
raporturile cu această lume în ziua de mâine. Si daca pentru 
americani costurile acestei ,neglijente” încă nu sunt foarte clare, 
atunci pentru ruși, vest-europeni ori israelieni ele vor fi 
incontestabil mult mai mari decât ar crede un autor ca George 
Friedman. 


Regiunile Federatiei Ruse cu o populatie majoritar musulmaná 


Evreii si Rusia 


Desi prezente sporadice ale iudeilor (in mare parte hazari) se 
atestá incá in Rusia Kieveaná, stabilirea acestora in Rusia e destul de 
tárzie. Marii principi moscoviti admiteau sederile de scurtá duratá 
ale tárgovetilor evrei din Polonia si Lituania, dar nu si asezarea lor 
in Rusia. Primul tar rus, Ivan al IV-lea cel Groaznic, interzice 
categoric orice prezentá evreiascá pe teritoriul Rusiei. Ín 1545, la 
Moscova sunt arse márfurile negustorilor evrei din Lituania. Cand 
marele principe al Lituaniei, Sigismund II August, îi reproşează 
confratelui sáu moscovit acest gest, amintindu-i cá predecesorii sai 
admiteau negustorii evrei lituanieni în orașele ruse, Ivan al IV-lea îi 
cere răspicat: „Tu, fratele nostru, despre jidani către noi să nu mai 
scrii de aici încolo!” (,M Thr ÕI, OpaT Halll, Briepe;r O XUnax K HAM 
He nucaJl!)”*. Antisemitismul lui Ivan cel Groaznic avea să aibă 
repercusiuni și mai grave pentru evreii lituanieni în timpul 
Războiului Livonian (1558-1583), atunci când trupele ruse ocupă 
orașul Polotk (azi în Belarus). Conform cronicilor vremii, numeroasa 
populaţie evreiască a orașului a fost forțată să se înece în râul 
Dvina“. 

Nici pe vremea primilor Romanovi, în secolul al XVII-lea, situația 
nu se schimbă. Bunáoará, in 1669 arhimandritul lonachie 
Goleatovski îl sfătuiește pe țarul Aleksei I să se tina departe de evrei, 
or, aceştia sunt dușmanii lui Hristos si ai creștinătății si de asta 
trebuie alungaţi nu doar din Rusia, ci din toate țările creștine, „uciși 
cu sabia, înecaţi în râuri și prapaditi cu diferite feluri de moarte” 
(„YGUBaTE MeuoM, TOnHTb B pekax H TyGUTE pa3JIMHHBIMH DpO/IAMH 
cMepTn”)*?. 


Desi se crede ca Petru cel Mare ar fi avut o atitudine mai 
binevoitoare fata de evrei, lucrurile nu stau deloc asa. Intr-adevar, 
Petru I admite instalarea cátorva evrei in Rusia, cu conditia ca 
aceștia să treacă la creștinism, dar evreilor de rit mozaic nu li se 
permite stabilirea în Imperiu”. Soţia sa, Marta Skawronska, care i-a 
urmat la tron în 1725 cu numele de Ecaterina I, a avut, în pofida 
originii sale poloneze, o politică antisemită mai dură decât soţul ei. 
În 1727 suverana Rusiei emite un ucaz în care cere expulzarea 
imediată („BblcmaT; BOH U3 Poccuu 3a pyGex HeMezuleHHO”) a 
tuturor evreilor prezenți în Imperiu”. 

Astfel se explică faptul că comunitatea evreiască din Rusia este 
de dată foarte târzie. E o constatare care poate surprinde multă 
lume, dar o veritabilă populaţie evreiască în Rusia nu apare decât în 
ultimul deceniu al veacului al XVIII-lea, în perioada domniei împă- 
rătesei Ecaterina II°*. Si nu pentru că Ecaterina cea Mare le-ar fi 
permis instalarea în Imperiu, ci pentru că în urma anexării Marelui 
Principat al Lituaniei (1795) si a ținuturilor vestice ale fostului 
Regat al Poloniei, suverana rusă s-a pomenit cu un număr foarte 
mare de noi supuși de origine evreiască. Anume în aceste condiții, în 
1791, apare așa-numita „Zonă de rezidență” (,Hepra ocegnocru”), 
care cuprindea guberniile în care era permisă așezarea evreilor. 
Dacă ne uităm la harta Zonei de rezidență, vom vedea că e vorba de 
guberniile create pe fostele teritorii polono-lituaniene, la care se vor 
adăuga Basarabia (în care exista deja o comunitate evreiască în 
momentul anexării ei la Rusia, în 1812) și Taurida, gubernie creată 
în locul fostului Hanat al Crimeei, în care locuia o foarte veche 
comunitate de evrei din Crimeea de limbă tătară (crimeenii). 

Acesta a fost perimetrul geografic în care li s-a permis evreilor să 
trăiască până în 1917. Chiar dacă după Revoluţia Rusă din 1905- 
1907 autoritățile imperiale încep să fie mai permisive, admițând, 
selectiv, stabilirea unor evrei în alte parti ale țării, inclusiv la Mos- 
cova şi Sankt Petersburg, abia Revoluţia Rusă din februarie 1917 
avea să lichideze oficial restricţiile de stabilire a lor dincolo de Zona 


de rezidenţă, inclusiv in cele două capitale ale Rusiei. În consecință, 
la finele anului 1917 populaţia evreiască a Petrogradului număra 
deja 80 de mii de persoane. 

Conform datelor recensământului imperial al populaţiei din 
1897, în Imperiul Rus (cu Regatul Poloniei și Marele Principat al 
Finlandei) locuiau 5 110 000 de evrei, dintre care 3 580 000 erau 
stabiliți în guberniile Zonei de rezidenţă și 1 320 000 în Regatul 
Poloniei (restul, 210 000, erau preponderent reprezentanţii unor 
comunități istorice evreiești mai specifice, cum ar fi evreii georgieni, 
taţii caucazieni şi evreii de Buhara, care locuiau în Caucaz și Asia 
Centrală). În Imperiul Rus (cu Polonia) locuia cea mai mare 
comunitate evreiască din lume — 45,3% din cei 11,27 milioane de 
evrei de la răscrucea veacurilor XIX și XX”. Evreii reprezentau 14% 
din populaţia Regatului Poloniei. Guberniile rusești cu cel mai 
important procent de evrei erau Grodno (17,4%) şi Minsk (16%), 
care aparținuseră fostului Mare Principat al Lituaniei (azi fac parte 
din Belarus). În anul 1900 comunitatea evreiască din Rusia era de 
trei ori și ceva mai mare decât cea din SUA, tara care ocupa locul 2 
în lume după numărul populaţiei evreiești (1,5 milioane, în bună 
parte si ei originari din Rusia si Polonia)”. 

Viața comunităţii evreiești în Rusia imperială a fost mult mai 
dificilă decât în ţările vest-europene, în care după Marea Revoluţie 
Franceză şi războaiele napoleoniene  îngrădirile impuse 
comunităților de rit iudaic devin mai blânde. În Imperiul Rus evreii 
devin un element vizibil al vieții publice abia după revoluția din 
1905-1907. Nu doar sfere precum politica sau armata erau practic 
inaccesibile pentru comunitatea evreiască, ci chiar si cultura sau 
stiinta, domenii în care evreii vest-europeni se manifestă plenar deja 
în veacul al XIX-lea. Până la Revoluția Rusă din 1917 doar câțiva re- 
prezentanti ai comunității evreieşti reuşesc să ocupe un loc în 
primele rânduri ale culturii ruse, printre ei numărându-se 
compozitorul Anton Rubinstein şi fratele său, criticul muzical 
Nikolai Rubinstein (născuți într-o familie de evrei creștinați, ceea ce 
avea să le permită ascensiunea), pictorul Isaak Levitan, sculptorul 


Mark Antokolski (care a activat in Germania), scriitorul de limba 
idis Solom Aleihem sau Lejzer Zamenhof, fondatorul limbii 
esperanto. O situatie identica se atestá chiar si in sfera bancará ori a 
marii industrii, unde printre exceptiile notabile il avem pe 
Aleksandr Stieglitz, guvernatorul Báncii de Stat a Rusiei in 1860- 
1866, care era fiul unui bancher evreu german, convertit la 
luteranism, si deci perceput la acea vreme ca etnic german si nu ca 
evreu. Majoritatea evreilor rusi (si polonezi) erau mici comercianti, 
farmacisti, felceri, meșteșugari, croitori, frizeri, cămătari. Erau si 
destul de multi medici, notari (avocatura fiindu-le în diferite 
perioade interzisă), ingineri. În Basarabia și în guberniile novoruse 
mai erau si agricultori (in special pe terenuri arendate). Contrar 
stereotipurilor care bântuie azi, mulți dintre evreii ruși erau foarte 
săraci, asta fiind una din explicaţiile aderentei lor masive la 
partidele de stânga. 

Situaţia evreilor ruși se schimbă cardinal odată cu revoluțiile din 
1917, când vechile îngrădiri impuse de regimul imperial sunt 
anulate. În pofida ateismului promovat de regimul bolșevic, se 
schimbă (pentru o vreme) în bine chiar și situaţia cultului iudaic. 
Spre deosebire de Biserica Creștină Ortodoxă, acesta n-a avut initial 
de suferit de pe urma campaniei de secularizare inițiată de bolșevici. 
Mai mult chiar, dacă decizia privind închiderea bisericilor ori 
mănăstirile ortodoxe putea fi luată de organele locale ale puterii 
sovietice şi de partid (inclusiv de cele comsomoliste), desființarea 
unei sinagogi putea fi decisă doar de către secţiile evreieşti ale 
organizaţiilor locale ale PCUS%. Poate părea surprinzător, dar 
numărul sinagogilor în primii zece ani ai puterii sovietice era în 
creștere, în special în Petrograd si Moscova, fostele capitale ale Im- 
periului Rus, care fuseseră multă vreme inaccesibile pentru evrei”. 
În 1925 guvernul sovietic permite ca învățământul religios evreiesc 
să fie susținut financiar de Joint — Comitetul Distributiv Comun 
Evreiesc American (American Jewish Joint Distribution Committee), 
prezent cu misiuni filantropice pentru comunităţile evreiești din 
Rusia Sovietică încă din anii Războiului Civil. 


Puterea sovietica a profitat mult de reteaua Joint in anii foarte 
dificili care au urmat Războiului Civil. În perioada 1921-1923 Joint 
și așa-numita Administraţie Americană pentru Ajutor (American 
Relief Administration — ARA) au finanţat ample programe pentru 
combaterea foametei în Povolgia, Bielorusia și Ucraina (nu era 
vorba doar de familiile evreiești). În 1923 prin Joint vin primele 
tractoare americane pentru agricultura sovietică. În 1924 guvernul 
sovietic si Joint semnează un ambițios program pentru crearea unor 
întreprinderi agricole moderne, numit Agro-Joint. Din SUA în URSS, 
prin Joint veneau tehnică performantă pentru agricultură, semințe 
de înaltă calitate, vite de prăsilă, dar și un număr mare de 
specialiști — agronomi, ingineri, precum și credite pentru 
dezvoltarea agriculturii. 

Condiţia evreilor sovietici avea să se inráutáteascá pe neașteptate 
în 1939, în contextul apropierii dintre URSS și Germania nazistă. 
Deja în 1939, în ajunul începerii negocierilor cu Berlinul în vederea 
semnării Pactului germano-sovietic de neagresiune, Stalin il 
elibereaza din functia de comisar (ministru) pentru afaceri externe 
pe Litvinov (care era evreu de origine), înlocuindu-l cu Molotov. 
Acesta face o adevărată epurare etnică in diplomaţia sovietică, 
spunându-le apropiaților săi că Ministerul sovietic de Externe nu 
mai este o sinagogă”. Peste câteva luni, la 9 februarie 1940, Stalin 
respinge propunerea lui Hitler de a accepta stabilirea evreilor din 
Germania si din protectoratul Cehiei și guvernământul general al 
Poloniei în recent creata regiune autonomă evreiască din estul 
Siberiei. Rezoluţia lui Stalin pe mesajul venit de la Berlin e laconică 
și cinică: „Să-i primim pe acești evrei nu putem, ne sunt prea 
suficienţi si ai nostri” („IIpUHATE 3THX eBpeeB MEI He MOXeM, y Hac 
H CBOUX MpeyocTaTOuHoO”)°®. 

În momentul începerii războiului sovieto-german, la 22 iunie 
1941, pe teritoriul URSS în hotarele de la acea vreme locuiau cel 
putin 4,7 milioane de evrei“. În cei trei ani de ocupaţie nazistă a 
regiunilor occidentale ale Uniunii Sovietice au fost nimiciti, conform 
estimarilor autorilor Enciclopediei holocaustului (aparuta la New York 


in 1990), între 1,2 si 1,3 milioane de evrei sovietici“, unii cercetá- 
tori fiind de párere cá cifra ar fi chiar de 2 milioane. Desi despre 
persecutiile populatiei evreiesti in teritoriile aflate sub controlul 
Germaniei naziste si al aliatilor sai se cunostea, acestia erau priviti 
in cercurile militare sovietice cu o circumspectie amestecata cu 
dispret. Bunáoará, se considera cá evreii se eschiveaza sa plece pe 
front, preferând „să lupte in spatele frontului”. Gluma care circula la 
acea vreme printre militarii sovietici pe seama evreilor era că 
aceştia ar lupta contra naziștilor „pe frontul din Tașkent”. In 
același timp, chiar autoritățile sovietice puneau piedici înrolării 
etnicilor evrei în detașamentele de partizani, așa cum ne relatează 
istoricul american David Meltzer, care susține că în 1942 Moscova 
cere conducerii unităților sovietice de gherilă să nu accepte în 
rândurile lor evrei, or, aceștia nu ar fi de nădejde“?. Printre altele, 
Meltzer îl consideră pe Iosif Stalin drept cel mai mare criminal al 
secolului al XX-lea, numindu-l „coautor al soluţiei finale a problemei 
evreiesti”®’. 

Aceste stereotipuri erau bine înrădăcinate in mentalitatea 
colectivă a rușilor (si a altor popoare din fosta URSS) inca din 
perioadele medievală și imperială, imaginea fiind frecvent întâlnită 
în multe lucrări din literatura si publicistica rusă de până în 1917. Şi 
nu e vorba de „opera” unor figuri precum publicistul reactionar 
Vasili Sulghin sau scriitorul și publicistul basarabean Pavel 
Crusevean, autor prezumtiv al „Protocoalelor inteleptilor Sionului” 
şi instigator al pogromului din Chișinău din 1903, ci de nume 
sonore ale culturii ruse, precum Nikolai Gogol sau Ivan Turgheniev. 
Nici Vioara lui Rothschild sau Stepa lui Cehov nu ne înfăţişează cele 
mai ademenitoare „caractere evreiești”, dar Taras Bulba lui Gogol și 
Jidovul lui Turgheniev deconspiră acea profundă repulsie colectivă 
pe care o avea societatea rusă, inclusiv elitele ei luminate, fata de 
poporul evreu. După lectura acestor (și a altor) scrieri putem trage 
următoarea concluzie — antisemitismul rus (ca si cel german) nu-și 
are originea nici în diferenţa de confesiune, nici în statutul econo- 


mic (in Rusia imperiala evreii nu erau deloc o comunitate demna de 
invidiat in aceasta privintá) si nici in diferenta etnica — el poarta un 
caracter „fiziologic”. 

Desi dupa Revolutia Rusa din 1917 delirul antisemit e prohibit, 
cel putin in publicatii, nu putem spune cá alunecárile ,,iudeofobe” 
dispar cu desăvârşire, resuscitarea acestui tip de discurs 
producându-se în timpul și, mai cu seamă, după al Doilea Război 
Mondial. Un exemplu in acest sens este chiar Aleksandr Soljenitan, a 
cărui carte Două sute de ani împreună. 1795-1995, abundă in 
afirmaţii care pot fi numite, în cel mai bun caz, neprietenoase la 
adresa evreilor, cf.: „Sistemul capitalist în economie, comerţ și cel 
democratic în orânduirea politică sunt în mare parte un produs al 
evreilor, or, acestea sunt cele mai prielnice pentru prosperarea 
modului evreiesc de viatá?*". Mai departe, din paginile cărții lui 
Soljenitan, deducem că evreii sunt responsabili si de tragedia 
colectivizarilor®, dar si de catastrofa bolșevică in general. 

Soljenitan nu e deloc ,original" si nici singular în modul de 
apreciere a evenimentelor din 1917. Şi la geopoliticienii ruși con- 
temporani, cum ar fi Andrei Ivasov, găsim afirmaţii care încurajează 
concluzii similare celor formulate de cunoscutul scriitor disident. 
Referindu-se la situaţia din Rusia primilor ani ai puterii sovietice, 
Ivașov spune: „Rezultatele ne sunt bine cunoscute - în primul 
guvern sovietic, 18 din cei 22 de membri erau evrei. În Comitetul 
Executiv Central erau 43 de evrei din cei 66 de membri. Rușii în 
această revoluţie erau, evident, minoritari în esaloanele de sus. Cu 
alte cuvinte, au fost eliminaţi din conducerea țării lor. Dacă vom 
trage din acest timp o linie spre anul 1945, când Stalin a rostit un 
toast în cinstea poporului rus, adică practic a declarat că din acest 
moment puterea în stat e rusească, vom înţelege mai multe în istoria 
noastră din secolul al XX-lea”. 

Calculele făcute de Ivașov nu sunt deloc singura „contabilizare” 
de acest fel pe care o puteţi găsi în publicaţiile cu caracter istoric și 
politic din Rusia de azi. Mult mai rare sunt listele în care ar apărea 
aportul evreilor după 1917 la cultura și știința rusă, deși fizicienii 


Lev Landau, Ilia Frank, Vitali Ghinsburg, Jores Alferov (toti patru 
laureati Nobel), muzicienii Isaak Dunaevski, Leonid Kogan, David 
Oistrah, Emil Ghilels, Iuri Basmet, regizorul Serghei Eisenstein ori 
scriitorii Boris Pasternak, Iosif Brodski (laureati Nobel si ei), Ilia Ilf, 
Osip Mandelstam, Boris si Arkadi Strugatki, Samuil Marsak, Vasili 
Aksionov si Liudmila Ulitkaia au contribuit din plin la faima 
mondialá de care se bucurá acestea. 

Listele cu ,ráufácátori evrei" nu sunt de datá recentá. Ele apar 
odatá cu primele campanii ,antisioniste/anticosmopolite" de dupá 
al Doilea Rázboi Mondial, cánd regimul stalinist recurge in fortá la 
acţiuni împotriva reprezentanţilor comunităţii evreiești, prologul 
fiind arestarea fruntașilor Comitetului Antifascist Evreiesc (1948). 
Printre puţinele nume sonore din cadrul acestui Comitet care aveau 
să fie scutite de represiunile staliniste se numără scriitorul Ilia 
Ehrenburg, poetul Samuil Marșak, violonistul David Oistrah și 
pianistul Emil Ghilels. În lista învinuirilor aduse Comitetului era 
presupusa relație a membrilor acestuia cu „cercurile sioniste” 
americane. În contextul Războiului Rece si al accentuării 
rivalitatilor dintre URSS si SUA, Moscova a început să perceapă 
minoritatea evreiască drept „agent al intereselor Washingtonului”, 
de unde și acel şir de măsuri întreprinse împotriva elitei evreilor 
sovietici. După dosarul Comitetului Antifascist Evreiesc a urmat, în 
1953, cel al medicilor evrei. Deși oficial această campanie purta 
titlul de „luptă cu cosmopolitismul”, ţinta erau anume membrii 
comunității evreieşti. În consecință, în perioada 1945-1952 numărul 
evreilor aflaţi în posturi de conducere în organele centrale ale 
puterii sovietice si de partid din URSS si RSFS Rusă s-a redus de la 
516 la 190, fenomenul reproducându-se după aceeași schemă și cam 
în aceleași proporţii și la nivel local“. 

Deși începând cu anul 1941 numărul evreilor în Rusia este în 
continuă scădere, după destrămarea URSS asistăm la un adevărat 
reviriment al antisemitismului. După cum relatează istoricul Valeri 
Kadjaia, in 2005, chiar în ajunul aniversării a 60-a a victoriei asupra 
nazismului, ziarul Rus pravoslavnaia cerea intentarea unui proces în 


vederea închiderii tuturor asociaţiilor religioase si nationale 
evreieşti din Rusia, calificându-le drept extremiste“. „La evrei 
aproape în fiecare lună e vreo sărbătoare holocaustică — nici nu le 
poti urmări pe toate”, scria cu malitie autorul din Rus pravoslav- 
naia®®. Am fi putut trece cu vederea textul respectiv, or, 
excentricitati xenofobe găsim pretutindeni, în cercuri marginale de 
oriunde, și nu doar la adresa evreilor, musulmanilor, ţiganilor ori 
africanilor, dar și a rușilor, germanilor ori americanilor. Am fi 
ignorat cu desăvârșire această „solicitare”, dacă sub ea n-ar fi fost și 
semnăturile a 20 de deputaţi ai Dumei de Stat a Rusiei... 

În parte, manifestările antisemite, discrete sau vădite, din socie- 
tatea rusă de azi se datorează și atitudinii negative fata de 
capitalismul sălbatic, pe care multi cetățeni de rând îl asociază cu 
cei șapte cei mai bogaţi oameni ai Rusiei de la începutul secolului al 
XXI-lea — Boris Berezovski, Mihail Hodorkovski, Mihail Fridman, 
Piotr Aven, Vladimir Gusinski, Vitali Malkin și Roman Abramovici — 
a căror origine evreiască a fost abil speculată „și pusă în valoare” de 
mediile naţionaliste rusești. Clasati de „Forbes” printre cei mai 
bogați și mai influenți oameni nu doar din Rusia, ci chiar din lume, 
aceștia nu puteau să nu trezească invidia și frustrările unei populaţii 
sărăcite de tranziția prelungită si ineficientă din anii '90, de corupţia 
care domnea în anturajul ex-presedintelui Boris Eltin, printre 
apropiații căruia se numărau „cei șapte” din marele business din 
Rusia. De altminteri, „grupul celor șapte”, în special Boris 
Berezovski, a avut un rol determinant în schimbarea teatrală a 
puterii de la Kremlin în noaptea dintre milenii. Numai că, în scurt 
timp, noua administraţie de la Kremlin a început să sacrifice rând pe 
rând elita clasei ruseşti de afaceri — o campanie al cărei caracter 
camuflat antisemit a fost repede revelat de presa internaţională. 
„Kremlinul tinteste in rechinii evrei sub o ploaie de critici" 
(„Kremlin targets Jewish Tycoons in war on critics”), titra The 
Jewish Daily Forward la 31 octombrie 2003, cu referire la cazul 
magnatilor Berezovski, Gusinski, Abramovici si Hodorkovski. E 
adevarat, cercurile evreiesti din Rusia au fost mai precaute in 


catalogarea actiunilor puterii contra acestor magnati. Atat Berel 
Lazar, rabinul-sef al comunitatii Habad Liubavici, cat si Evgheni 
Satanovski, presedintele Congresului Evreiesc din Rusia, au spus ca 
nu vad (cel putin in arestarea lui Mihail Hodorkovski) o expresie a 
antisemitismului9?. 

Proliferarea antisemitismului in Rusia de azi pare sá fi fost 
catalizatá si de conflictul ruso-ucrainean, izbucnit la inceputul 
anului 2014. Centrul Simon Wiesenthal semnala cá in primele luni 
ale anului 2014 sentimentele iudeofobe din Rusia par sá se fi intetit. 
Sursa face trimitere, intre altele, la o declaratie a controversatului 
autor Aleksandr Prohanov, care spunea la televiziunea de stat Rossia 
24 că evreii ar căuta cu propriile mâini un al doilea holocaust, tot 
așa cum l-ar fi căutat și pe cel dintâi”. 

Discursul lui Mihail Hodorkovski pe Maidanul din Kiev la 9 
martie 2014 și întâlnirea de la Berlin cu Iulia Tâmoșenko cinci zile 
mai târziu „alimentau factual” speculaţiile precum că în spatele 
mișcării prooccidentale din Ucraina ar sta „cercurile evreiești”, în 
particular oligarhii ruși insetati de răzbunare, dornici să surpe 
poziţiile Rusiei în spaţiul ex-sovietic şi să răstoarne, în urma unei 
crize politice si social-economice majore, actuala putere de la 
Kremlin. La 5 octombrie 2014 site-ul informaţional rusesc 
„Segodnea.ru” scria, cu referire la „un influent membru al partidului 
politic israelian Casa Noastră - Israel”, citat după The Kiev Times, cá 
anume Hodorkovski ar finanța acțiunile antirusesti ale Kievului”. 
„Comentariile” și ,stirile" de acest fel nu se opresc aici. În articolul 
Hodorkovski — oglinda strâmbă a revoluției, publicat de Agenţia Rusă 
de Ştiri (Pycckoe ArencrBo HosBocreii) la 26 septembrie 2014, 
autorul Kirill Meamlin sustine că tinta „sionismului mondial" nu e 
Ucraina, ci chiar Rusia, destabilizarea și distrugerea căreia ar intra 
în planurile acestora, prezentând o serie de nume din mediul rusesc 
de afaceri, dar si jurnaliști, oameni de cultură și politicieni (prepon- 
derent evrei, desigur), care ar sta în spatele acestui „plan diabolic”. 
„Analizele” de acest fel nu sunt rare, „argumentarea” din ele fiind 
mai mult sau mai puțin asemănătoare, iar concluzia finală e practic 


invariabilă — ,euromaidan"-ul ucrainean din toamna anului 2013 a 
fost pregátit de ,cercurile sioniste" pentru a destabiliza Ucraina, a 
face o bresa ,intre fratii slavi ortodocsi rusi si ucraineni", a-i 
contrapune, slábind simultan ambele tári si fácándu-le o pradá 
usoará a intereselor lor. Forumurile rusesti de discutii abundá in 
astfel de scenarii conspirationiste. Citindu-le, nu te poti abtine de la 
anumite paralele istorice si nu poti sá nu pui, cu ingrijorare, 
întrebarea „Ce va urma?", știind că, odată pornită, această mașină a 
urii se oprește foarte greu. 


Germanii si Rusia 


Istoria ne leagá de toti vecinii nostri, dar cu nicio tará trecutul 
nostru n-a fost atât de strâns legat ca de cel al Rusiei”, spunea la 
începutul anilor '90 baronul Richard von Weitzsacker, primul 
președinte al RFG reunificate. Incontestabil, popoarele germanice în 
general și germanii în particular au jucat un rol extrem de mare în 
istoria Rusiei, înrudirea de destin dintre cele două naţiuni fiind și ea 
excepțională. 

Contactele cu germanii datează din primii ani ai existenţei 
statului rus, Germania fiind ţara vest-europeană cu care rușii aveau 
cele mai intense (și permanente) legături pe durata secolelor IX — 
XII. În 961, Olga (Helga), marea principesă a Kievului, l-a rugat pe 
regele Germaniei Otton I cel Mare să i se trimită la Kiev un episcop. 
Viitorul împărat romano-german, răspunzând solicitării de la Kiev, îl 
trimite pe malurile Niprului pe arhiepiscopul Adalbert de 
Magdeburg”. Prelatul se stabilește în capitala rusă cu o suită de 
apropiaţi din Germania. Dar misiunea lui nu avea să fie de durată — 
în 964 la tronul rus urcă fiul Olgăi, Sveatoslav, adept fervent al 
credințelor tradiţionale slave. Adalbert revine în Germania, 
misiunea de creștinare a Rusiei după rit latin (occidental) suferind 
eșec. 

Amintindu-ne de alianțele antipolone dintre marele-cneaz rus 
Iaroslav Înțeleptul și împărații romano-germani Henric II (1002- 
1024) şi Conrad II (1024-1039), putem spune că Germania a fost cel 
dintâi aliat militar si politic occidental pe care l-a avut Rusia”. 
Numai că relaţiile ruso-germane n-au fost nici simple, nici în 
ascensiune neîntreruptă. Ele au fost marcate și de prietenii strânse, 


dar si de dusmánii aprige. Dupa intelegerile antipolone din zorii 
mileniului trecut, vin si primele ciocniri de interese, cauzate de ex- 
pansiunea germaná in tinuturile baltice. In 1217, rusii si nemtii 
aveau sá-si incruciseze pentru prima data sábiile pe teritoriul de azi 
al Estoniei. In 1223 marele-cneaz Iaroslav al Vladimirului intervine 
din nou in ajutorul triburilor estoniene contra expansiunii Ordinului 
Cruciat (viitorul Ordin Teuton, stat teocratic german din care in 
secolul al XVI-lea se va dezvolta Prusia). Actiunea nu s-a soldat cu 
succes pentru ruşi, nemții punând stăpânire peste triburile letone si 
estone. Încercările germanilor de a-și extinde stăpânirea în Ingria 
(regiunea Sankt Petersburgului de azi), populată de triburile finice 
ale ingrienilor, aveau să ducă la noi ciocniri cu rușii novgorodeni în 
1234 si 1240 (Bătălia de pe Embach și Bătălia de pe Gheata). De 
astă dată norocul a fost de partea rușilor. În anii celui de-al Doilea 
Război Mondial cele două bătălii, mai cu seamă Bătălia de pe 
Gheata in care s-a manifestat cneazul novgorodean Aleksandr 
Nevski, aveau să fie activ folosite de propaganda sovietică. 
Contactele ruso-germane se intensifică în secolul al XV-lea, după 
abolirea suzeranității tătaro-mongole asupra Marelui Cnezat al Mos- 
covei. Pe vremea domniei marelui-cneaz Ivan III cel Mare (1462- 
1505), la Moscova se stabileşte un număr important de nemți. 
Comunitatea germană continuă se crească și în anii domniei lui 
Vasili III (1505-1533), când numărul germanilor aşezaţi în capitala 
rusă — negustori, meșteșugari, militari (gărzile palatine), medici 
(inclusiv medicii de curte) — era atât de mare, încât se decide să li se 
ofere un cartier aparte, Nemetkaia Sloboda (Slobozia Nemteasca), 
care se bucura de un statut de autonomie locală (religioasă și 
fiscală). Atitudinea fata de germani se schimbă temporar pe vremea 
lui Ivan cel Groaznic, ca urmare a Războiului Livonian (1558-1583), 
conflict care avea să se termine prost si pentru ruși, dar si pentru 
germanii baltici - Rusia avea să fie aruncată într-o profundă criză 
economică și socială („Poruha”), în timp ce Ordinul Livonian (parte 


a Ordinului Teuton) a fost lichidat si scindat in mai multe entitati. 
Cei care au profitat din plin de pe urma ciocnirii dintre Rusia si 
nemtii baltici aveau sa fie lituanienii, polonezii si suedezii. 

In secolul al XVII-lea, prezenta germaná incepe sá se manifeste si 
in cultura. In 1672 Johann Gotfried Gregori, pastorul bisericii 
luterane din Moscova, se angajează să pună pe picioare primul 
teatru de curte din Rusia, tot el fiind cel care scrie prima piesă de 
teatru în rusă, Acţiunea lui Artaxerxe, bazată pe Cartea Esterei din 
Vechiul Testament. Primul spectacol, care a durat tocmai 10 ore, a 
avut loc la 17 octombrie 1672. În 1673 pastorul Gregori fondează și 
prima școală de teatru din Rusia. Succesorul său, pastorul Georg 
Hueffner, va prelua și conducerea teatrului de curte al ţarului 
Aleksei I si va scrie alte câteva piese de teatru pe motive istorice. În 
timpul ţarului Aleksei I Slobozia Nemteasca devine inima Moscovei 
în plan economic și cultural, fiind locul în care îi plăcea mult să vină 
lui Piotr Alekseevici, viitorul împărat Petru cel Mare. Curțile 
îngrijite, abilităţile meșterilor, modul de viata din cartier contrastau 
dureros cu restul Rusiei, visul tareviciului fiind ca tara lui sa arate 
asa precum era Slobozia Nemteasca din Moscova". După 1691 
tanarul tar (supranumit mai tarziu ,,elevul Sloboziei Nemtesti”) mai 
avea un motiv să-și petreacă orele de răgaz în cartierul german — 
Anna Mons, fiica bijutierului Johann Georg Mons, marea lui 
dragoste din prima tinerețe”. Relaţia lor a durat mai bine de 10 ani. 

Odată cu accederea deplină la tron a lui Petru I (1689) contactele 
ruso-germane se amplifică. În 1698 Petru I iniţiază o reformare 
masivă a ţării, invitând in Rusia o mulțime de nemți - arhitecţi, 
militari, oameni de ştiinţă, artisti, diplomaţi. Chiar in 1698 maiorul 
german Adam Weide scrie în baza legilor imperiale nemtesti 
„Regulamentul militar” rusesc, care cuprindea și noile grade 
militare, toate copiate după model german”. Ofiterimea germană 
invitată de Petru I avea să influențeze mult procesul de constituire a 
armatei moderne a Rusiei și tradiția militară rusească”. Printre nu- 
mele de frunte ale armatei ruse în epoca petrină se numărau 
generalii L. von Hallart, C. E. von Roenne, G. W. de Hennin, J. von 


Ginter, J. B. Weisbach, A. von Goltz, S. von Rentzel, C. F. Bauer 
(comandantul cavaleriei ruse in Marele Razboi Nordic). Un lucru 
similar se intampla in domeniul diplomatiei. Fondatorul Colegiului 
(ministerului) Afacerilor Externe si primul ei conducator a fost di- 
plomatul german contele Heinrich Ostermann, adept al unei stránse 
aliante cu Sfántul Imperiu Roman de Natiune Germaná si artizan al 
Tratatului ruso-german de la Viena din 1726, cunoscut ca una din 
cele mai longevive intelegeri de aliantá din istoria diplomatiei 
moderne. 

Rusia moderná a lui Petru cel Mare e croitá dupá model german 
si cu o mare contributie nemteascá. Ingria, anexatá la Rusia ca 
urmare a Marelui Rázboi Nordic, e pliná de toponime germane, 
menite sá indice europenitatea noului Imperiu: Sankt Petersburg, 
Kronstadt, Oranienbaum, Schluesselburg, Ekaterinhof sau Peterhof 
sunt doar câteva dintre noile orașe imperiale ridicate in noua 
provincie, cândva măr al discordiei dintre cavalerii germani si cnejii 
novgorodeni. Noua capitală a Rusiei nu doar că poartă un nume ger- 
man, ea era destul de germană și etnic, dar si ca spirit, asa cum 
remarca mai târziu Nikolai Gogol în Peterburgskie zapiski. Nemţii din 
Ingria au fost si printre primii locuitori ai noii capitale ruse, insula 
Vasilievski, un punct de pornire al Petersburgului, fiind de la bun 
început cartierul lor (fapt consemnat si în Insularii lui Leskov). 
Citind cartea lui B. Kirikov și M. Stieglitz Sankt Petersburgul 
arhitecților germani, poţi înţelege ponderea contribuţiei germane în 
ridicarea noii capitale a Imperiului. Peste patru sute (!) de arhitecţi 
germani au lucrat pe malurile Nevei de la punerea temeliilor 
primelor case si până în 1917, printre ei numărându-se si nume de 
referință în istoria arhitecturii europene, precum Andreas Schluetter 
(numit de Petru cel Mare director al construcţiei noii capitale ruse), 
Karl Friedrich Schinkel, Leo von Klenze, Konstantin Ton (care a 
construit si două clădiri-simbol ale Moscovei - Palatul Mare din 
Kremlin si Catedrala lisus Hristos Mântuitorul). 


Începând cu domnia lui Petru I, nemţii isi lasă adânc amprenta 
pe viata intelectuală a ţării. În epoca ecateriniană, literatura rusă e 
marcată de creaţia lui Dennis von Wiesen (Fonvizin), pentru ca în 
veacurile XIX și XX o serie de nume sonore ale literaturii ruse să 
vină anume din mediul comunităţii germane - A. Herzen, W. 
Kuchelbecker, A. Delwig, A. Fet, Z. Hippius si A. Blok. Pe durata 
„epocii imperiale”, în creația muzicală se vor remarca compozitorii 
Reinhold Gliére si Nikolai Medtner, în pictură - Karl Briulov, 
Nikolai Roerich, Mihail Klodt, dar și Karl Wenig, Eduard Hau, 
Gottfried Willewalde, Alexander Sauerweid. Cea mai mare prezență 
germană, dincolo de armată, politică și arhitectură, avea să fie în 
știința rusă a veacurilor XVIII și XIX. Încă în primele decenii ale 
noului Imperiu, în Rusia vine o suită de savanți germani. Primul 
președinte al Academiei Ruse a fost medicul german Laurentius 
Blumenrost. În primii ani de funcţionare a Academiei Ruse, 67 din 
cei 111 cercetători erau nemți. Dintre cei 12 președinți ai Academiei 
Ruse de până în 1917 șase au fost nemți. Unele științe, precum geo- 
grafia, erau practic dominate de savanţi cu origini germane - P. 
Koeppen, E. Krenkel, T. Luetke, O. Schmidt, F. G. von 
Bellingshausen (descoperitorul Antarcticii), A. J. von Krusenstern 
(conducátorul primei expeditii ruse in jurul lumii) sau G. Raabe 
fiind doar cativa dintre ei. 

In istoria moderna a Rusiei putem vorbi, de fapt, despre o 
perioadá germana care incepe chiar inainte de instaurarea dinastiei 
Holstein-Gottorp (1761) pe tronul imperial rus. În anii domniei îm- 
părătesei Anna I a Rusiei (1730-1740), guvernul era practic în 
întregime german, conducerea reală a ţării fiind în mâinile 
„cvartetului” format din conții B. Ch. von Münnich, R. G. von 
Loewenwolde și H. Ostermann și ducele Ernst Johann von Biron, 
viitorul regent al Imperiului (după numele lui, această perioadă de 
„guvernare germană” se mai cheamă în istoriografia rusă 
»bironovscina”). Situaţia se va prelungi si în scurta domnie a 
împăratului Ivan VI, născut print german de Braunschweig-Bewern- 
Lueneburg. Si doar domnia împărătesei Elizaveta I (1741-1761), 


fiica lui Petru cel Mare si ultima descendenta directa din familia 
Romanov, avea sa reduca din influenta nobilimii germane. Cum 
Elizaveta moare fara urmasi, tronul e mostenit de nepotul ei, printul 
german Karl Peter Ulrich von Holstein-Gottorp, cunoscut cu numele 
de suveran Petru III. Fondator al ultimei dinastii imperiale ruse 
(Romanov-Holstein-Gottorp), Petru III era mare admirator al lui 
Frederic cel Mare al Prusiei si al „spiritului teuton”. El, ca si împără- 
teasa Anna, pune in posturile-cheie ale armatei, diplomatiei si 
administratiei imperiale nobili germani din Rusia sau invitati din 
Regatul Prusiei si Sfantul Imperiu Roman de Natiune Germana. Desi 
nu avea strop de sánge rusesc in ea, fiind náscutá printesá germaná 
de Anhalt-Zerbst, Ecaterina II, care a preluat in 1762 tronul sotului 
sáu Petru IIL avea sá readucá oarecum lucrurile la normal, 
promovánd la conducerea tárii si a armatei un sir de nobili de 
origine rusă. În perioada acestei împărătese de obársie germană 
Rusia devine o veritabilă mare putere europeană. 

O nouă „isterie progermană” la curtea imperială se produce pe 
vremea împăratului Pavel I (1796-1801), fost duce de Holstein- 
Gottorp, fiu unic al lui Petru III si al Ecaterinei II. Desi criticat în 
istoriografia sovieticá pentru filogermanismul politicii sale, domnia 
lui Pavel I n-a fost chiar atát de lipsitá de glorie pe cát s-ar crede. In 
cei cinci ani cát s-a aflat la putere, la Sankt Petersburg si ín 
imprejurimi se construieste mult (Pavel avea un mare interes pentru 
arhitecturá), iar armata trece printr-o reformá substantiala. Desi 
continuá politica de aliantá a mamei sale cu regii Prusiei si 
impáratii romano-germani, Pavel I incepe sá analizeze si perspectiva 
unei imprieteniri cu Franta bonapartistá (al cárei elan revolutionar 
era deja bine temperat) impotriva Angliei. In 1801, inainte de 
moartea sa, el visa la o interventie comuna ruso-franceza in India. 
Rusii n-au pástrat totusi o amintire prea buná despre Pavel I. Alta le 
este atitudinea (pana azi) fata de sotia sa, frumoasa printesá ger- 
maná Luiza von Würtemberg (numele de suveraná-consoartá a fost 
Maria Fiodorovna). Referindu-se la alegerea fácutá de Ecaterina II 
pentru fiul sáu, istoricul polonez Kazimierz Waliszewski spunea: ,,De 


aceasta data, din mediul printeselor germane, de unde, conform 
traditiei, se furnizau neveste pentru toate curtile europene si care 
erau excelent instruite anume pentru acest scop, Ecaterina a stiut sa 
aleaga chiar ce era perfect”. Ea a lásat o amintire luminoasa, stand 
la baza primelor institutii filantropice rusesti, a renumitei clinici 
Mariinski din Sankt Petersburg, a unei serii de scoli, in special 
pentru fete, precum si a primului salon literar din Rusia. Fiul lui 
Pavel I si al Luizei von Würtemberg, impáratul Alexandru I (1801- 
1825), continua traditia familiei, insurándu-se cu o printesá ger- 
mana, Luiza von Baden. De altfel, incepand cu Petru III, el insusi 
print german, toti urmașii săi aveau să se căsătorească doar cu 
prințese germane, şirul fiind încheiat de nefericita soţie a ultimului 
suveran rus, Nicolae II, împărăteasa Alexandra, născută Alix von 
Hessen. 

Nemţii reprezentau un procent ridicat si printre cele peste trei 
mii de familii nobile (baroni, conti si prinți) ale Imperiului. Dacă 
numărul familiilor germane cu rang de print (cneaz) e relativ mic — 
Wittgenstein, Lieven si Osten-Saken, atunci printre casele nobiliare 
cu rang de conte ei formează aproape un sfert, în timp ce printre 
cele cu rang de baron sunt absolut majoritari. Fieful aristocrației 
germane erau cele trei vechi ducate baltice care ocupau teritoriul de 
azi al Estoniei și Letoniei — Estland, Livland și Kurlanda, create pe 
ruinele Ordinului Livonian. Împăratul rus, alături de titlurile de rege 
al Poloniei și mare principe al Finlandei, purta și cele de duce de 
Estland, Livland și Kurlanda. 

Cele trei ţinuturi baltice se bucurau de o oarecare autonomie in 
cadrul Imperiului (în anumite perioade chiar mai mare decât cea de 
care beneficia Polonia), fiind dominate politic, economic si cultural 
de minoritatea germană. Germana rămânea limba administraţiei 
(până si denumirile localităților erau folosite doar în variantă ger- 
mană) și a școlii, fiind împreună cu rusa singurele limbi de instruire 
în învăţământul public superior. Universitatea din Dorpat (azi 
Tartu), care în secolul al XIX-lea era printre trei cele mai 
prestigioase universități din Imperiul Rus (alături de cele din Sankt 


Petersburg si Moscova), era germana nu doar ca limba de predare, 
dar si în calitate de corp didactic. Aceeași situaţie o întâlnim la 
Universitatea Tehnică din Riga, care în secolul al XIX-lea se numea 
oficial Das Baltische Politehnikum zu Riga (Politehnica Baltică din 
Riga), o scoala de renume în acea vreme, printre profesorii ei 
numărându-se doi viitori laureati Nobel pentru chimie - Svante 
Arrhenius si Friedrich Wilhelm Ostwald. 

Comunitatea germaná nu se reducea la Estland, Livland, 
Kurlanda si Ingria, tinuturi in care prezenta era istoricá. Pe vremea 
Ecaterinei II incepe colonizarea cu etnici germani - tárani si 
meșteșugari — a teritoriilor slab populate ale Povolgiei si, mai ales, 
Novorusiei. Alexandru I a continuat politica bunicii sale de 
colonizare germaná a provinciilor din sudul Rusiei, inclusiv a Basa- 
rabiei. In 1913 populatia germaná a Rusiei se ridica la 2,4 milioane 
de persoane, ceea ce reprezenta 1,496 din populatia Imperiului. 
Bineinteles, raportata la numár, ponderea germanilor in societatea 
rusá era absolut disproportionatá si nu doar in politica, armata, 
cultura si stiintá, ci si in economie. Bunáoará, cunoscuta familie a 
baronilor Falz-Fein, una dintre cele mai bogate case din Imperiul 
Rus, detinea doar in gubernia Herson 200 000 de desetine (218 000 
de hectare) de pământ! E adevărat, proprietăţile familiei Falz-Fein 
erau exemplare din toate punctele de vedere. Si nu doar pentru 
Rusia. 

În perioada 1814-1914, spiritul întreprinzător german s-a 
manifestat plenar și în industrie. Printre pionierii industriei 
siderurgice și constructoare de mașini din Donbass au fost germanii 
Gennefeld si Bosse la Doneţk (azi Combinatul ,Donetkhormas") si 
Hartmann la Luhansk (azi Uzina de Locomotive „Luhanskteplovoz”). 
În domeniul construcţiei și exploatării căilor ferate se evidentiau 
familiile von der Wiese si von Meck, în industria minieră — von 
Dietmar, în domeniul imobiliar si cel al materialelor de construcţie — 
Niernsee, în industria instrumentelor muzicale dominau detașat 
firmele a trei întreprinzători de origine germană - Becker, 
Muehlbacn si Zimmermann, în industria cofetăriei — von Einem (azi 


Fabrica ,Krasnái okteabr” din Moscova) si Bormann, in industria 
farmaceutică — Koeller, in industria poligraficá — familia Kirchner, în 
cea a construcțiilor navale — Koebke, in cea a mobilei — Thonet, ca 
sá amintim doar cáteva dintre numele cel mai usor reperabile. 

Desi, printr-o stereotipie larg rázpánditá dupa Primul Razboi 
Mondial, se crede cá Rusia imperialá s-a orientat preponderent in 
politica sa externa spre o alianta politico-militará cu Franta, 
lucrurile nu stau deloc așa. În secolul al XVIII-lea, pe o alianță cu 
Franţa (împotriva Prusiei, în timpul Războiului de Șapte Ani) avea 
să mizeze doar împărăteasa Elizaveta. Nici predecesorii ei si nici 
urmașii n-au fost filofrancezi. Deja în Războiul Ruso-Turc din 1686- 
1700 Petru cel Mare mizează pe Sfântul Imperiu Roman de Națiune 
Germană. În Războiul Ruso-Turc din 1710-1713 diplomaţia franceză 
ia partea otomanilor. În 1735-1739, pe vremea împărătesei Anna I a 
Rusiei, trupele rusești și cele ale împăratului romano-german sunt 
din nou aliate contra turcilor. Şi iarăși francezii, de astă dată prin 
marchizul de Villeneuve, ambasadorul lui Ludovic XV la Istanbul, 
aveau să comploteze împotriva alianţei ruso-germane. În Războiul 
Ruso-Turc din 1768-1774 Rusia se bucură de susţinerea diplomatică 
a Prusiei lui Frederic cel Mare, cele două tari fiind legate prin așa- 
numitul „Acord nordic” din 1762, de orientare clar antifranceză. În 
Războiul Ruso-Turc din 1787-1791 Rusia și Sfântul Imperiu Roman 
de Națiune Germană sunt iarăși în alianţă politico-militară. 
Înțelegerea ruso-germană se sudează în perioada 1789-1814, prin 
campaniile comune purtate de Imperiul Rus, Regatul Prusiei și 
Sfântul Imperiu Roman de Națiune Germană (apoi, din 1804, de 
nou-creatul Imperiu Austriac) contra Franţei revoluționare si 
bonapartiste, tot aceste tari fiind protagonistele operaţiunii de 
înăbușire a Revoluţiei Poloneze din 1793-1795. 

Nici în secolul al XIX-lea rușii n-au avut o politică profranceză 
decât episodic (proengleză nici atât). Pe toată durata secolului al 
XIX-lea Rusia n-a luptat niciodată cu un stat german, dar a avut 
cinci războaie cu Franța (1798-1802, 1805, 1806-1807, 1812-1814 
şi 1853-1856) și unul cu Anglia (1853-1856). Dacă ne uităm la 


aliantele politice ale Rusiei dupa Congresul de la Viena din 1815, 
vom vedea ca ele au fost preponderent orientate spre Berlin si 
Viena. In 1815 rusii semneazá acordul de aliantá cvadripartitá cu 
Anglia, Austria si Prusia (la care Franta aderá doar in 1818). La 22 
octombrie 1873 Rusia, Austro-Ungaria si Germania semneazá 
Alianța celor trei împărați (Dreikaiserabkommen), reconfirmată în 
1884. Înțelegerea ruso-austro-germană era clar ostilă Franţei (și 
Marii Britanii), și nu doar din pricina unor rivalități geopolitice, dar 
şi din cauza rezervelor fata de modelul democrat-liberal care venea 
dinspre cele două mari puteri vest-europene. Era deci nu doar o 
alianță geopolitică, dar și ideologică. În 1887 rușii și nemții 
semnează un tratat suplimentar, numit Acordul de reasigurare 
(Rueckversicherungsvertrag). Esenţa tratatului era următoarea: Rusia 
oferă libertate Germaniei în acţiunile sale contra Franţei, Germania 
face același serviciu rușilor în cazul unei răfuieli cu turcii. Doar 
urcarea pe tron a împăratului Nicolae II, un suveran cu viziuni 
moderate, dornic de reformarea politică a ţării sale, conduce la o 
schimbare in politica de alianțe a Rusiei. Apropierea de Franța (si 
Anglia) s-a datorat nu atât împăratului, care rămânea foarte atașat 
de lumea germană, cât anturajului său, care devine tot mai slavofil, 
în special după Revoluţia Rusă din 1905-1907. Psihoza panslavistă, 
care capătă un contur clar în societatea rusă deja în timpul 
Războiului Ruso-Turc din 1877-1878, este cauza principală a 
deteriorării treptate a relaţiilor Rusiei cu cele două imperii germane. 
Solidarizarea patetică cu sârbii în momentul anexării Bosniei de 
austro-ungari (1908), deplângerea destinului ,rusilor" (care erau, de 
fapt, ucraineni) din Austro-Ungaria de către publicistii si politicienii 
slavofili, poziţiile divergente ale Vienei și Petersburgului față de 
războaiele balcanice aveau să facă rapid o breșă tot mai adâncă 
între cele trei imperii tradițional aliate. Oricum, chiar și după 
încheierea înțelegerilor politico-militare cu anglo-francezii (1904- 
1907), Nicolae II semnează în 1907 un protocol secret și cu Germa- 


nia (Protocolul de la Sankt Petersburg), urmat de Acordul de la 
Potsdam din 1911, care viza partajarea intereselor ruso-germane in 
Turcia si Iran. 

Primul Rázboi Mondial a fost o catastrofá pentru intreaga 
Europa, el punând capăt vechiului sistem mondial eurocentrist, dar 
pentru Rusia, Germania si Austro-Ungaria, conflictul a fost chiar 
fatal. Dincolo de pierderile economice, politice, teritoriale si morale, 
cele trei imperii au suferit si cele mai mari pierderi umane: Germa- 
nia — 3 030 000 de morti, Rusia - 2 740 000 de morti, Austro- 
Ungaria - 1 915 000 de morti. Pentru comparaţie, pierderile umane, 
civile si militare ale Frantei au fost de 1 455 000, ale Marii 
Britanii — de 705 000 si ale SUA - de 115 000. 

Izolate international, Germania si Rusia sunt impinse spre o nouá 
aliantá in 1922, cánd semneazá la Rapallo un acord bilateral de 
cooperare politica, economica si militará. Rusii si nemtii au fost 
constránsi de circumstante sá semneze acest acord, la originea lui 
stánd ostracismul la care erau supuse cele douá natiuni dupá prima 
conflagratie mondialá. Ceva mai tárziu, in 1926, URSS si Germania 
semnează si primul pact de neagresiune - Tratatul de la Berlin -, 
care continea si prevederi de ,neutralitate pozitivá" a pártilor in 
cazul unui conflict militar al uneia dintre pártile semnatare cu 
Polonia. 

Venirea national-socialistilor la putere pune capát parteneriatului 
sovieto-german. In primii sase ani de aflare la putere, Hitler 
considera comunismul (si evreii) ca fiind principalul pericol pentru 
„Civilizaţia europeană”, de unde si politica ostilă a Germaniei fata 
de URSS, precum si apropierea temporará germano-poloná, 
confirmata prin acordul de neagresiune semnat in 1934 (si 
materializată prin  coparticiparea polonezilor la „partajarea 
moștenirii” cehoslovace în toamna anului 1938). La această 
înțelegere s-a ajuns în urma discuţiilor purtate la Varșovia de 
reichsministrul german Goebbels cu șeful statului polonez, 
mareșalul Pitsudski. Dar cinci ani mai târziu, divergentele polono- 


germane legate de orasul liber Danzig si de statutul ,,coridorului 
polonez” la Marea Balticá creeazá premise neasteptate pentru o 
noua apropiere germano-sovietica. 

Pactul sovieto-german de neagresiune din 1939 a favorizat, fara 
indoialá, inceperea celui de-al Doilea Rázboi Mondial, or, datoritá 
lui Berlinul avea ,spatele" asigurat pentru a lupta contra anglo- 
francezilor, care aveau sa sara in ajutorul polonezilor, declarand 
razboi Germaniei. Dar contrar párerilor incetatenite, asa-numitul 
Pact Molotov-Ribbentrop n-a fost chiar o idila in raporturile dintre 
Berlin si Moscova. Ambele capitale se priveau cu suspiciune, vrajba 
ideologicá dintre nazism si comunism fiind ireconciliabilá. In 1940, 
in conditiile rázboiului prelungit cu anglo-saxonii, nemtii aveau sá 
aibá parte si de surprize neplácute din partea Kremlinului. Printre 
ele se numără ultimatumul sovietic adresat României pe 26 iunie, la 
numai câteva zile după ce devenise clar că britanicii nu au de gând 
să recurgă (ca și francezii) la vreo înţelegere de pace cu nemții. 
Faptul că URSS solicita României să-i cedeze Basarabia nu era o 
surpriză, dar extinderea pretențiilor sovietice asupra Bucovinei 
indica clar intenţia rușilor de a folosi situația militară și diplomatică 
incomodă a Germaniei naziste pentru a-și „corecta” hotarele vestice. 
lar România, în condiţiile blocadei continentale la care era supusă 
Germania de către britanici, avea o valoare vitală pentru Berlin — 
aceea de furnizor aproape exclusiv de petrol. Pentru Reich 
ultimatumul părea o provocare. În cazul în care România nu accepta 
condiţiile Moscovei, Armata Roșie ajungea nestingherită până la 
Ploiești. Scenariul, așa cum spune în memoriile sale feldmareșalul 
Keitel, părea unul de coșmar pentru germani. Nemţii au convins 
Bucureștiul să accepte ultimatumul sovietic, rugând, totodată, Mos- 
cova să-şi limiteze pretențiile la nordul Bucovinei. In 1941 naziștii 
se hotărăsc să lichideze în forță „pericolul sovietic”, sperând că asta 
îi va demoraliza si pe britanici, fortandu-i astfel să accepte o pace în 
baza condiţiilor înaintate de ei. În planurile Berlinului, URSS trebuia 
„aruncată” dincolo de Volga, noua frontieră vestică a Uniunii Sovie- 
tice urmând să fie așa-numita linie A-A (Astrahan-Arhanghelsk). 


Istoria a randuit lucrurile altfel: nu rusii au pierdut un sfert din 
teritoriul lor in vest, ci nemtii au pierdut un sfert din teritoriul lor in 
est, fiind „aruncaţi” peste așa-zisa linie Oder-Neisse. 

Cele două războaie mondiale s-au răsfrânt negativ și asupra 
comunității germane din Rusia, care a început repede să-și piardă 
poziţiile chiar în primele zile ale lui august 1914. Comunitatea 
scade brusc și din punct de vedere numeric. În 1914-1922 din Rusia 
pleacă vechile elite politice și economice germane. Recensământul 
din 1926 atestă doar 1,24 milioane de cetăţeni sovietici de origine 
germană, de două ori mai puţin decât în ajunul Primului Război 
Mondial. În 1935 Stalin recurge la deportarea etnicilor germani (și 
polonezi) din regiunile vestice ale Ucrainei și Bielorusiei, ca urmare 
a apropierii polono-germane și a pericolului unui război care emana 
dinspre regimurile vehement anticomuniste de la Varşovia și Berlin. 
Pe fundalul relaţiilor extrem de tensionate cu Germania, regimul lui 
Stalin face din comunitatea germană una din ţintele principale ale 
terorii din 1937-1938: numai în RSS Ucraineană în cei doi ani sunt 
condamnaţi la moarte peste 122 de mii (!) de cetățeni de origine 
germană”, o cifră de-a dreptul halucinantă. Dacă ne gândim la 
faptul că recensământul din 1926 confirma prezenţa a 400 de mii de 
germani în Ucraina Sovietică, ajungem la concluzia că au fost 
lichidati fizic mai bine de un sfert din nemţii ucraineni. 

În 1941 e un nou val masiv de teroare antigermană. Toti nemții 
din partea europeană a URSS sunt deportaţi în Siberia și Asia 
Centrală, dar mulți sunt executaţi pe loc, așa cum se întâmplă și cu 
pianistul Teofil Richter, tatăl cunoscutului pianist Sveatoslav 
Richter. Autonomia germană din Povolgia a fost lichidată și ea în 
august 1941. Se pare că în proporţie numerică, după evrei, niciun 
alt popor din fosta URSS n-a suferit pierderi mai mari în anii de 
război decât etnicii germani: din cele 1,5 milioane de nemți sovietici 
câți existau în 1941, în 1949 mai supravietuiau doar 1,06 mili- 
oane”. Respectiv, în decurs de patru ani au murit 440 de mii de 
oameni sau 30% din totalul comunităţii germane din Uniunea Sovie- 
tică. 


În perioada sovietică, numele germane devin mult mai rare nu 
doar in politica, ci si in stiinta si cultura, unde printre exceptiile 
notabile îi avem pe iluștrii pianiști Heinrich Neuhaus, Sveatoslav 
Richter și Rudolf Kehrer, pe regizorul Vsevolod Meierhold, pe 
compozitorii Lev Knipper, Alexander Goedicke și Alfred Schnittke, 
actorii Ivan (Johann) Peltzer si Bruno Freindlich si fiicele acestora, 
actrițele Tatiana Peltzer si Alisa Freindlich. Acest lucru poate fi 
explicat si prin faptul că după 1941 nemților le este multă vreme 
interzisă părăsirea locului de trai (în zone rurale), accesul la studii 
superioare fiindu-le îngrădit. Abia în perioada lui Hrușciov statutul 
comunităţii germane se schimbă treptat, deși le este în continuare 
prohibită revenirea la locurile de baștină din partea europeană a 
URSS. 

În sfertul de veac care a urmat de la reunificarea Germaniei, 
Berlinul și Moscova și-au întins de mai multe ori mâna: cu o 
oarecare timiditate, sub ochii vigilenti ai unei comunități internatio- 
nale care nu așteaptă numai lucruri bune de la această amicitie. 
Naţiunile care au pierdut cel mai mult în ambele războaie mondiale 
se reapropie şi nu e vorba doar de o apropiere politică sau econo- 
mică, ci de o reconciliere populară, neprogramată și neregizată 
politic-administrativ. Conform unui sondaj BBC efectuat în 2013, 
55% dintre ruși privesc Germania pozitiv şi doar 10% negativ. E un 
fenomen de-a dreptul curios, greu explicabil: cum se face că după 
atâtea generaţii de ruși, care au crescut educate cu cărți si filme 
sovietice despre al Doilea Război Mondial, în care imaginea germa- 
nilor era abominabilă, ajung să îi considere acum ca fiind poporul 
cel mai apropiat de ei!? Trebuie să recunoaștem că nici chiar 
campaniile de reconciliere dirijată, care s-au produs după 1945 în 
Vest, n-au dat rezultate asemănătoare. 

Relaţiile ruso-germane cunosc un adevărat salt calitativ mai ales 
după 2000. În 2001 președintele rus Vladimir Putin ţine un discurs 
în germană în Bundestag, unde descrie viziunea Moscovei asupra 
parteneriatului său cu Germania și Europa. În același an se instituie 
așa-numitul „Dialog de la Petersburg” (Petersburger Dialog), un 


forum al societátii civile din Rusia si Germania, la reuniunile cáruia 
sunt, de regulă, prezenţi șefii de stat/guvern ai celor două tari. Se 
observa o anumita sinergie in relatiile Berlinului si Moscovei si la 
nivel de politica internationala. Bunáoará, in 2003 Rusia si Germa- 
nia vor fi printre marile puteri care se opun interventiei in Irak 
(aláturi de Franta si China). Chiar dacá venirea la putere a crestin- 
democratilor in frunte cu Angela Merkel reduce din intensitatea 
parteneriatului Berlin-Moscova, lipsindu-l de afectivitatea din 
perioada cancelarului Schroeder, in 2011 Germania își surprinde 
partenerii occidentali votánd in Consiliul de Securitate al ONU, 
alături de Rusia si China, contra intervenţiei in Libia%. In 2012 Ger- 
mania e din nou singura putere occidentala care se opune (ca si 
Rusia) unei intervenții in Siria?!. 

Probabil, pentru a confirma deschiderea fata de partenerul 
vestic, noua administratie de la Kremlin deschide usa politicii rusesti 
(dupá atátea decenii!) pentru etnicii germani: Gherman Gref e numit 
in 2000 ministru al dezvoltárii economice si comertului, Alexei 
Miller e plasat in 2001 in fruntea Concernului Gazprom. In 2005 
Gheorghi Boos e numit gubernator al regiunii Kaliningrad (Konig- 
sberg), un gest fara indoiala simbolic. Eduard Rossel va detine pana 
in 2009 functia de gubernator al regiunii Ekaterinburg. Un alt etnic 
german, Viktor Kress, va sta până in 2012 la cârma regiunii Tomsk, 
un subiect federal extrem de important din punct de vedere econo- 
mic pentru Rusia, in timp ce Iuri Berg este din 2010 gubernatorul 
regiunii Orenburg. 

Piatra de incercare in relatiile dintre Berlin si Moscova este ceea 
ce in vechea geopolitică germană se numea Zwischeneuropa — Europa 
Intermediará, care cuprinde statele situate intre cele douá mari 
puteri europene. Si dacá ,pierderea" Tárilor Baltice a fost cumva 
acceptată încă în anii '90, atunci „ofensiva geopolitică” occidentală 
în vestul Comunităţii Statelor Independente n-a putut fi înghițită de 
Kremlin. Parafarea/semnarea, în 2013, a acordurilor de asociere la 
UE de către Ucraina, Georgia și Republica Moldova a fost percepută 
de unele cercuri politice de la Moscova ca o încălcare a hotarelor 


„zonei de interese vitale" ale Federaţiei Ruse. Venind in 
întâmpinarea geloziei Moscovei, Armenia, care era gata să parafeze 
un acord similar, a renunţat la acest pas chiar în prejma reuniunii la 
vârf de la Vilnius (noiembrie 2013), unde urma să se producă 
evenimentul. Complicatiile cele mai mari au apărut în legătură cu 
Ucraina, „piesa grea” a noii dispute geopolitice dintre Moscova și 
Occident. Anume conflictul din estul Ucrainei a pus din nou la grea 
încercare relaţiile ruso-germane. 

Cu toate astea, Rusia și Germania (de fapt, Europa) ar putea să 
fie constrânse de circumstanţe să se reapropie, în asta fiind una din 
şansele lor de a juca un rol realmente autonom pe scena internatio- 
nală. În pofida statisticilor aparent încurajatoare, puterea celor două 
tari (ca si a Europei în întregime) e în mare parte ,,subventionata” 
de istorie și stereotipuri. RFG nu mai are nici pe departe forța Ger- 
maniei dinaintea celui de-al Doilea Război Mondial (şi cu atât mai 
mult a vechiului Imperiu German, care chiar a fost o putere 
mondială). La rândul său, Federaţia Rusă nu poate fi comparată cu 
URSS (și nici măcar cu vechiul Imperiu Rus). Ţinând cont de 
tendinţele care se profilează tot mai clar în economie, tehnologii sau 
demografie, în secolul al XXI-lea Germania (și Europa) se află în faţa 
a două căi geopolitice încă deschise. Prima e să rămână un actor- 
cheie al scenei internationale, poate chiar intarindu-si poziţiile, 
lucru (încă) posibil prin antrenarea Rusiei (si a fostului spațiu 
sovietic) în „concertul european”. A doua posibilitate e să continue 
adâncirea parteneriatului transatlantic, un parteneriat în care Ger- 
mania (şi Europa) nu mai poate (pot) fi pe picior de egalitate cu 
americanii. Sunt lucruri înțelese și cunoscute și la Berlin, și la Mos- 
cova, și la Washington, dar și în alte capitale sensibile la acest 
subiect. 


Rusia si America 


Statele Unite au fost multá vreme o necunoscutá pentru Rusia, 
chiar daca cele douá tari sunt vecine geografic inca de la inceputul 
secolului al XIX-lea. In toiul rázboiului pentru independenta 
coloniilor americane (1775-1783), impáráteasa Ecaterina cea Mare 
ocupă o opoziţie de neutralitate pozitivă fata de ,independentisti", 
mánatá de rezervele pe care le avea fata de britanici, dar poate si de 
faptul cá numeroasa comunitate germaná din coloniile nord- 
americane ale englezilor era activ implicatá in miscarea pentru inde- 
pendenta. 

In 1809 se deschid ambasada Rusiei la Washington si a SUA la 
Sankt Petersburg, primul ambasador american in Rusia fiind John 
Quincy Adams, care peste cátiva ani avea sa fie ales presedinte al 
SUA. In 1824 este semnata Conventia ruso-americana, care, printre 
altele, stabilea si hotarele estice ale intinsei provincii Alaska, la acel 
moment parte a Imperiului Rus. In plan politic, rusii si americanii se 
apropie pentru prima data in anii 1860, cand SUA erau cuprinse de 
Razboiul Civil, iar Rusia se confrunta cu revolta din Regatul 
Poloniei. Apropierea se datoreaza ostilitatii celor doua tari fata de 
englezi, care susțineau atât insurectia poloneză, cât si sudul 
secesionist al SUA. Pe acest fundal, în 1867 rușii cedează (pentru 
numai 7,2 milioane de dolari!) Alaska americanilor. Cauza acestei 
înţelegeri, care rămâne până azi un subiect de discuţii în publicistica 
şi istoriografia rusă, este una de conjunctură geopolitică: împăratul 
Alexandru II se temea că, în cazul unui nou conflict militar cu 
englezii, rușii nu vor putea menţine controlul în Alaska, iar 
eventuala anexare a provinciei de către englezi (ori canadieni) 


punea in pericol si intinsele domenii rusesti din Extremul Orient, 
intai de toate Ciukotka si Kamceatka, in care prezenta ruseasca reala 
era foarte slaba. Pentru rusi vecinátatea americana era preferabila 
celei engleze, or, SUA nu erau la acel moment decât o putere 
regională, interesele lor reducându-se la continentul american. 

Odată cu creşterea puterii SUA apar și primele ciocniri diplo- 
matice dintre cele două ţări, relaţiile ruso-americane din pătrarul de 
veac dinaintea Primului Război Mondial fiind umbrite de câteva 
subiecte sensibile, precum libertăţile politice și religioase din Rusia 
(fiind vorba mai cu seamă de condiţia comunităţii evreiești din Im- 
periul Rus, dar și de persecutarea bisericilor creştine neoprotestante) 
şi pătrunderea activa a rușilor în China, tara fata de care americanii 
doreau să fie promovată o „politică a ușilor deschise”. 

Despre „problema evreiască” în relaţiile dintre Washington și 
Sankt Petersburg în perioada 1889-1914 s-a scris mult în 
istoriografia rusă din ultima vreme (V. Juravliova, V. Enghel, A. 
Mindlin). Din aceste lucrări desprindem faptul că în mare parte 
imaginea, deseori execrabilă, a Rusiei în presa americană de atunci 
se datora politicilor antisemite promovate de regimul imperial. 
După izbucnirea Revoluţiei Ruse din 1905, presa americană jubila, 
chemând la o „cruciadă” împotriva regimului imperial autocrat de 
la Sankt Petersburg??. Fenomenul luase amploare odată cu creșterea 
emigrației evreiești din Rusia în SUA și, mai ales, după Pogromul de 
la Chişinău (1903), care l-a determinat pe influentul bancher și 
filantrop american Jacob Schiff, strâns legat de cunoscuta casă 
bancară Rothschild, să intervină pe lângă președintele american 
Theodor Roosevelt cu rugămintea ca autoritățile americane să ia ati- 
tudine atât fata de acţiunea naționaliștilor ruși, cât si fata de 
pasivitatea reacției oficialităților imperiale?. Oprimarea comunității 
evreiești îi determină pe unii bancheri americani să recurgă la 
penalizarea financiară și economică a Rusiei, susţinând, totodată, cu 
credite Japonia în timpul războiului ruso-japonez?*. Sprijinul de care 
s-au bucurat japonezii din partea americanilor și britanicilor în 
războiul din 1904-1905 mai avea o explicaţie, de astă dată mai 


putin fondată pe rațiuni de ordin umanist — Londra si Washingtonul 
erau ingrijorate de intarirea rapidá a pozitiilor Rusiei in Manciuria, 
Mongolia si Coreea. Din perspectiva de atunci a anglo-americanilor, 
doar intárirea Japoniei putea pune capát acestei ofensive asiatice a 
rușilor, „Imperiul Soarelui Răsare” fiind considerat la acea vreme 
incomparabil mai puţin periculos pentru interesele Londrei și Wa- 
shingtonului în Asia de Est decât Petersburgul. Această stare de 
spirit o desprindem si din lucrările cunoscutului geopolitician 
american, amiralul Alfred Mahan, care, cu puţin înainte de războiul 
ruso-japonez, sfătuia puterea de la Washington să contracareze activ 
poftele rușilor în Oceanul Pacific®. 

Înfrângerea rușilor în Extremul Orient a avut repercusiuni 
serioase asupra politicii lor externe și interne, schimbând cardinal 
viziunile geopolitice ale Petersburgului. Întâi de toate, criza econo- 
mică profundă generată de război a fost una din cauzele majore ale 
Revoluţiei Ruse din 1905-1907, iar cu aceasta începe și slavizarea 
accentuată a vârfurilor diriguitoare ale Imperiului, urmată de 
reorientarea prioritatilor politicii externe a Petersburgului. Atâta 
timp cât expansiunea Imperiului Rus era orientată spre Asia 
Centrală si de Est, Viena si Berlinul erau aliaţii săi naturali, dar 
înfrângerea zdrobitoare suferită de ruși în războiul cu Japonia și 
pierderea Sahalinului de Sud și a posesiunilor din Manciuria în 
favoarea japonezilor îi forțează să-și revadă prioritățile, implicit și 
alianțele. Singura zonă „liberă” era cea sud-est-europeană, direcţie 
ce consuna perfect cu interesele panslaviștilor. În 1906, contele 
Witte, reprezentant al nobilimii germane, e înlocuit în funcţia de șef 
al guvernului imperial cu Ivan Goremâkin, un liberal moderat. Tot 
atunci, contele Lambsdorf, ministrul de externe al Imperiului, 
exponent al cercurilor moderat-conservatoare ale nobilimii ger- 
mane, e înlocuit cu Aleksandr Izvolski, un liberal, adept al apropierii 
de Anglia si Franța, fost diplomat la ambasada Rusiei de la Washing- 
ton. În amintirile sale, Izvolski spune că dacă Rusia ar fi întors 
atunci spatele anglo-francezilor și ar fi continuat politica de expansi- 


une in Asia, renuntand la rolul sáu de putere europeaná, atunci s-ar 
fi transformat intr-un vasal al Germaniei, care ar fi avut astfel mana 
liberă să se ráfuiascá atunci când dorea cu Anglia și Franta®. 

În Primul Război Mondial Rusia şi SUA sunt pentru prima dată 
aliați militari. Pentru scurt timp, ce-i drept, or, intrarea SUA în 
război (6 aprilie 1917) se datora în mare parte zvonurilor despre 
dezagregarea armatei ruse ca urmare a revoluţiei antimonarhiste din 
februarie si a eventualitátii ieșirii Rusiei din război. De altminteri, 
americanii aveau să intre în forță pe fronturile vest-europene doar 
cu un an mai târziu, după ce Rusia semnase o pace separată cu 
austro-germanii, iar anglo-francezii au început să bată periculos în 
retragere. Intrarea americanilor în război avea, dincolo de 
considerentele ideologice (inadmisibilitatea victoriei regimurilor 
autoritare de la Berlin si Viena) ori geopolitice (pericolul spargerii 
echilibrului mondial de putere), si un raționament economic - încă 
la începutul războiului marele business american a pus miza pe 
blocul antigerman, oferind credite generoase guvernelor Antantei“, 
împrumuturi care, desigur, urmau să fie restituite după victoria 
scontată. Când în primăvara anului 1918 apăru pericolul unei 
victorii a austro-germanilor, SUA au fost silite să intre în război nu 
doar declarativ. 

În anii care au urmat după insurecția bolșevică de la Petrograd, 
poziţia SUA fata de Rusia avea să fie destul de ambivalentă. În 
istoriografia sovietică americanii erau prezentați ca dușmani 
inveterati ai puterii sovietice și participanţi activi la intervenţia 
militară contra regimului leninist cu scopul de a sugruma „cuceririle 
revoluţiei socialiste”. Pentru prima dată, această părere mi-a fost 
clintită cu mulţi ani în urmă, după citirea volumului de amintiri ale 
baronului Nikolai Wrangel, tatăl cunoscutului general albgardist 
Piotr Wrangel. Şi mai multe semne de întrebare avea să-mi trezească 
mai târziu lectura cărții istoricului și economistului anglo-american 
Antony Cyril Sutton Wall Street și Revoluţia Bolșevică (Wall Street and 
the Bolshevic Revolution), în care se vorbește despre relaţia dintre 


unii influenti bancheri americani cu liderii revolutiei bolsevice ruse. 
Chiar daca unele concluzii la care ajunge Sutton sunt, probabil, 
exagerári, o serie de dovezi pe care le aduce aratá, cel putin, curios. 

Nu poate fi negat faptul cá interventia militará americaná in 
Rusia Sovieticá a fost relativ superficialá, tinta ei fiind mai curánd 
Japonia, noul rival al SUA in Extremul Orient. Cum afirmá Sutton 
(intr-o alta lucrare a sa) ,O analiza minutioasá a arhivelor 
accesibile dovedeste cá interventia americaná avea putine in comun 
cu activitatea antibolsevicá, asa precum sustin Sovietele, J. Kennan 
si alti autori... Ín realitate, Statele Unite au pus mána pe magistrala 
transsiberianá si au mentinut-o «pentru a bara accesul japonezilor la 
magistralá» pana cand Sovietele nu s-au intarit intr-atat incát sa o 
controleze ei... Sovieticii erau atát de recunoscátori americanilor 
pentru ajutorul oferit revolutiei, incát in 1920, cánd ultimii militari 
americani páráseau Vladivostokul, bolsevicii le-au organizat o 
petrecere amicală de despărțire”. La plecare americanii au lăsat 
bolșevicilor armamentul și munitiile. Nu chiar gratis, firește, ci în 
contul livrărilor ulterioare de materii prime“. Amiralul Kolceak, 
conducătorul armatei albgardiste ruse, era într-atât de supărat pe 
relaţiile amicale ale americanilor cu partizanii bolșevici, încât deja 
în aprilie 1919 cerea retragerea unităților americane din Siberia”. 
Despre politica crutatoare a administraţiei americane din acea 
vreme fata de insurecția bolșevică ne vorbește și poziția 
președintelui Wilson, care spunea că orice intervenție militară în 
Rusia Sovietică fără acordul guvernului bolșevic risca să se 
transforme într-o acţiune de răsturnare a puterii sovietice de dragul 
restaurării ţarismului și „nimeni dintre noi nu avea nici cea mai 
mică dorință să restaureze tarismul în Rusia...”9!. 

Bineînţeles, ar fi greşit să spunem că Revoluţia Rusă a fost 
întâmpinată cu duiosie de toate cercurile politice si economice 
americane. În zona republicanilor atitudinile erau destul de 
rezervate. Chiar și faptul că relaţiile diplomatice dintre SUA și URSS 
se stabilesc abia în 1933 este grăitor în acest sens. Entuziasmul pe 
care, e adevărat, cercurile liberale și intelectuale americane îl aveau 


la inceput fata de revolutionarii de la Petrograd s-a schimbat repede 
cátre anii '30, cand stirile despre teroarea bolsevicá au inceput sa 
apara in mediile occidentale. Comunistii sovietici nu s-au dovedit a 
fi niste utopisti-umanisti, cum poate credeau unii filantropi generosi 
si intelectuali newyorkezi în primii ani ai puterii sovietice. 
Diferenţele dintre vechea putere autocrată, atât de detestată în SUA, 
şi noua putere totalitară începeau să se șteargă. În plus, ceea ce 
probabil deranja chiar mai mult cercurile politice și militare 
americane, puterea sovietică nu doar că își consolida poziţiile în 
URSS, care devenea treptat o forţă militară cu greutate tot mai 
mare, ci încerca să-și extindă sfera de influenţă în Asia de Est, zonă 
de mare sensibilitate pentru americani. Instaurarea regimurilor 
comuniste în Hiva si Buhara (care aveau să fie anexate la URSS in 
1924), Tuva (1921), Mongolia (1924) și (mai ales) proclamarea (la 
7 noiembrie 1931) a Republicii Sovietice Chineze de către Mao 
Zedong nu puteau să nu trezească nelinistea Washingtonului. 
Singura consolare era că această nouă ofensivă asiatică a rușilor 
avea să-i conducă inevitabil spre o nouă coliziune cu japonezii. 

Ciocnirile militare sovieto-nipone n-au întârziat, într-adevăr. În 
iulie-august 1938 are loc conflictul din Manciuria, iar în mai- 
septembrie 1939, cel din Mongolia. Deosebit de dur a fost conflictul 
militar ruso-nipon din 1939. În bătălia de la Halhin Gol sovieticii si 
aliaţii lor mongoli pierd 18,5 mii de oameni, iar japonezii si 
manciurienii tocmai 45 de mii”. Occidentalii, în special americanii, 
aveau toate motivele să-și dorească prelungirea și chiar extinderea 
conflictului sovieto-nipon, or, asta ar fi condus la slăbirea și 
extenuarea celor doi adversari ai SUA în Pacific (iar Japonia era pe 
„lista neagră” a Casei Albe după lansarea campaniei contra Chinei în 
1937). Interesati de „stingerea” conflictului s-au dovedit a fi nemtii, 
aliaţii japonezilor, proaspăt imprieteniti si cu sovieticii. Dacă 
aruncăm o privire la cronologia anului 1939, vom observa că 
operațiunile militare ale sovieticilor contra japonezilor (conduse de 
Gheorghi Jukov) s-au încheiat pe 16 septembrie, cu o zi înaintea 
invaziei Armatei Roșii în Polonia. 


SUA nu reacționează decât declarativ-patetic la „campaniile 
europene" ale URSS din 1939-1940. in cazul anexárii Basarabiei, 
lucrurile sunt explicabile si prin faptul că americanii n-au 
recunoscut actul unirii acesteia cu România în 1918. În decembrie 
1941, cele două tari devin din nou aliate în lupta comună contra 
Germaniei (apoi si a Japoniei), deși alianța sovieticilor cu 
americanii (ca și cea anterioară cu germanii) n-a fost nici de durată 
si nici lipsită de echivocuri, interesele lor fiind adesea divergente. 
Deja în primăvara anului 1943, în toiul războiului, Stalin, supărat pe 
faptul că aliaţii occidentali nu deschid al doilea front împotriva Ger- 
maniei naziste, analiza posibilitatea unei păci separate cu Berlinul, 
ceea ce contravenea deciziilor luate de anglo-americani la 
Casablanca (ianuarie 1943) de a continua lupta împotriva Reich-ului 
până la capitularea necondiționată și deplină a Wehrmachtului. 
Disensiunile dintre sovietici și americani privind organizarea 
postbelică a Europei ajung să fie atât de evidente pe durata 
Conferinţei de la Ialta, în februarie 1945, încât putem spune că 
prologul „Războiului Rece” dintre SUA și URSS s-a scris concomitent 
cu capitolul final al celui de-al Doilea Război Mondial. 

„Războiul Rece” a fost în realitate unul cât se poate de fierbinte, 
cele două supraputeri înfruntându-se militar (de cele mai dese ori 
prin interfeţe) pe cele mai diverse fronturi: din Angola până în 
Nicaragua și din Laos până în Mozambic. Acest război nedeclarat, 
care începe simbolic chiar în ziua în care drapelul sovietic e ridicat 
pe Reichstag, va dura 44 de ani și 6 luni, încheindu-se, în mod tot 
atât de simbolic, lângă aceeași clădire a parlamentului german, la 9 
noiembrie 1989, odată cu căderea zidului Berlinului. A fost un 
conflict mondial diferit de primele două ca geografie și mod de 
derulare. E adevărat că si numărul de victime sau volumul de 
distrugeri este mai putin impresionant, dar tensiunea din societate si 
presiunea asupra economiilor beligerantilor ating cote spectaculare. 
De altminteri, numărul de victime nu e chiar neglijabil: dacă 
adunăm doar numărul celor uciși în cele mai cunoscute „secvenţe 
fierbinți” ale „Războiului Rece”, cum ar fi intervenţia sovietică în 


Afganistan (1979-1989), Primul Razboi din Indochina (1946-1954), 
Razboiul din Coreea (1950-1953) si cel de-al Doilea Razboi din 
Indochina (1955-1975), obtinem, conform diferitelor estimári, intre 
3 si 7 milioane de morti, inclusiv militari sovietici si americani. 
Chiar dacá victoria americaná asupra masinii militare sovietice a 
fost favorizatá de situatia interná din URSS, interventia sovieticá din 
Afganistan, ultima secventa a ceea ce putem numi al Treilea Rázboi 
Mondial, poate fi interpretatá ca o probá a infrángerii Moscovei pe 
cámpul de luptá, infrángere care, aláturi de esecul politicii nati- 
onale, este una din cauzele majore ale destrámárii Uniunii Sovietice 
si a blocului comunist. 

Americanii si aliatii lor vest-europeni au reusit sá cástige un 
rázboi lung si dificil, dar n-au stiut sa obtiná si o pace temeinica. 
„Cortina de hârtie”, care o substituie pe cea de ,fier", avea să fie 
foarte dureros perceputá in tot estul Europei, alimentand ,moral" 
curente politice nostalgice si revizioniste, mai cu seamá in Rusia si 
in unele republici ex-sovietice. SUA au continuat sá urmáreascá si 
dupa 1991 Rusia cu precautie, ca pe un inamic potential. E 
adevárat, in istorie existá o inexplicabilà fortá a inertiei de perceptie 
care înfrânge orice împotrivire a argumentului logic. Bunăoară, daca 
citim tratatele bilateriale de bază dintre diverse țări europene de 
după 1945, găsim numaidecât un articol care prevede cooperarea 
părților semnatare în vederea contracarării unei noi agresiuni ger- 
mane. Asta în condiţiile în care Germania în primii ani postbelici era 
un veritabil stat-fictiune! 

Cu toate astea, nu doar forța inertiei se face responsabilă de 
politica americana fata de Rusia după încheierea „Războiului Rece”. 
Dincolo de tainele nepătrunse ale legilor istoriei sau de inertia 
(explicabilă) a gândirii unor strategi ca Wolfowitz ori Brzezinski, 
există si motive întemeiate ale atitudinii circumspecte a Washing- 
tonului fata de Moscova în deceniul care a urmat după destrămarea 
Uniunii Sovietice. Rusia anilor '90 nu poate fi nicidecum exonerată 
de răspundere pentru evoluţia proastă a relaţiilor sale cu Vestul, și 
întâi de toate cu americanii. NATO și-a găsit repede un argument 


solid de existenţă dupa „Războiul Rece” anume datorită reacțiilor 
nevrotice ale Moscovei. Guvernarea Eltin nu a fost deloc tandră in 
relaţiile cu vecinii ex-sovietici, fiind culpabilă de șirul de conflicte și 
litigii care au cuprins la începutul anilor '90 sud-vestul fostei URSS. 
Declaraţiile stridente ale Kremlinului la adresa autorităţilor de la 
Tbilisi si Chișinău pe tot parcursul anului 1992 nu puteau trece 
neobservate de analiștii militari de la Pentagon. 

E adevărat si faptul că occidentalii (și întâi de toate americanii) 
nu s-au grăbit atunci să reacționeze. Explicaţia acestei pasivitáti nu 
rezidă în dezinteresul Vestului pentru ce se întâmpla în fostul spaţiu 
sovietic, ci în lipsa unui plan de acțiuni fata de fosta URSS si mai cu 
seamă fata de Rusia. Vestul nu dorea să primească Rusia în clubul 
său, dar nici nu voia să intre cu ea într-un conflict deschis. 
Preferabilă părea împingerea gardului „gospodăriei” Moscovei mai 
la est, în limitele (deloc strâmte, de altfel) ale CSI. Probabil că în 
1992 Washingtonul credea că non-ingerinta în zona CSI ar fi fost 
suficientă pentru a calma „durerile de colti” ale Kremlinului. E o 
eroare, căci anume atunci, în 1992-1993, era momentul potrivit 
pentru a acționa în forță si a găsi cheia soluţiei „problemei ruse” 
prin aducerea acestei mari națiuni (si a tuturor ţărilor ex-comuniste 
din estul Europei) în „clubul occidental”. Transformarea crizei 
constituționale ruse din toamna anului 1993 într-o veritabilă 
revoluție democratică era un lucru posibil dacă Occidentul (și mai 
ales SUA) nu s-ar fi mulțumit doar cu statutul de observator vigilent 
al evenimentelor. Pe atunci societatea rusă mai avea niște așteptări 
de la modelul liberal-democrat, avea si o altă atitudine, 
incomparabil mai bună, fata de Vest. Un sondaj finanțat de Oficiul 
de Cercetare al Departamentului de Stat arăta că în 1993 peste 70% 
dintre ruși erau favorabili unei apropieri de SUA*. În condiţiile 
profundei crize sociale și economice prin care trecea atunci Rusia, 
guvernul care ar fi venit la putere după o ,Europiatá Rosie” ar fi 
trebuit să fie susținut printr-un vast program internațional de 
europenizare şi democratizare a societăţii și de reformare reală a 
economiei. Rusia trebuia astfel tratată de „boala supraputerii”, un 


tratament extrem de costisitor si îndelungat, si doar SUA aveau la 
îndemână toate capacitățile necesare pentru realizarea unui proiect 
atât de ambitios. 

Momentul a fost ratat. Rusia pare să-și vină treptat in fire gratie 
unei răbufniri de vitalitate, care în realitate nu e decât o convulsie 
de origine psihogenă luată de unii drept întremare. În pofida 
aparentelor, Rusia nu mai este o mărime comparabilă cu SUA si nu 
mai poate fi o contrapondere reală a acesteia decât în combinaţii cu 
alte puteri asiatice ori europene. Moscova poate pretinde un 
parteneriat simetric cu Berlinul ori cu Beijingul, nu și cu Washing- 
tonul. Relaţia rușilor cu americanii poate fi doar în baza unui 
parteneriat asimetric, locul lor fiind cel de „partener dominat”, o 
condiție inadmisibilá pentru actuala putere de la Kremlin. Un astfel 
de statut poate fi acceptat de Hodorkovski ori Nemtov, nu si de 
Putin sau Medvedev. 

În viitorul prognozabil raporturile ruso-americane vor rămâne 
mai curând reci. Sunt prea puţine motive care ne-ar indreptati sa 
credem într-o eventuală ameliorare a lucrurilor, or, prea diferite 
sunt interesele care domină politica externă a celor două tari. Si 
dacă în cazul relaţiilor ruso-germane (europene) piatra de încercare 
e Ucraina, atunci mărul discordiei dintre americani și ruși e unul și 
mai serios — Asia Centrală și Caucazul, regiuni-cheie atât din per- 
spectivă geoeconomica, cât si geostrategică (o breșă între Rusia, Iran 
şi India, controlul hotarelor de nord ale Asiei de Sud-Vest și al celor 
occidentale ale Chinei, bararea accesului chinezilor spre Asia 
Centrală si de Vest). Ce se va întâmpla într-o perspectivă medie e 
greu de prezis. Un lucru e clar: în situaţia care se intrezareste la 
orizontul geopoliticii globale - ascensiunea fundamentalismului 
islamic, impredictibilitatea unor mari puteri precum India sau 
China, antiamericanismul în creştere din țările emergente ale 
Americii Latine — pentru SUA e în egală măsură periculoasă atât o 
Rusie slăbită, hartuita de conflicte interne de pe urma cărora ar 


putea beneficia adversarii potentiali ai Washingtontului, cat si o 
Rusie relativ puternică, legată prin alianțe cu dușmanii de mâine ai 
Americii, care, din câte se vede, se anunţă a fi mulți. 


Rusia si China 


»China contra Rusiei: victoria nu va fi a noastra”, asa se intitula 
un articol mult discutat pe forumurile rusesti de socializare, aparut 
in numárul din februarie 2010 al versiunii ruse a cunoscutei reviste 
americane Popular Mechanics. Autorul, Aleksandr Harmacihin, e 
director adjunct al Institutului de Analizá Politicá si Militará din 
Moscova. Concluzia cercetatorului rus nu e deloc linistitoare pentru 
tara sa: „Întrebarea nu e dacă China va ataca Rusia, ci când o va 
face. Daca vreodatá impotriva Rusiei va fi desfasurata o agresiune 
militará de proportii in formá «clasicá», atunci cu o probabilitate de 
9596 (dacá nu chiar de 99, 9996) agresorul va fi China". 

Nu e deloc singura poziţie de acest fel pe care o putem întâlni in 
analizele expertilor si cercetátorilor rusi, chiar daca in vestul 
Europei sau in SUA, de cele mai dese ori, Rusia si China sunt 
percepute ca aliati, tári care impártásesc puncte de vedere apropiate 
fatá de evenimentele internationale majore. Vázute din bibliotecile 
universitare din Boston, Oxford ori Heidelberg, relatiile ruso-chineze 
par a fi, intr-adevar, daca nu fraterne, atunci cel putin prietenesti. 
Altá perspectivá avem dacá ne uitám din ferestrele Moscovei sau 
Beijingului. ,Probabilitatea restabilirii unor raporturi de aliantá 
între Republica Populară Chineză si Federaţia Rusa e scăzută”, e 
constatarea pe care o găsim într-un amplu raport („Cartea albastră”) 
realizat de Institutul pentru Asia-Pacific al Academiei de Ştiinţe 
Sociale a Chinei”. Rusia si China sunt constrânse să aibă relaţii de 
prietenie (pentru o vreme oarecare) împotriva unui adversar 


comun — SUA, mai constata analistii chinezi. Asa cum se intamplase 
intre 1971 si 1991, cand China se apropiase, circumstantial- 
temporar, de Washington. 

Relatiile ruso-chineze sunt cladite pe o istorie complicata si pe o 
geografie sensibila, care nu pot servi drept piatra de temelie pentru 
o apropiere durabila intre cele douá tari. Primele probleme dintre 
tarii rusi si impáratii chinezi din dinastia manciurianá Tin dateazá 
din a doua jumătate a secolului al XVII-lea, când coloniștii ruși 
încep să se așeze în Priamuria, un vast ţinut revendicat de 
manciurieni. Cărturarul și diplomatul moldovean Nicolae Milescu, 
aflat în slujba ţarului rus Aleksei I, a fost cel care a purtat în 1676- 
1677 lungi tratative la curtea imperială din Beijing cu scopul de a 
soluţiona litigiul de frontieră dintre Rusia si China. Misiunea a 
suferit eșec. China refuză să cedeze nordul Manciuriei rușilor, iar în 
1684 trupele chineze atacă târgurile rusești Alabazin și Nercinsk. 
Era prima ciocnire armată sino-rusă. Tratatul de la Nercinsk, semnat 
cinci ani mai târziu între Rusia și China, stabilea hotarul dintre cele 
două tari pe cumpăna apelor munţilor Stanovoi, toată Priamuria (azi 
regiunile ruse Amur, Habarovsk, Evreiască si Primoria) fiind 
recunoscută ca parte a Chinei. În 1858, folosindu-se de slăbirea Im- 
periului Chinez, antrenat în razboiul sino-anglo-francez din 1856- 
1860, rușii impun Beijingului o nouă frontieră, de-a lungul râului 
Amur. Doi ani mai târziu, prin Tratatul de la Beijing, chinezii sunt 
siliți să cedeze si Primoria, ținut situat la sud de râul Amur, noua 
achiziție oferindu-le rușilor o largă deschidere spre Marea Japoniei 
si un hotar comun cu Coreea. 

Chinezii au păstrat o amintire amară despre acest episod, în 
urma căruia au pierdut peste un milion de kilometri pătrați în 
favoarea vecinului nordic. Dar poftele Imperiului Rus nu se opriseră 
pe Amur și Ussuri. În 1896 Rusia, susținută masiv de Germania 
(care amenință ultimativ japonezii să nu intervină), anexează 
peninsula manciuriană Liaodong, ceea ce pune la dispoziția rușilor 
două excelente porturi la Marea Galbenă — Dalian si Port Arthur. În 
planurile rușilor intra anexarea întregii Manciurii, a întregii 


Mongolii si a Uiguriei, dar infrangerea in Razboiul Ruso-Japonez din 
1904-1905 a pus capát pentru o vreme acestor proiecte. In 1912, 
folosindu-se de haosul generat de revolutia antimonarhistá din 
China, Imperiul Rus favorizeazá secesiunea Mongoliei si Tuvei, 
asumándu-si, de astá datá cu consimtámántul generos al Londrei, 
»protectia” celor doua tari. 

In perioada interbelicá China e una din tintele privilegiate ale 
Moscovei, care conta pe victoria comunistilor in razboiul civil 
pentru a extinde ,lagárul socialist”, redus atunci doar la URSS, 
Mongolia si Tuva. Visul lui Stalin se realizeazá in 1945, cand 
Uniunea Sovietică declară război Japoniei, ocupând nordul Coreii si 
nord-estul Chinei. Prezenţa militară sovietică a fost determinantă în 
lupta dintre Jiang Jieshi şi comuniștii lui Mao Zedong. În 1954 
Hruşciov retrage armata sovietică din China, un gest generos, pe 
care Mao îl interpretează în felul său, ca pe un semn de slăbiciune al 
noului stăpân de la Kremlin. Peste numai câţiva ani „mărinimia” lui 
Hruşciov avea să fie profund regretată de Moscova. Deja în 1960 
relaţiile sovieto-chineze se inrautatesc. China maoistă încearcă să 
devină un centru alternativ de greutate al blocului comunist, dar 
reușește să capteze definitiv doar Albania lui Hoxha, în timp ce 
România și Coreea de Nord ocupă o poziţie ezitantă între Moscova 
și Beijing. In martie-septembrie 1969 tensiunile sovieto-chineze 
ajung la apogeu, conflictul de frontieră de pe râul Ussuri riscând să 
se transforme într-un război de proporţii. Zece ani mai târziu, în 
1979, URSS și China se află din nou în pragul unei confruntări 
militare deschise, după ce Vietnamul, la îndemnul Moscovei, 
intervine militar în Cambodgia, contra regimului comunist al lui Pol 
Pot, favorabil Beijingului. Abia după ce în 1985 în fruntea URSS 
vine Mihail Gorbaciov, în relaţiile sovieto-chineze se simte o uşoară 
înviorare. În 1991, în ultimele luni de existență a Uniunii Sovietice, 
e semnat Acordul sovieto-chinez de frontieră, care delimitează 
hotarule dintre cele două tari pe râurile Amur și Ussuri, mai multe 


insule, cu o suprafață totală de 730 km?, fiind retrocedate Chinei. 
Era o recompensá mai curánd simbolicá, care insá va conduce la o 
normalizare a relatiilor dintre Moscova si Beijing. 

Oricum, o veritabila apropiere intre cele douá tari nu s-a produs. 
De viná nu e doar trecutul istoric, ci si situatia geopoliticá contem- 
poraná. Prea multe sunt piedicile care fac ca o aliantá ruso-chinezá 
sa fie contrará logicii geopolitice. China e o putere in pliná expansi- 
une, pe când Rusia e in recesiune. Aliantele între puterile 
crescătoare si descrescătoare conduc inevitabil spre un singur final — 
satelizarea celui slab si pierderea zonelor de influentá in favoarea 
partenerului mai puternic. Dacá urmárim viteza ascensiunii chineze 
si a declinului Rusiei, ne putem da seama cá deja in al doilea sfert al 
secolului al XXI-lea Moscova nu va mai putea conta decât pe 
statutul de partener minor al Beijingului. Dacá vorbim de raportul 
demografic dintre cele douá tári, bazándu-ne pe datele anului 2013, 
obtinem un rezultat extrem de defavorabil pentru Rusia de 1 la 
9,35. Raportul potentialului lor economic este, de asemenea, in 
dezavantaj pentru Rusia. In 2013, conform datelor Bancii Mondiale, 
PIB-ul nominal chinez (cu districtele autonome Honkong si Macao) 
era de 9,6 trilioane de dolari americani, China fiind a doua putere 
economica mondiala. Pentru acelasi an Banca Mondiala arata cá 
PIB-ul nominal rus era de 2,1 trilioane de dolari americani, 
Federatia Rusa fiind doar a opta putere economica mondiala. 
Respectiv, raportul puterii economice a Chinei fata de cea a Rusiei 
era de 4,6 la 1, identic cu situatia economiei americane in raport cu 
cea germana in acelasi an. Nici la capitolul militar balanta nu mai 
este net in favoarea rusilor. Conform datelor Institutului Internati- 
onal de Cercetare a Pacii din Stockholm, in 2013 bugetul militar al 
Chinei era de 188 de miliarde de dolari americani (locul 2 in lume 
după SUA). În același an, Rusia avea un buget militar de 87,8 de 
miliarde dolari americani, adică de 2,15 ori mai putin decât 
chinezii. Efectivele militare rusesti sunt de trei ori mai mici decat 


cele chineze. Dincolo de asta, conform unor estimári, China ar putea 
avea deja 400 de focoase nucleare, ceea ce o face a treia putere 
atomica mondiala dupa SUA si Rusia”. 

Dar nu atát raportul de forte este factorul care impiedica o 
alianta ruso-chineza, ci diferentele agendei geopolitice, care sunt 
chiar mai divergente decât in cazul relaţiilor ruso-americane. 
Vorbind despre problemele care există sau se pot ivi între China și 
Rusia, ne vine automat în gând Siberia. Spre asta ne îndeamnă 
cunoștințele de istorie și geografie. Cu toate astea, prima zonă de 
contrapunere ruso-chineză nu e Siberia, și nici Asia Centrală. Locul 
lor în marele festin geopolitic chinez va veni mai târziu, ele fiind 
așteptate pentru „felul doi” și „desert”. „Antreul” e Mongolia, o ţară 
imensă, cu vaste resurse naturale (10% din rezervele mondiale de 
cărbune, mari rezerve de aur, wolfram, molibden, cupru și uraniu), 
„strivită” între cei doi vecini giganti, izolată de „poftele” altor 
potenţiali pretendenți cum ar fi SUA ori Japonia. 

Parte a Chinei manciuriene din secolul al XVII-lea până în 1912, 
când devine protectorat rusesc împreună cu Tuva, Mongolia a fost 
dintotdeauna un punct sensibil în relaţiile ruso-chineze. Guvernul 
așa-numitei „Republici Chineze” (Taiwanul) nu recunoaște nici azi 
independența Mongoliei (si nici anexarea Tuvei la Rusia). După 
Revoluţia rusă din 1917, Mongolia avea să rămână defacto o parte a 
URSS, nicio altă tara din blocul comunist nefiind atât de strâns 
legată de Moscova. Masiva prezență militară sovietică în Mongolia 
avea menirea să prevină o eventuală invazie chineză și totodată, să 
tina sub presiune vecinul sudic. Daca în ultimul deceniu al secolului 
trecut Rusia, preocupată de problemele interne, a neglijat dosarul 
mongol, atunci începând cu anul 2000 acesta revine în atenţia 
Kremlinului. Dovada e că una din primele vizite efectuate de 
Vladimir Putin în calitate de șef de stat în 2000 avea să fie anume 
Mongolia. În martie 2002 la Ulan Bator vine și premierul rus 
Vladimir Kasianov. În 2003, preşedintele rus îl asigura pe premierul 
mongol Enkhbayar, aflat în vizită la Moscova, că Kremlinul acordă o 
importanţă strategică relaţiilor cu Mongolia”. 


China a folosit la maximum deceniul (1990-2000) de absenta 
rusă în Mongolia. În 1994 este semnat Tratatul bilateral de bază 
sino-mongol. Către începutul secolului al XXI-lea China era deja 
principalul partener comercial al Mongoliei și cel mai mare 
investitor în economia mongolă. Încercările febrile ale rușilor după 
2000 de a schimba balanţa în favoarea lor au suferit eşec”. 
Vivacitatea economică a Chinei și apropierea geografică a Mongoliei 
de principalele regiuni economice ale acesteia își fac efectul. 
Singura armă de seducere a mongolilor pe care o au la îndemână 
rușii e frica de forța demografică a Chinei si problema asa-zisei 
Mongolii Interioare, partea de sud a Mongoliei istorice (1,18 mili- 
oane km?) rămasă după 1912 în componenţa Chinei (azi cu statut 
de regiune autonomă). Chiar dacă Mongolia (Exterioară) a 
abandonat în 1949 visul reunificării ţării prin reincorporarea 
Mongoliei Interioare, ideile panmongoliste mai revin uneori in 
actualitate??. Ca si în prima jumătate a veacului al XX-lea, cei care 
mai speră să vadă o Mare Mongolie (Mișcarea pentru Unitatea 
Națiunii Mongole, o formaţiune politică minoră, ce-i drept) pot 
conta doar pe sprijinul Rusiei si pe niște circumstanţe prielnice. 

O situație în parte asemănătoare există si în Asia Centrală - un 
alt vast spațiu continental, slab populat și extrem de bogat în resurse 
naturale, inclusiv în rezerve de hidrocarburi (locul 2 în lume după 
Golful Persic). Pentru moment, majoritatea țărilor central-asiatice, 
în special cele care au o frontieră comună cu China - Kazahstanul, 
Kârgâzstanul și Tadjikistanul — preferă să rămână, cel putin politic, 
în sfera intereselor rusești. Spre asta le împing și „amintirile 
istorice” ale Chinei, care a pretins multă vreme părți importante din 
teritoriile celor trei tari. Acesta a si fost motivul pentru care 
Kazahstanul, Kârgâzstanul și Tadjikistanul au aderat la Organizaţia 
Tratatului de Securitate Colectiva, bloc militar-politic creat la 
inițiativa Moscovei în 2002. Cea mai tensionată era problema 
Badahsanului de Est (cca 28 500 km2)%, în sud-estul Tadjikistanului, 
un teritoriu care continuă să fie văzut de autorităţile Taiwanului ca 
parte a Chinei. În 1999, în condiţiile slăbirii poziţiilor ruseşti, 


guvernul de la Dusanbe se vede nevoit să meargă în întâmpinarea 
chinezilor, cedándu-le 200 km? din zonele revendicate. In 2011 
tadjicii mai cedează chinezilor înca 1158 km?, o suprafață mai mare 
decât a districtelor autonome Honkong și Macao luate împreună. E 
adevărat, Beijingul a oferit în schimb un ajutor nerambursabil în 
valoare de 1 miliard de dolari americani. La Moscova afacerea sino- 
tadjică a trezit îngrijorare si polemici aprinse, mai ales că în 
Badahsanul tadjic sunt importante rezerve inca neexploatate de 
uraniu si wolfram!?. E de menționat ca cesiuni teritoriale relativ 
importante in favoarea chinezilor au facut in ultimele doua decenii 
si Kazahstanul, si Kargazstanul. 

Una din preocupárile majore ale celor trei tari central-asiatice 
vecine cu China este migratia!?!, in urma căreia, teoretic, s-ar putea 
lesne modifica structura lor etnicá. Subiectul pericolului demografic 
chinez e alimentat si de presa rusá, inclusiv publicatii cu caracter 
analitic, desi pentru moment nu minoritatea chinezá este cea care 
contează in tari precum Kazahstanul ori Kargazstanul, ci 
comunitatea de limba rusá, care reprezintá (inca) cam o treime din 
populatia kazahá si un sfert din cea kargaza. 

Ín pofida temerilor si problemelor politice persistente, relatiile 
economice ale Chinei cu Asia Centralá prosperá. Chinezii folosesc 
masiv izolarea geograficá a celor cinci state central-asiatice, 
speculánd dependenta lor de cáile de acces care trec pe teritorul rus, 
oferindu-le o alternativá profitabila pentru exportul de petrol si gaz 
natural. China e deja principalul importator de gaz din 
Turkmenistan si Uzbekistan. Gazoductul Asia Centrală - China, cu o 
capacitate de 40 de miliarde de metri cubi anual, a pus capát 
monopolului rusesc asupra comertului cu hidrocarburi provenite din 
tárile central-asiatice. Si chiar dacá pentru moment rusii mai au o 
influenta politica, militará si economica importanta in aceste tari 
(mai cu seamă in Kazahstan, Kârgâzstan si Tadjikistan), tendinţele 
sunt clare: către anul 2025 nu Rusia, ci China ar putea fi stăpâna 
terenului, asta datorându-se și scăderii ponderii economice a rușilor 
în raport cu chinezii. Conform estimărilor făcute de banca britanică 


Standard Chartered PLC, in 2020 China va fi prima putere econo- 
mica a lumii cu un PIB nominal de 24,6 trilioane de dolari 
americani, in timp ce Rusia se va mentine pe locul opt, cu un PIB 
nominal de numai 3,5 trilioane de dolari americani, adicá de exact 
şapte ori (!) mai mic decât cel chinez!%. Se va diminua si prezența 
etnicá rusá in zona central-asiaticá (fenomen care s-a amplificat 
incepánd cu 1992), iar noile elite din cele cinci state, formate la alte 
scoli decat cele sovietice, s-ar putea sa aibá o alta perceptie geocul- 
turalá a lumii, dând preferinţă unui „stăpân” asiatic. 

Si acum sá atingem si cea mai sensibilá coardá a raporturilor 
ruso-chineze: Siberia. Spuneam mai sus cá in pofida aparentei 
sinergii ruso-chineze la nivel international (pozitii aproape identice 
pe marginea interventiilor militare occidentale in Irak, Afganistan, 
Siria, Libia) numărul analistilor politici si militari ruși care 
considerá anume China drept cel mai important pericol pentru 
securitatea Rusiei e in crestere. Intr-un amplu articol publicat in 
2011, publicistul Boris Jejel insistá pe faptul cá nu NATO ar trebui 
sá preocupe strategii de la Moscova, ci China. Dacá potentialul 
militar al tárilor NATO pe parcursul ultimilor 20 de ani scade rapid 
si neincetat, si nu doar numeric, ci si calitativ, atunci cheltuielile 
militare ale chinezilor au crescut in acest interval de timp de 20 de 
ori? Autorul insistă pe faptul cá în acţiunile NATO, in pofida 
extinderii sale spre est, nu se observă elemente de ordin militar care 
ar trebui să trezească vigilenta Rusiei. În același timp, chinezii ar 
întări activ în ultimii ani cu tehnică foarte modernă, destinată 
operațiunilor de ofensivă, unitățile din districtele militare din 
Manciuria, la hotar cu Rusia!%. Autorul remarcă și pericolul 
„sinizării” economiei europene, exprimându-și îngrijorarea in 
legătură cu intenţiile Beijingului de a cumpăra datoriile suverane ale 
unor tari din sudul Europei în schimbul ridicării embargoului 
privind exportul armamentului din ţările UE spre China, 
întrebându-se împotriva cui se inarmeazá aceasta atât de activ?!” 


In pofida mesajelor alarmiste ale expertilor rusi, expansiunea 
chineza spre Siberia va fi, cel mai probabil, una pasnica: economica 
si demografica. Daca ne gandim la faptul ca in regiunile Habarovsk, 
Primoria, Amur si Evreiasca, foste teritorii chineze pana in 1858- 
1860, tráiesc, pe o suprafatá de tocmai 1,35 milioane km? (aproape 
de sase ori cát Romania), doar 4,28 milioane de locuitori (cat in Re- 
publica Moldova), ne dám seama cát de usoará e sarcina chinezilor 
de a rásturna balanta etnicá. Anume aceste regiuni vor fi tinta ex- 
pansiunii demografice chineze, considera sinologul rus Azat 
Diușabeev!%. Mai ales cá, începând cu anul 1992, tendințele demo- 
grafice in toatá Siberia sunt negative. 

Ceea ce putem constata pe moment e cá aceasta ,,asteptata” ex- 
pansiune demograficá e precedatá de una economicá. China e 
interesatá in mod special de exploatarea resurselor naturale ale 
Siberiei si Extremului Orient, investind masiv in domeniul industriei 
miniere si forestiere. Un domeniu de perspectiva e considerat si cel 
al agriculturii. Înrăutăţirea relaţiilor dintre Moscova si Occident, ca 
urmare a evenimentelor din 2013-2014 din Ucraina, deschide 
chinezilor perspective extraordinare de a se infiltra nestingherit (și 
ieftin) în economia Rusiei și a țărilor central-asiatice. Unii oameni 
politici de la Moscova s-au grăbit să salute deschiderea Chinei fata 
de Rusia după ce democratiile occidentale le-au impus rușilor o serie 
de restricţii economice ca urmare a crizei din Ucraina. În realitate, 
nu se știe ce poate avea consecințe mai serioase pentru Federaţia 
Rusă pe termen mediu - sancţiunile Occidentului sau ajutorul 
Chinei. Orice exces e nociv, iar dependenţa unilaterală — fie că e 
vorba de domeniul politic, militar sau economic - în cazul unui stat 
cu pretenţii de mare putere e un lucru care trebuie evitat cu orice 
pret. Investiţiile chineze în economia rusă nu sunt un pericol în sine. 
Dimpotrivă, Rusia are nevoie de investitori străini pentru a-și 
întrema situația economică, mai cu seamă în regiunile defavorizate 
din Siberia si Extremul Orient. Important e să nu prevaleze 
investiţiile dintr-o singură sursă. 


Salvarea rusilor e in diversificarea ,invaziilor economice”. Ele- 
mentul chinez ar putea fi ,diluat" cu cel japonez, bunáoará. De 
altminteri, daca Rusia poate conta in viitor pe un partener strategic 
in Extremul Orient, acesta poate fi mai curánd Japonia. E adevárat 
cá in relatiile ruso-nipone intervine spinoasa problema a Kurilelor 
de Sud, dar modalitatea de solutionare a acestui litigiu fusese 
analizată încă pe vremea lui Hrușciov, care considera posibilă 
retrocedarea arhipelagului Kurilelor Mici (361 km?) japonezilor. 
Ideea a revenit în discuţii si recent, in 20131%. Preţul, de altfel, nu e 
deloc ridicat, fiind de două ori mai mic decât li s-a oferit chinezilor 
prin Tratatul sovieto-chinez din 1991. 

Pentru moment China (încă) mai convine teoretic rușilor „ca 
greutate” pentru un parteneriat strategic echilibrat, dar ceea ce 
împiedică apropierea dintre Moscova şi Beijing nu e doar diferența 
de calibru, care contează atât de mult în cazul relației rușilor cu 
americanii. În viitorul apropiat lucrurile se vor schimba, la agendele 
geopolitice diferite adăugându-se și o vădită disproportie între 
jucători - o China prea puternică din toate punctele de vedere, cu 
interese omniprezente, si o Rusie în stagnare (dacă nu chiar în 
declin), cu preocupări tot mai „locale”. Anume în aceste condiţii se 
va pune la modul serios problema alianțelor în Răsăritul Depărtat, 
or, viitorul geopolitic al Rusiei nu se decide nici pe Nipru și nici pe 
Nistru, ci pe Amur. 


Teritoriile de azi ale Federatiei Ruse 
care in 1857 fáceau parte din Imperiul Chinez 


Trei probleme capitale ale Rusiei de azi: 
secesionismul, demografia si economia 


Trei molime maciná insidios la acest inceput de mileniu cea mai 
mare tará a lumii — secesionismul, gravele perturbári din demografie 
si anomaliile care persistá in economie. E greu de spus care dintre 
ele ar fi mai primejdioasá, toate trei fiind interconectate printr-o 
retea subteraná de vase comunicante, hotarul dintre manifestárile 
maladive din demografie si „boala secesionistă” fiind de-a dreptul 
imperceptibil. 

Despre pericolul secesionist care planează asupra Federaţiei Ruse 
a început să se vorbească chiar înainte de destrămarea Uniunii So- 
vietice. În ultimul deceniu al secolului trecut printre cei care 
vorbeau despre dezagregarea Rusiei în mai multe entități era 
politologul american Zbigniew Brzezinski, deși în cazul său nu era 
vorba chiar de o prognoză, ci, mai curând, de un deziderat. Sirul de 
previziuni pesimiste pentru viitorul integrităţii teritoriale a Rusiei 
era alimentat, întâi de toate, de conflictul din Cecenia, apoi si de 
revendicările formulate în 1992 de Tatarstan. Referindu-se la 
scenariile de dezagregare a Federaţiei Ruse, geopoliticianul rus 
Aleksandr Eliseev spunea: „Când se vorbește despre pericolul 
dezintegrării țării, ne indreptam îndată privirea spre Caucaz. După 
care aruncám o ocheadă neliniștită spre Povolgia. Apoi, ne 
întoarcem din est spre vest, privind cu îngrijorare în direcţia Kali- 
ningradului. Între timp, după observaţia experţilor, în Rusia sunt 
multe regiuni care ne pun în gardă cu aplecare spre separatism — 
moderat sau radical. Ele sunt cu mult mai multe decât s-ar crede”!™. 


Primii candidati la secesiune sunt in Caucaz, câţiva factori 
favorizând declanșarea acestui proces anume aici - așezarea 
„bănuiţilor” la hotarele Federaţiei, în vecinătatea unor tari (Georgia, 
Azerbaidjan) cu care Moscova are nişte raporturi deloc simple; 
numeroasele antecedente istorice de secesiune de-a lungul secolelor 
XIX și XX; existența unei tradiţii statale proprii la cele mai mari 
popoare nord-caucaziene - avarii, cecenii si cerkesii; factorul 
islamic; factorul etnic (în toate autonomiile caucaziene rușii sunt 
deja minoritari). 

În cazul secesionismului din Caucazul de Nord există mișcări cu 
„propulsie” etnică, pe de o parte, si islamică, pe de altă parte. 
Cecenia, proiectul Marii Cerkesii, Avarstanul și Lezghistanul (care 
vizează si raioanele de nord ale Azerbaidjanului) sunt cele mai 
primejdioase separatisme etnice latente cu care se confruntă azi 
Rusia în Caucaz, dar experții și factorii de decizie de la Moscova și 
din regiunile de sud ale Rusiei sunt preocupați nu atât de 
secesionismul etnic din zonă, cât de cel supraetnic, islamic, 
reprezentat de așa-numitul Emirat Caucazian, proclamat în 2007 de 
liderul islamist cecen Doku Umarov (care-și asumase și titlul de 
emir). Scopul mișcării e crearea unei monarhii teocratice supranati- 
onale în Caucazul de Nord, pe teritoriul actualelor republici 
autonome ruse Daghestan, Cecenia, Ingușetia, Osetia de Nord, 
Kabardino-Balkaria, Karaceaevo-Cerkesia și Adâgheia și al regiunilor 
Stavropol și Krasnodar. Inutil să amintim că regiunile Stavropol și 
Krasnodar au o populație preponderent rusească, deci creştină 
ortodoxă, iar osetii sunt, de asemenea, creștini ortodocși si nu mu- 
sulmani. Astfel de detalii par să nu fie o piedică, scopurile 
islamiștilor nord-caucazieni fiind explicite — expulzarea tuturor 
necredincioșilor din Ciscaucazia și transformarea istmului pontico- 
caspic într-un Dar al-Islam (pământ al islamului). Din declaraţiile 
pretinsului „monarh teocrat” înțelegem că dușmanii Emiratului nu 
sunt numai rușii, dar si americanii, britanicii, israelienii si toti cei 
„care luptă împotriva islamului”. Relativ numerosi, bine înarmați, 
susținuți financiar de cercurile islamiste din lumea arabă, partizanii 


Emiratului Caucazian nu-si rezuma activitatea doar la atacuri asupra 
unitatilor militare sau a politiei ruse, ci se fac responsabili si de o 
serie de rásunátoare acte teroriste, cum ar fi cel care s-a produs in 
ianuarie 2011 in aeroportul Moscova-Domodedovo, dupa care 
„emirul Caucazului” a spus că Rusia trebuie să înțeleagă cá se află in 
stare de război cu nord-caucazienii si că actele teroriste ale 
separatistilor islamisti nu se vor opri!!0. 

A doua zoná e Povolgia Mijlocie, in care avem sase mari subiecti 
autonomi - Tatarstanul, Baskortostanul, Udmurtia, Mari, Mordovia 
si Ciuvasia. Dincolo de miscárile separatiste etnice, puternice mai cu 
seamă in cele două republici musulmane -  Tatarstanul si 
Baskortostanul, existá si un secesionism regional, supraetnic, care 
prevede crearea unui stat federal Idel-Ural, format din cele sase 
republici, dintre care douá sunt turcice musulmane (Tatarstan si 
Baskortostan), una turcicá crestiná ortodoxá (Ciuvasia) si trei fino- 
ugrice, predominant crestin-ortodoxe (Udmurtia, Mari si Mordovia). 

Proiectul Idel-Uralului nu e nou, trágándu-si originea din 
„Mitologia istorico-politica” a Bulgariei Volgice, un stat turcic 
medieval, succesori ai cáruia (etnic si lingvistic mai cu seamá) se 
considerá ciuvasii, cel mai mare popor turcic crestin. De fapt, in 
pofida pozitiei dominante a protociuvasilor, Bulgaria Volgicá era in 
secolele X-XII un adevárat imperiu supranational, populat de 
neamuri turcice, dar si fino-ugrice. In anii Rázboiului Civil din 
1917-1922 s-a incercat crearea unei federatii Idel-Ural, idee care a 
fost întâmpinată cu ostilitate de bolșevici. Moscova a preferat sa 
fragmenteze Povolgia Mijlocie după criteriul etnic, oferindu-le 
noilor entităţi statut de republici autonome în cadrul RSFS Ruse. 
Publicistul și scriitorul tătar Gayaz Isxaqiy, în cartea sa Idel Ural, un 
veritabil manifest istorico-politic al unei federaţii volgo-uralice, 
scria următoarele referindu-se la politica națională a Kremlinului în 
primii ani de după Revoluţia din 1917: „Rușii, obişnuiţi timp de 
secole să domine peste toate popoarele fostei Rusii (imperiale), nu 
pot nici până acum, în pofida lecţiilor grele ale istoriei, să renunțe la 
ideea de a fi stăpâni peste «indigeni». Dar ei se înșală amarnic. 


Revolutia rusá inca nu s-a terminat. Bolsevicii in aceasta revolutie 
nu sunt decát o etapa intermediará. Aceastá revolutie, care are in 
timpul de fata drept continut de bazá anume problema nationala, 
poate fi incheiatá doar odatá cu o solutie radicala a problemei nati- 
onale..."!!, Asertiunea marelui scriitor tătar a fost profetică: anume 
problema naţională avea să îngroape bolsevismul. 

În anii celui de-al Doilea Război Mondial Berlinul a reînviat 
proiectul unei Republici Idel-Ural. În august 1942 în cadrul 
Wehrmachtului a fost creată si o divizie „Idel-Ural”, cu un efectiv de 
13 mii de militari originari din republicile Povolgiei Mijlocii, care 
trebuiau „să-și dobândească libertatea luptând cu bolsevismul". 
Anume din acest motiv în literatura sovietică de după război Idel- 
Uralul mai avea si proasta reputaţie de „invenţie fascistă”. După 
destrămarea URSS proiectul Idel-Uralului devine popular mai ales în 
rândul tătarilor, care se văd un fel de element coagulant (pe viitor și 
dominant) al preconizatei federaţii. 

Nu e simplă nici situaţia în Siberia. Aici avem cazul Republicii 
Tuva, stat independent între 1921 și 1944, dar și Bureatia!!? și 
Iakutia, mari republici siberiene, care dau unele semnale 
nelinistitoare pentru Moscova. La eventualitatea unui scenariu 
secesionist în Iakutia, cel mai mare subiect al Federaţiei Ruse ca 
suprafață, s-a referit și geopoliticianul Aleksandr Dughin, care 
amintea despre teoria Lenaland-ului lui Spykman și interesul 
,atlantistilor" în controlul acestui epicentru al Heartland-ului eura- 
siatic!13. În viziunea sa, americanii, în cazul slăbirii Rusiei, vor 
încerca să scoată mai întâi de sub controlul Moscovei anume 
Takutia™*. 

Sá nu uitám nici faptul cá existá un curent separatist chiar 
printre rusii siberieni, adepti ai creárii unei Republici Siberia. 
Rádácinile acestui ,separatism geografic", care riscá sá deviná tot 
mai ,geoeconomic", nu sunt noi. Încă în timpul Războiului Civil din 
1917-1922 în Siberia fusese proclamată o Republică Siberiană 
(iulie - noiembrie 1918), nerecunoscută pe plan international, apoi 
si așa-numita Republică a Extremului Orient (aprilie 1920 - 


noiembrie 1922), recunoscuta de guvernul bolsevic, care spera sa 
aiba astfel un stat-tampon intre Rusia Sovietica si Japonia. Desi 
sentimentele separatiste ale rusilor siberieni sunt mai putin 
cunoscute, in opinia unor experti cum ar fi Iuri Krupnov, directorul 
Institutului Demografiei, Migratiei si Dezvoltárii Regionale din Mos- 
cova, acesta ar fi chiar mai periculos decât secesionismul nord- 
caucazian. În opinia sa, micile entități nord-caucaziene nu ar fi apte 
sa supravietuiascá economic in afara Federatiei Ruse, in timp ce in 
cazul Siberiei problema s-ar pune invers: daca e capabilá Rusia sa 
supravieţuiască fără ea. „Dacă în viitorul apropiat nu va exista o 
politică răsăriteană a Rusiei, adică o politică pentru cealaltă parte a 
Uralului, pentru acest imens ținut de dincolo de Ural, atunci pur si 
simplu îl vom pierde. Nu contează dacă asta se va produce în 5 ani, 
în 10 ani sau peste 30. Noi pur și simplu vom pierde Siberia și 
Extremul Orient”, conchide Krupnov'”. 

Situaţia nu e simplă nici în alte regiuni unde rușii sunt majoritari 
şi în care secesionismul are mai curând o geneză geografică şi eco- 
nomică. Bunăoară, Fosta Prusie Orientală (regiunea Kaliningrad) are 
o astfel de predispozitie („morfopolitică”, ar fi spus Kjellen) spre 
secesiune. Chiar dacă elementul etnic german este astăzi neglijabil, 
o anumită „mistică a solului” își face efectul: un separatism, uneori 
cu accente progermane, se remarcă chiar în rândul rușilor, stabiliți 
aici după 1945. E de semnalat și faptul că în regiune se atestă și o 
ușoară creștere numerică a comunității germane. Recensământul 
populației URSS din 1979 nota prezenţa a 1,2 mii de etnici germani, 
ceea ce reprezenta 0,15% din totalul populaţiei de 810 000 de 
locuitori a regiunii de la acea vreme. În 2002, erau deja 955 000 
locuitori, inclusiv 8,3 mii de etnici germani (0,87% din totalul 
populaţiei). Fenomenul se explică prin migraţia unor familii de 
nemți din Siberia si Asia Centrală într-un ţinut în care prezenţa ger- 
mană nu mai e doar istorică, or, începând cu 1991, contactele fostei 
Prusii Orientale cu RFG se intensifică continuu, atât in plan econo- 
mic, cât si cultural. La începutul anilor 1990, pe fundalul apropierii 
dintre Moscova si Berlin, se examina chiar posibilitatea 


transformării regiunii  Kaliningrad/K6nigsberg într-o entitate 
autonomă pentru etnicii germani, RFG fiind gata să ofere un ajutor 
financiar generos pentru transferul nemților din regiunile răsăritene 
ale fostei URSS in preconizata autonomie baltică!'€. Totuși, peri- 
colele unui astfel de pas într-o exclavă îndepărtată de restul 
Federației Ruse erau prea mari si Moscova a reculat. 

La începutul lui 1994 în regiune apare un partid autonomist de 
orientare social-liberală, care milita pentru transformarea regiunii în 
„Republica Baltia” si revenirea la numele istoric al Königsbergului si 
al altor câtorva oraşe. Partidul n-a avut niciodată o aderenta 
importantă, dar în pofida acestui fapt, în decembrie 2003, instanţele 
regionale de judecată au decis lichidarea lui. Oricum, sentimentele 
autonomiste si chiar separatiste sunt destul de vizibile. E suficient sa 
aruncăm o privire asupra titlurilor din presa rusă din 2014, pentru a 
vedea actualitatea temei şi îngrijorarea (de cele mai dese ori 
nefondată) a unor lideri de opinie din Federația Rusă: ,,Kalinin- 
gradul şi Uralul, urmând exemplul Siberiei, îşi doresc republici 
proprii”, „Kaliningradul e pentru federalizarea regiunii”, „Crimeea a 
venit, Kaliningradul pleacă?”. În 2012 postul rus de televiziune NTV 
difuzează documentarul „Anatomia protestului 2”, în care se 
analizează scenariul ruperii regiunii Kaliningrad de Rusia. „Nu 
putem exclude separarea Kaliningradului de Rusia” e titlul unui 
amplu articol analitic scris de colonelul Igor Sineakov si publicat în 
octombrie 2012 de portalul informational-analitic „NewsBalt”, în 
care autorul conchide că, în pofida majorității ruse a populației, 
secesiunea fostei Prusii Orientale, într-adevăr, nu e deloc un 
scenariu improbabil”. 

În 2014, pe fundalul evenimentelor din Crimeea, în fosta capitală 
a Prusiei au avut loc mai multe acţiuni de protest. Totodată, trei 
activişti autonomisti au ridicat drapelul german pe una din clădirile 
din vecinătatea sediului regional al FSB. Un incident minor, desigur, 
care însă vorbește despre unele tendințe care se pot amplifica în 
timp. Creşterea inexplicabilă a unor sentimente progermane chiar în 


randul populatiei rusesti a fostei Prusii Orientale e semnalata de 
multi autori rusi, care au inceput sa analizeze mai atent fenomenul 
pe fundalul evenimentelor din Crimeea'’®. 

La rândul său Crimeea, noua ,,achizitie” a Rusiei, văzută de multi 
analiști politici de pe ambele maluri ale Atlanticului ca o „afacere 
profitabilă” pentru Moscova, dar și ca o probă temeinică a puterii 
sale, poate fi o povară handicapantă în sens geopolitic pentru 
Kremlin. Şi nu doar din cauza tensiunilor pe care le va avea de aici 
încolo cu al doilea stat slav ca mărime, Ucraina, ci pentru că 
prejudiciile economice și politice pe care le are Rusia de pe urma 
acestei „reconquiste” sunt incomparabil mai mari decât valoarea 
adusă de Crimeea puterii ruseşti. În plus, controlul efectiv al 
peninsulei e destul de problematic, or, Republica Crimeea, ca și 
fosta Prusie Orientală, nu are un hotar terestru cu Federaţia Rusă, 
aprovizionarea ei cu gaz, electricitate şi, mai cu seamă, cu apă fiind 
asigurată de Ucraina. Din declaraţiile făcute de șeful statului rus 
conchidem că Moscova ar fi anexat Crimeea doar pentru a împiedica 
implantarea unor baze NATO în regiune ca urmare a evenimentelor 
din februarie 2014 de la Kiev!?. Asta nu explică însă pe deplin 
logica gestului, or, Moscova s-ar fi putut mulțumi cu recunoașterea 
„independenţei” Republicii Crimeea, ca si în cazul autonomiilor 
secesioniste georgiene Abhazia și Osetia de Sud. 

Pentru a contracara criticile venite dinspre Vest, presa rusă s-a 
înarmat la repezeală cu „exemplul Golanului”, anexat în 1981 de 
Israel, făcând și o comparaţie a comportamentului unor membri 
ONU în ambele situații!”. Astfel, în cazul ultimei Rezolutii ONU pe 
marginea Golanului (26 noiembrie 2013), contra adoptării ei au 
votat doar 6 tari — Israelul, SUA, Canada si trei microstate insulare 
din Pacific (Palau, Marshall și Micronezia). Patru luni mai târziu, în 
cazul Rezolutiei privind Crimeea, contra adoptării ei au votat 11 
state (Rusia, Belarus, Armenia, Siria, Coreea de Nord, Venezuela, 
Nicaragua, Cuba, Bolivia, Zimbabwe și Sudan). Rezoluţia de 
condamnare a anexării Crimeii a fost susținută de 100 din cei 193 
de membri ai ONU (112 în cazul celei privind Golanul), rușii 


considerând rezultatul drept un eșec al diplomației americane’’. 
Printre argumentele invocate de ruși în favoarea acestei teze era și 
faptul că alături de Rusia, alte cinci tari din G20 n-au susținut 
Rezoluţia ONU privind Crimeea: China, India, Brazilia, Africa de 
Sud şi Argentina. Argumentul are însă o replică pe potrivă, care ar 
trebui să pună pe gânduri: în timpul acestui vot Moscova nu s-a 
bucurat de susținerea „partenerilor” din CSI. Kazahstanul si 
Uzbekistanul au preferat să se abțină (ceea ce defacto poate fi 
interpretat ca un gest de sprijin al poziţiei ruse, dar nu și de jure), 
Turkmenistanul, Tadjikistanul și Kârgâzstanul n-au participat la vot 
(e de notat că ultimele două tari sunt foarte apropiate de ruși), iar 
Azerbaidjanul și Republica Moldova au votat în favoarea rezoluţiei, 
alături de Ucraina. Semnificativ e și faptul că Moscova n-a obţinut 
nici sprijinul Iranului, care, de asemenea, n-a participat la vot. 
Această parte a monedei, deloc încurajatoare pentru Kremlin, nu 
putea trece neobservată de analiștii politici ruși. 

Dincolo de pierderile geopolitice iscate în urma acestui pas, 
merită făcută şi o scurtă apreciere a pagubelor aduse economiei 
ruse. Şi nu e vorba numai de impactul sancţiunilor, care au dat peste 
cap calculele economiştilor de la Moscova, și nici despre devoalarea 
fragilitatii economice a Rusiei, ci de costurile pe care aceasta trebuie 
să si le asume de acum încolo în Crimeea. Cunoscuta jurnalistă rusă 
Iulia Latinina, în articolul „Cât o va costa pe Rusia Crimeea?”, 
sugerează că cheltuielile vor fi cel putin de ordinul zecilor de 
miliarde de dolari'?. Si jurnalista Ksenia Dokukina, redactor al 
revistei Forbes, se întreba, în iulie 2014, de unde va găsi Kremlinul, 
pe fundalul crizei economice, miliardele necesare pentru a asigura 
independența energetică a Crimeii?!” 

Crimeea era cunoscută încă din secolul al XIX-lea ca un loc de 
vilegiatură al nobilimii, burgheziei și intelectualitatii din Imperiul 
Rus. Şi în epoca sovietică, sudul peninsulei era, alături de Riviera 
caucaziană, locul preferat de odihnă al elitelor politice și 
intelectuale din URSS. După 1991 publicul care vine în vacanţă în 
Crimeea se „democratizează” rapid, industria turismului devenind o 


ramurá-cheie a economiei republicii autonome. În 2012 Crimeea e 
vizitatá de 6 milioane de turisti. O cifrá impresionantá, dar dacá ne 
uitám la bilantul sezonului turistic 2014, observám o scádere 
drasticá, de tocmai 6096 (!), a numárului celor care au ales Crimeea 
ca destinatie de vacantá dupá anexarea acesteia la Federatia Rusá (2 
400 000 de persoane, inclusiv 400 000 venite din Ucraina)!2*. In 
aceste conditii nostalgiile crimeeanului de ránd dupá vremurile de 
odinioará sunt de inteles, ca si aparitia probabilá a unor sentimente 
„separatiste” nu doar in sânul minorităţii ucrainene ori a celei 
tátaro-crimeene, dar chiar si al majoritátii ruse, care riscá sá-si 
piardá repede iluziile pe care le avea (poate) in martie 2014. 

Meritá amintit si faptul cá minoritatea tátarilor din Crimeea a 
avut o pozitie ostilá fata de anexarea peninsulei la Rusia, boicotand 
asa-zisul referendum organizat de separatisti. E adevárat cá pentru 
moment ei nu conteazá prea mult numeric: in 2001 in Crimeea erau 
250 000 de tátari, cam 1096 din populatia de atunci a peninsulei. 
Dar situaţia se poate schimba cu timpul: in 2014 numărul lor era 
estimat deja la circa 300 000'? (12 % din totalul populaţiei Cri- 
meii). Ín plus, la momentul ,oportun", apropierea unei Turcii 
dinamice si tot mai puternice va conta de asemenea. Toate acestea 
vin in sustinerea afirmatiilor fácute de fostul vicepremier rus 
Vladimir Rájkov, care spunea, in toamna anului 2014, cá cel mai 
serios conflict etno-politic cu care se va confrunta Rusia nu va 
începe in Caucaz, ci in Crimeea. „Imperiul Rus si URSS s-au 
dezintegrat în mare parte din cauza incapacității de a găsi o soluţie 
problemei naționale”!%, afirmă Rijkov, care crede cá asa cum cu un 
veac în urmă Imperiul Rus s-a aprins din pricina că n-a știut să 
abordeze cu pricepere problema polonezilor sau a evreilor, așa la 
acest început de secol problema tătaro-crimeeană poate da peste cap 
unitatea Federaţiei Ruse. 

Bineînţeles, Râjkov nu poate crede că cei 300 de mii de tătari din 
Crimeea vor fi în stare să pună pe brânci a doua putere militară a 
lumii de unii singuri, într-o confruntare deschisă. Luaţi separat, 
tătarii ar fi o problemă minoră. De altfel, în majoritatea cazurilor, 


luate aparte, curentele separatiste despre care aminteam, desi foarte 
numeroase, nu prezinta un pericol real pentru integritatea Rusiei in 
perspectiva imediata si medie. Cu exceptia republicilor autonome 
din Caucazul de Nord, a celor din Povolgia Mijlocie si a Tuvei, 
riscurile sunt deocamdata doar virtuale. Deocamdatá, or cátre 
mijlocul secolului al XXI-lea situatia s-ar putea schimba datorita 
mutatiilor demografice si modificárii hártii etnice si confesionale a 
Rusiei. Din aceastá perspectivá, cel mai periculos curent separatist 
ar fi nu cel local-nationalist, ci o eventualá ascensiune a unei 
miscári separatiste cu tentá panturcicá si aici rolul de ,scánteie" al 
tátarilor din Crimeea (ca si in 1988!) si-ar putea face efectul. 

„Panturcismul reprezintă un pericol serios pentru integritatea 
Federaţiei Ruse. Asta nu se referă atât la forța militară, cât la cea 
informaţională. La vremea sa, principele Nikolai Trubetkoi, cunoscut 
lingvist, fondatorul  eurasianismului,  prevenea despre asta. 
Explicând legăturile dintre diferite regiuni ale Rusiei, el afirma că 
dacă ideile panturcice vor prinde rădăcini în Daghestan, iar apoi în 
Povolgia, atunci vom asista la o explozie a separatismului în 
rândurile tineretului turcic!%...”, sustine Aleksandr Beleaev, de la 
Centrul de Studii Eurasianiste „Lev Gumiliov”. 

Am invocat citatul de mai sus nu pentru că Aleksandr Beleaiev ar 
fi un autor la părerea căruia tin, ci pentru a arăta preocuparea geo- 
politicienilor eurasianisti de ieri si de azi fata de fenomenul 
panturcismului, fenomen cu care guvernul bolșevic se confruntase 
deja în anii Războiului Civil din 1917-1922'% si care e urmărit și azi 
cu multă atenţie în centrele rusești de analiză și prognoză politică. 
Creșterea puterii economice a Turciei, cumulată cu evoluția demo- 
grafică rapidă a popoarelor turcice musulmane din Caucaz, Povolgia 
si Asia Centrală, nu poate să nu preocupe Moscova, dar și Iranul, Af- 
ganistanul si China, tari în care importantele comunități turcice de 
la frontierele lor de nord manifestă tendințe de secesiune încă din 
perioada interbelică. Destrămarea URSS și slăbirea Rusiei în anii '90 
a alimentat speranțele partizanilor unui Turkestan unit, care s-ar 
întinde de la poalele Balcanilor până în deșertul Gobi. Referindu-se 


la consecințele pe care le poate avea avântul panturcismului în cazul 
declinului puterii ruse, publicistul Ivan Obuhov spunea: „Astăzi 
panturcismul este o sfidare pentru restul jucătorilor politicii interna- 
tionale. O sfidare, pe care trebuie să o luăm în seamă si pentru care 
trebuie să găsim un răspuns. Inclusiv, dacă nu chiar mai întâi de 
toate, în Rusia"'?, La rândul său, jurnalistul Ivan Lizan susținea, în 
2013, că politica promovată de Ankara în autonomiile turcice din 
Rusia, inclusiv susținerea școlilor cu predare în limba turcă, ar putea 
conduce în perspectivă la smulgerea acestora din componenţa 
Federaţiei Ruse!*. 

Alarma rușilor nu e generată de himere, chiar dacă la prima 
impresie realitățile cartografice contrazic îngrijorările lor, or cele 
două mari republici turcice musulmane,  Tatarstanul si 
Baskortostanul, sunt încercuite de entități nonturcice. În realitate, 
situația e alta. Deja la recensământul din 2010 cota-parte a 
popoarelor turcice (în special kazahi și tătari) în regiunea Orenburg, 
situată între Kazahstan și cele două republici turcice din Povolgia, 
era de 17%, iar dacă aruncăm o privire prin presa kazahă (nu mai 
zic de site-urile de socializare), găsim suficiente argumente pentru a 
ne convinge că presimtirile proaste ale rușilor nu sunt chiar 
nefondate. lată ce scria jurnalista kazahă Kamsat Tasbultatova 
într-un articol intitulat „Orenburgul — vechea noastră capitală” din 
revista Aikyn Apta: „Câte pământuri kazahe au rămas în Rusia de 
azi: Orenburgul, Astrahanul, Omskul, Saratovul, Tomskul, toate 
aceste orașe sunt așezate pe teritorii istorice kazahe. Aceeași 
Siberie — este de asemenea pământul strămoșilor nostri. În aceste ti- 
nuturi găsim o parte considerabilă a istoriei noastre slăvite, în 
fostele noastre margini nordice, astăzi devenite margini sudice ale 
Rusiei"!?!, 

Nu are rost sá ne lansám in dezbateri despre limitele istorice 
septentrionale ale spatiului etnic kazah care, asa cum sunt 
prezentate aici, se confunda voit cu cele ale lumii turcice kápceace 
de odinioará. Importantá e cartografia virtualá pe care ne-o 
sugereazá editorialista de la Aikyn apta, o publicatie moderata si 


respectabila. Si daca in cazul Saratovului sau Omskului reveriile 
panturcice nu pot fi decât retrospective, atunci în cazul regiunii 
Orenburg, „strivită” între Kazahstan, Tatarstan și Bașkortostan, sau 
al regiunii Astrahan, vechi hanat tătar, important pentru joncţiunea 
terestră a entităţilor turcice din Asia Centrală cu Azerbaidjanul, 
visele pot deveni realitate. 

Peisajul etnic în unele regiuni rusești se schimbă cu o viteză 
relativ ridicată, mai ales în zone „sensibile”, de frontieră, cu un 
trecut istoric complex. Bunăoară, în regiunea Astrahan, conform 
datelor recensământului sovietic al populaţiei din 1989, trăiau 990 
de mii de locuitori, dintre care slavi răsăriteni (preponderent ruși) — 
74,3%, restul fiind mai cu seamă reprezentanți ai unor popoare 
turcice (în special kazahi și tătari de Astrahan). Două decenii mai 
târziu, recensământul populaţiei din 2010 dădea următoarele date: 
din cei 1 010 000 locuitori ai regiunii, rușii (cu ucraineni și 
bielorusi) nu mai reprezentau decât 62,2%, restul fiind în cea mai 
mare parte reprezentanţi ai popoarelor turcice (mai ales kazahi și 
tătari de Astrahan). 

Acum să ne amintim de Daghestan, la rolul crucial al căruia 
într-un eventual proiect panturcic se referea Nikolai Trubetkoi. 
Popoarele daghestane nu sunt turcice, ci caucaziene, dar există două 
excepții — nogaii și kumâcii. Între regiunea Astrahan si Azerbaidjan, 
de-a lungul litoralului caspic, avem un coridor turcic kumâco- 
nogaic, care poate, teoretic, conecta ansamblul turcic oguz (Turcia și 
Azerbaidjan) cu cel turcic kâpceak din Asia Centrală. 

Nogaii sunt un popor turcic kâpceak foarte apropiat lingvistic și 
antropologic de kazahi si tătarii de Astrahan. Desi în 2010 numărul 
lor în Rusia era de numai 104 000 de persoane, în Evul Mediu 
Hoarda Nogaică cuprindea toată stepa Pricaspiei. Apropo de număr: 
în 1989 în Rusia erau 74 000 de nogai, adică în decurs de numai 
două decenii populaţia lor a crescut cu mai bine de 40% (!). 
Tendintele autonomiste ale nogailor datează din anii 1990, dar 
odată cu creşterea lor numerică ele devin mai incisive. În noiembrie 
2012 nogaii îi cer președintelui Putin crearea unui subiect federal 


propriu. Tonalitatea mesajului „delegaților poporului nogaic", 
reuniți în capitala lor neoficială, orășelul Terekli Mekteb, nu era 
chiar nevinovată. „Nogaii sunt un popor răbdător, dar orice răbdare 
are o limită”, îl avertizau ei pe șeful statului rus!??. 

Tendinţe autonomiste manifestă și kumâcii, cel mai numeros 
popor turcic din nordul Caucazului, care populează fâșia de ses 
dintre Marea Caspică și lanțul Caucazului Mare. Ca și în cazul 
nogailor, revendicările autonomiste ale kumâcilor sunt mai vechi, 
datând încă din toamna lui 1990, când fusese autoproclamată așa- 
numita „Republică Kumâkstan”, dar ele se accentuează după anul 
2000. Frictiunile lor cu popoarele daghestane, mai ales cu cel mai 
mare dintre acestea — avarii, sunt percepute de specialiștii în 
probleme caucaziene ca unul dintre cele mai serioase pericole 
pentru stabilitatea Caucazului de Nord. În 2010 si kumâcii se 
adresau președintelui rus cu o solicitare de a revedea statutul lor în 
cadrul Federaţiei Ruse, dar inițiativele lor autonomiste, ca și cele ale 
nogailor, sunt privite cu prudență la Moscova. Vladimir Timofeev, 
profesor titular la Academia de Ştiinţe Militare a Federaţiei Ruse, 
vede în ele chiar un plan ascuns al Turciei’. 

Aici trebuie făcută o remarcă: atenția cu care tratează rușii 
fenomenul panturcismului se datorează în bună parte și pierderii 
treptate a influenţei asupra statelor turcice din Asia Centrală, în care 
Consiliul Turcic, organizaţie ce reunește Turcia, Azerbaidjanul și 
țările turcice central-asiatice, începe să fie privit ca alternativă 
fiabilă a Comunităţii Statelor Independente. Temerile rușilor de 
apropierea care se produce între Ankara și statele turcice ex- 
sovietice după 1992 nu sunt motivate doar de perspectivele geopoli- 
tice putin linistitoare pentru Moscova (eventuala catalizare a 
miscárilor separatiste in regiunile cu populatie turcicá din Rusia), ci 
si de actualitatea geoeconomicá din spatiul caspico-pontic. Ceea ce 
îi îngrijorează pe unii analiști ruși este rolul pe care-l poate juca 
Turcia in „deblocarea” statelor central-asiatice si a Azerbaidjanului 
în vederea sporirii exportului de hidrocarburi din această zona’. 


Dezvoltarea de mai departe a scenariilor secesioniste din 
Federatia Rusa e in mare parte legata de evolutia situatiei ei demo- 
grafice aceasta fiind cea de-a doua problema capitala cu care se 
confrunta Rusia de azi. Pentru moment, lucrurile merg intr-o 
directie (foarte) proasta pentru Moscova. Tendintele demografice 
sunt îngrijorătoare din mai multe motive. Primul e scăderea 
generalá a populatiei. In 1989 Federatia Rusá avea 147,4 milioane 
de locuitori, dintre care 119,9 milioane erau etnici rusi. Douá 
decenii mai tárziu, in 2010, Rusia avea o populatie de 142,9 mili- 
oane, dintre care rusi erau 111 milioane, adicá cu aproape 9 mili- 
oane mai putin decát in 1989. Observám ca anume scáderea 
numărului etnicilor ruși este cea care antrenează declinul populaţiei 
țării. Acesta e un motiv serios de îngrijorare pentru Moscova, or, 
analizând datele ultimelor recensăminte ale populaţiei, sesizăm o 
tendinţă sigură de modificare a structurii etnice a populaţiei Rusiei, 
ca urmare a scăderii treptate a numărului etnicilor ruși și a creșterii 
cotei-parti a popoarelor minoritare. 

Criza demografică rusă, din câte se pare, abia isi ia startul. 
Conform celor mai „optimiste” prognoze, populaţia Rusiei va fi de 
136 de milioane în 2025 si de numai 128 de milioane în 2050!%. 
Acest declin se suprapune pe creșterea rapidă a populaţiei vecinilor 
meridionali ai Rusiei, a căror presiune demografică deja se face 
resimțită în Rusia, mai cu seamă în marile centre urbane. Şeful 
Catedrei de sociologie a Universităţii din Moscova, profesorul 
Anatoli Antonov, este de părere că dacă tendinţele demografice care 
se observă la începutul secolului al XXI-lea se vor menţine în 
viitoarele decenii, atunci către anul 2080 în Federaţia Rusă vor mai 
fi doar 38 de milioane de ruși, un moment prielnic, susține el, 
pentru ca tara să fie sfâșiată in 30 de párti'^. 

Criza social-economică prelungită, care afectează mai cu seamă 
provincia rusă, generează și o serie de alte fenomene îngrijorătoare 
din perspectivă demografică, cum ar fi înrăutățirea stării generale a 
sănătăţii populaţiei și alcoolismul, care a devenit o realitate de-a 
dreptul alarmantă in această tara. Încă în 2007 se constata faptul că 


în Rusia se bea de trei ori (!) mai mult alcool decât in 1990!7, In 
2008 ministrul rus de interne a numit alcoolismul printre pericolele 
securitátii nationale ale Rusiei"?. Printre principalele cauze ale 
acestei serioase probleme, profesorul universitar Grigori Zaigraiev, 
cercetátor stiintific principal al Institutului de Sociologie al 
Academiei de Stiinte a Rusiei, enumerá puternica polarizare econo- 
mica a societăţii si lumpenizarea implicită a unui număr tot mai 
mare de cetáteni, al cáror statut social contrasteazá masiv cu cel al 
unei minorități extrem de bogate!*. 

Economia este cea de-a treia mare problemă a Rusiei de azi. În 
2013 Federaţia Rusă era a opta putere economică mondială. Forţa ei 
la acest capitol era, conform FMI, practic identică cu cea a Italiei, 
ambele tari având un PIB nominal de circa 2,1 trilioane de dolari 
americani. Bugetul Federaţiei Ruse în 2014 era de 428,6 miliarde 
dolari americani!“ — ceva mai mare decât cel al Olandei, dar mult 
mic decât cel al Spaniei, Australiei sau Braziliei și tocmai de 2,5 ori 
mai mic decât cel al Italiei. 

În pofida trendului favorabil înregistrat în perioada 2001-2013, 
starea lucrurilor în economia rusă nu e deloc îmbucurătoare, iluzia 
tendințelor pozitive datorându-se în bună parte creşterii prețurilor 
la materiile prime, întâi de toate la petrol și gaz natural. Mai mulți 
economiști ruși semnalau deja în anii 1990 pericolul „lenevirii” 
Rusiei și transformării ei din putere industrial-tehnologică în simplu 
furnizor de materii prime. După calculele Elenei Lenciuk, cercetător 
principal la Institutul de Relaţii Economice și Politice Internaționale 
al Academiei de Ştiinţe a Rusiei, materiile prime reprezintă tocmai 
70% din exportul rus și 50% din totalul volumului producţiei 
industriale. Conform estimărilor ei, cota-parte a Rusiei în producția 
mondială bazată pe tehnologii înalte ar fi de numai 0,3 — 0,5%. 
Această rămânere în urmă în domeniul tehnologic, precum și 
dezindustrializarea treptată a țării, nu pot să nu afecteze pe termen 
mediu capacitățile militare, punând sub semnul întrebării statutul ei 
de mare putere. 


Un paradox al economiei ruse e faptul ca nu lipsa de bani ar fi 
cauza stagnárii, ci tocmai abundenta lor si, mai cu seamá, originea 
deseori ,neclará" a acestora. Cátre finele anului 2013, volumul 
investiţiilor străine in economia rusă era impresionant - 384,1 
miliarde de dolari americani, dar ceea ce surprinde sunt 
„investitorii”, printre cei mai importanţi numărându-se state atât de 
mici precum Ciprul (69,1 miliarde de dolari americani) sau 
Luxemburgul (49,2 miliarde de dolari americani)'*'. Uimeste (geo- 
politic vorbind) și volumul relativ scăzut al investițiilor din SUA - 
10,3 miliarde de dolari americani, care rămân foarte mult în urma 
partenerilor lor vest-europeni sau a Chinei, de unde și 
vulnerabilitatea mult mai scăzută a americanilor la sancțiunile 
impuse Rusiei după criza ucraineană din 2014. 

Multe semne de întrebare ridică si investițiile rusești acumulate 
peste hotare, al căror volum atingea către finele anului 2013 suma 
de 176,4 miliarde dolari de americani!?. Tara în care sunt cele mai 
mari ,,investitii” rusești ar fi... Virginele Britanice: 59,8 miliarde de 
dolari americani. După care vine Ciprul, cu 33 de miliarde. Aceste 
date confirmă faptul că, în pofida măsurilor întreprinse după 2000 
în vederea decriminalizării economiei ruse, scoaterea ei din „zona 
subterană” în câmpul legalității se dovedește a fi un lucru anevoios. 
„Off-shore”-izarea economiei rămâne a fi unul din punctele 
nevralgice ale Rusiei. Vladimir Glaziev, consilierul președintelui rus, 
spunea la Forumul Economic de la Moscova (2014) că anual din 
Rusia ies circa 100 de miliarde de dolari americani!^?! In cea mai 
mare parte direcția pe care o iau aceste sume astronomice este 
Ciprul, Luxemburgul, Virginele Britanice, Elveţia, Liechtensteinul, 
tari care apar in mod „surprinzător” si în lista celor mai mari 
investitori în economia rusă. E clar că e vorba de investiţii prin 
interfețe, un mod de a acţiona destul de larg răzpândit și în alte 
state ex-sovietice. 

Declinul rolului Rusiei în economia globală e constientizat si de 
factorii de decizie de la Kremlin. Ministrul rus al economiei, Aleksei 
Uliukaev, recunoștea la finele anului 2013, încă înainte de criza 


ucraineaná, cá cota-parte a Rusiei in economia mondiala va scádea 
de la 4% in 2013 la 3,4% in 2030'*. Afirmația ministrului Uliukaev 
e in deplin consens cu prognozele economistilor occidentali, care 
sustin cá in 2030 Rusia ar putea avea un PIB de 4,6 trilioane de 
dolari americani, ceea ce ar plasa-o pe locul 10 in lume, dupá 
Indonezia!'^, o poziție de pe care e mai greu sa pretinzi statutul de 
mare putere. 

Trecánd ín revistá problemele Rusiei de azi, ne amintim 
involuntar de marele scriitor si filosof rus Dmitri Merejkovski, care 
acum un secol, in culegerea de eseuri întitulată sugestiv Rusia 
bolnavă, scria: „Există o limita, după care declinul devine o cădere 
în întuneric și haos. Oare nu se simte acum în Rusia că această 
limită e aproape, cá nu mai avem unde merge în jos: încă un pas - si 
Rusia nu va mai fi un popor istoric, ci un stârv istoric?"!^9, Pasul pe 
care-l mai are în rezervă această mare națiune e crucial si pentru ea, 
si pentru vecinii săi, dar contează si ce drum va alege. 


Regiunile Federației Ruse în care rușii erau minoritari în 1990 

Regiunile Federatiei Ruse in care rusii erau minoritari in 2010 


E, 


4 


a 


Regiunile Federatiei Ruse in care rusii ar putea fi minoritari in 2025 Q 


Teritoriul revendicat de aga-zisul Emirat Caucazian 9 ‘ 


Trei drumuri pentru Rusia de mâine: 
calea imperialá, calea eurasiaticá 
sau calea europeaná 


Nu stiu daca Viktor Vasnetov, atunci cand picta celebrul ,,Cavaler 
la răscruce de drumuri”, se gândise într-adevăr la răspântiile care 
apar periodic în drumul istoric al rușilor, dar tabloul este foarte 
sugestiv în acest sens. Rusia întotdeauna a fost la o răspântie de 
drumuri, o fatalitate derivată din geografie — periferie a Europei, 
periferie a Asiei si totodată centru al Eurasiei — dar niciodată în 
decursul celor aproape 12 secole de istorie rusă povara alegerii căii 
potrivite n-a fost atât de grea ca la acest început de mileniu. 
Dificultatea alegerii se datorează și multiplicării opţiunilor, or, 
Rusia de azi nu mai are de ales, ca odinioară, o cale din două — 
latină sau greacă, așa cum a fost în secolul al XI-lea; un model slav 
„autohtonist” sau unul occidental, ca la finele veacului al XVII-lea; 
stilul autoritar al Vienei și Berlinului sau cel liberal-democrat al 
Londrei și Parisului, ca la finele veacului al XIX-lea. Trei căi mari, 
care se bifurca la rândul lor, se deschid azi in fata Moscovei — una 
imperială, care presupune refacerea unui ansamblu politico-geogra- 
fic centrat pe Rusia; una eurasiatică, care ar însemna o 
„orientalizare” a preocupărilor sale geopolitice; si una europeană. 

Prima cale, cea imperială, va conduce la încercarea restabilirii, 
într-o formă sau alta, a unei federaţii care ar cuprinde teritoriile stă- 
pânite odinioară de vechiul Imperiu Rus și URSS și transformarea ei 
într-un centru autonom al geopoliticii globale de mâine. Dacă 
revenim la tabloul lui Vasnetov, atunci prima cale, cea care o tine 


drept înainte, nu duce nicăieri. „Dacă mergi tot înainte — nu ai zile — 
nu este cale nici pentru cel ce merge pe jos, nici celui care e pe cal, 
nici celui ce zboară” — asa scrie pe piatra de drum, numai cá 
cavalerul nu deslușeşte inscripția. 

Dar să-l lăsăm pe Vasnetov cu alegoriile lui mistice. Pentru 
moment, toate lucrurile ne indică faptul că anume această primă 
cale pare să fie direcţia privilegiată de Moscova. La rândul lor, și 
majoritatea analiștilor politici vest-europeni și nord-americani, mai 
cu seamă după evenimentele din 2013-2014 din Ucraina, consideră 
că refacerea imperiului ar fi miza geopolitică a rușilor. Pentru mulți 
observatori operațiunea de anexare a Crimeii și de separare a 
Donbassului de Ucraina ar fi fost un mare succes geopolitic al Rusiei 
si un grav eșec al Occidentului. 

Să nu ne grăbim cu concluziile, or, jocul nu e decât la început. În 
fond, de pe urma crizei ucrainene au avut de pierdut atât vest- 
europenii, cât și ruşii (de ucraineni nici nu mai vorbim). Dacă 
analizăm criza economică în care a fost aruncată Rusia după un salt 
spectacular (chiar dacă în parte fictiv) înregistrat între 2001 și 2013, 
începem să ne îndoim de victoria Moscovei și de consecințele 
„afacerii” pe termen mediu. Şi mai costisitoare în plan geopolitic 
pentru Moscova e sifonarea imaginii si pierderea credibilitatii în 
țările CSI, or, evenimentele din Ucraina au pus în gardă chiar si 
state atât de deschise fata de Kremlin precum Belarus. Fără îndoială 
că și în capitale precum Astana s-a pus întrebarea dacă scenariul 
ucrainean nu se poate reproduce într-o zi și în regiunile din nordul 
Kazahstanului, cu o populaţie (încă) majoritar slavă, mult mai 
importante economic decât Crimeea, dar și strategice pentru 
conexiunea părții europene a Rusiei cu Siberia (artera sudică a 
celebrei căi ferate Transsiberiene traversează extremul nord al 
Kazahstanului). Într-o izolare internaţională atât de profundă Rusia 
n-a fost decât în perioada interbelică. Şi Europa, la rândul său, n-a 
fost într-un impas atât de profund niciodată după cel de-al Doilea 
Război Mondial. Criza ucraineană a prejudiciat UE nu doar moral. 
Confruntarea cu Rusia, deşi nehotărâtă, a adus o atingere sensibilă 


economiei europene (deja fragile), dar a produs si o falie politica 
suplimentará intre un grup de tari adepte ale unii politici dure fata 
de Kremlin si un cerc de tari favorabile unei politici impáciuitoare. 

Crimeea are, fárá indoialá, o valoare geopoliticá, dar ea este 
relativá, or, importanta geopoliticá a unui teritoriu nu e staticá, ci 
dinamicá si pozitionalá. Pentru americani si rusi ea prezintá un 
interes geopolitic, dar de pe pozitii foarte diferite. Sevastopolul in 
sine e important pentru Rusia nu din cauza unei asezári geografice 
particulare, ci pentru cá în jurul acestui oraș a fost pusă la punct o 
costisitoare infrastructură militară încă din perioada sovietică. 
Interesul rușilor pentru menţinerea lor în Sevastopol avea un 
raționament logistico-economic, dar si unul strategic (să nu ofere 
această infrastructură ucrainenilor, conduita de mai departe a 
cărora nu le era clară) și geopolitic (să-și mențină prezența militară 
într-o regiune sensibilă pentru Ucraina, ca eventual element 
suplimentar de presiune asupra ei). Toată mitologia cu „Sevasto- 
polul - cheia Mării Negre” e depășită în secolul al XXI-lea, or, 
diferenţa timpului de zbor necesar unei rachete lansate din Sevasto- 
pol sau din Novorossiisk e practic nulă. Pentru americani, în schimb, 
Crimeea ar putea fi teoretic un excelent punct de sprijin în centrul 
Mării Negre, un turn de veghe spre Caucaz, Turcia, Rusia, dar și 
Balcani. Implicit, valoarea geopolitică a Crimeii pentru ruși nu e atât 
directă, cum cred majoritatea analistilor politici, ci indirectă, prin 
prisma potenţialului interes american. 

Numai că controlul Crimeei fără controlul Ucrainei înseamnă 
foarte putin. Şi baronul Wrangel în 1920, si amiralul Ivanov- 
Okteabrski în 1942, și generalul Jaenicke în 1944 ar fi putut 
confirma acest lucru, pe care Kremlinul, se pare, l-a înțeles abia în 
toamna lui 20141. În operaţiunea din martie 2014 rușii au câștigat 
Crimeea cu prețul pierderii Ucrainei. Eroarea strategică a Moscovei 
a fost înverşunarea cu care a reacționat la semnarea, în 2013-2014, 
a Acordului de asociere la UE de către unele țări membre ale CSI. 
Nici până azi nu e clar cum erau periclitate interesele strategice ale 
Rusiei dacă președintele Ianukovaci semna la Vilnius acel Acord, or, 


unde daca nu la Kremlin erau cunoscute perspectivele reale de 
aderare a Ucrainei la UE in viitorul apropiat, dar si starea de spirit a 
unei mari parti a populatiei ucrainene, care continua sa vada in 
Rusia principalul partener, o stare de spirit care se traducea, ori de 
câte ori era nevoie, in rezultate electorale favorabile rușilor. 
Conform unui sondaj al Institutului Republican Internaţional (IRI), 
în august 2012 doar 32% dintre ucraineni erau favorabili aderării la 
UE! Implicit, pericolul ca Ucraina să fi luat o cale geopolitică 
nedorită de Moscova era practic inexistent!^. Inutil să spunem cum 
a evoluat opinia ucrainenilor în urma evenimentelor din Crimeea și 
Donbass. La finele lui martie 2014, conform unui alt sondaj efectuat 
de același IRI, în favoarea aderării la UE se pronuntau deja 52% 
dintre ucraineni. 

O situaţie în mare parte asemănătoare se constată și în zona de 
est a Republicii Moldova. În 1992 Moscova avea să susțină regimul 
separatist de la Tiraspol, urmărind un singur scop: împiedicarea 
unirii Republicii Moldova cu România. Prin șirul de conflicte din 
zona Mării Negre de la acea vreme rușii căutau să tina in sah 
„partenerii” neascultători din CSI, numai că s-a luat prea tare cu 
jocul, uitând de interesul geopolitic iniţial al acestor focare de 
tensiune. Implicit, în loc să răspundă așteptărilor Chișinăului, care 
manifesta în acea perioadă toată deschiderea pentru Moscova, ruşii 
acordă preferință liderului separatist Igor Smirnov. Analizând 
retrospectiv istoria dosarului transnistrian, nu poate să nu ne 
surprindă acest calcul prost al Kremlinului, care în 2000 ar fi putut 
lesne să ceară printr-un tratat international, neutralizarea si 
demilitarizarea Republicii Moldova și garantarea autonomiei trans- 
nistriene, oferind în schimb retragerea trupelor si a munițiilor ruse 
din zonă (cum prevedea acea „istorică” decizie a Summitului OSCE 
de la Istanbul din 1999). O astfel de soluţie, la acel moment, îi 
aranja pe deplin si pe ucraineni, si pe americani, si pe vest-europeni 
şi ar fi fost acceptată, fără îndoială, si de Chisinau. Aducând în 
interiorul Republicii Moldova aproape 400 de mii de alegători din 
zona separatistă de est, Moscova și-ar fi asigurat cu ușurință, pentru 


multi ani înainte, o stăpânire „soft” a acestei tari. „Succesul” putea 
contagia si alte dosare fumegánde, cum ar fi cel abhaz sau sud- 
osetin. Presedintele Sevarnadze si-ar fi dorit in mod cert o retragere 
eleganta din viata politica, lásánd o tara reintregita. Daca aruncám o 
privire prin sondajele de opinie de la acea vreme din Republica 
Moldova si Georgia, gásim cote náucitoare de simpatii prorusesti (si 
asta fárá zonele separatiste!). Partidul Comunist din Republica 
Moldova câștigă în februarie 2001 tocmai 71 de mandate din 101 
doar speculánd  nostalgiile prosovietice ale unei populaţii 
pauperizate in procesul unei tranzitii prelungite si nu prea reusite. 
Dar Moscova a preferat sa vada ,capitularea neconditionata” a 
„rebelilor” din CSI, desconsiderând avansurile pioase venite dinspre 
Chișinău și Tbilisi. 

Această aroganță imperială recurentă a rușilor avea să surpe 
treptat si sigur temelia unei eventuale federaţii postsovietice. 
Susținerea oferită de o serie de politicieni ruși curentelor separatiste 
din Republica Moldova, recunoașterea independenței Abhaziei și 
Osetiei de Sud și mai ales evenimentele din 2014 din sudul și estul 
Ucrainei n-au deschis calea spre refacerea unui imperiu, ci au 
barat-o. Dacă până în 2008, în pofida conflictelor din Abhazia și 
Osetia de Sud, majoritatea covârșitoare a georgienilor priveau cu 
simpatie Rusia și aveau unele nostalgii „sovietice”, dupa 
evenimentele din vara acelui an atitudinile au început să se 
schimbe. Cu toate astea, chiar și în 2013 sondajele arătau că 68% (!) 
dintre georgieni mai priveau cu simpatie Rusia, ceea ce demon- 
strează cât de adânc implantată era aceasta!*! Un capital geopolitic 
„spiritual” extraordinar, pe care Rusia nu l-a valorificat, punând 
miza pe Tiraspol și nu pe Chișinău, pe Suhumi și nu pe Tbilisi, pe 
Simferopol și nu pe Kiev. Ultima alegere a fost fatală pentru 
„proiectul imperial” al rușilor, or cum spunea Brzezinski, refacerea 
unei federații postsovietice e un proiect imposibil de realizat fără 
Ucraina. Criza ucraineană a generat un declin fără precedent al 


simpatiilor prorusesti in toate țările Comunităţii Statelor 
Independente, reducând substanţial șansele unei „uniuni benevole” 
a acestora cu Rusia. 

Calea imperială are două „trasee” posibile — primul e cel al 
„condeiului”, al doilea e cel al „spadei”. Prima opţiune cerea mai 
multă suplete în relaţiile cu noile tari independente, o motivare 
pozitivă, care le-ar fi împins spre semnarea unui tratat federal fără a 
le leza demnitatea, lăsându-le iluzia unei alegeri libere. Această 
variantă „persuasivă” a fost ignorată din start. Moscova nu a fost 
prea gentilă în relaţia sa cu tadjicii, georgienii sau moldovenii. 
Transnistria, Abhazia, Osetia de Sud, Crimeea și Donbassul ne arată 
că „spada” e unealta aleasă de Rusia pentru refacerea imperiului. 
Numai că această cale nu e un larg bulevard care duce spre un mare 
viitor, ci un impas periculos. 

Exemplul ucrainean ne arată că Rusia nu mai are greutatea 
necesară pentru a clădi un imperiu pe cale clasică, cu forța armelor. 
Între timp, „periferia” fostului imperiu sovietic alunecă încet spre 
alte centre de atracţie. Caucazul ezită între Europa, Turcia și Iran. 
Asia Centrală e atrasă de imensa putere a Chinei, dar și de India, 
Iran și Turcia. Chiar dacă Turcia și Iranul nu sunt de calibrul Rusiei 
la niciun capitol, în favoarea lor însă fiind factorul geocultural — 
apropierea etnică, lingvistică și confesională a popoarelor din 
Caucaz și Asia Centrală. Iar această „chemare a sângelui” nu e deloc 
un factor neglijabil. În acelaşi timp, de una singură, în noile conditii, 
Rusia nu mai poate juca rolul de coagulator al spaţiului ex-sovietic 
nici pe calea „condeiului”. Pentru a face acest lucru, Moscova are 
nevoie de ,greutati” suplimentare, de un „partener de afacere”, 
necesar și pentru a înlătura bănuielile cu care vor fi privite 
inițiativele „unificatoare” ale rușilor după criza ucraineană. Dar asta 
este deja o altă cale, cea eurasiatică. 

Această asertiune poate nedumeri, or, mai sus spuneam că pan- 
ideea eurasiatică tine de trecut si că modelul propus de vechea 
școală eurasianistă nu mai este valabil pentru Rusia de azi și nici 
pentru cea de mâine. Se impune o clarificare: e vorba nu despre 


vechile proiecte eurasianiste ale lui Savitki, reduse la estul Europei 
si nordul Asiei, ci la Eurasia ca ,masa continentala”, asa cum e 
vazuta ea de la Beijing sau Delhi, un continent in care Europa nu e 
decát o peninsulá-,apendice", iar Rusia e doar o vastá periferie si 
nicidecum un centru. 

Calea eurasiaticá oferá mai multe ,itinerare" posibile, primul 
fiind o „potecă intermediară” între calea imperială si cea eurasia- 
tică, prin cooptarea unui partener extern la proiectul de refacere, 
într-o formă confederală cel mai curând, a unităţii spaţiului ex- 
sovietic. Un astfel de partener ar putea fi Turcia, prin încrucișarea 
proiectului Consiliului Statelor Turcice cu cel al CSI, mai ales că cele 
două structuri se suprapun în parte. Tinuta la poarta UE de câteva 
decenii, cu ochii tintiti spre Caucaz și Asia Centrală, Turcia teoretic 
poate fi transformată din potenţial adversar în potenţial partener al 
Moscovei. Spre deosebire de alti eventuali mari „prieteni de drum” 
ai Moscovei, turcii nu pot crea rușilor inconveniente serioase nici la 
capitolul demografic, nici la cel economic și nici, cu atât mai mult, 
la cel militar. Turcia poate fi un partener reconfortant pentru Rusia: 
suficient de puternică pentru a da impresia că noua structură e un 
vehicul cu două motoare, dar destul de slabă pentru a pretinde chiar 
un rol egal cu Moscova pe interior. E adevărat, turcii ar avea 
mecanisme de asigurare pentru a tine Moscova în frau - 
solidaritatea celor cinci state turcice din Caucaz și Asia Centrală, dar 
şi factorul turcic din chiar interiorul Rusiei, care ar putea fi „activat” 
în caz de necesitate. Oricum, o astfel de Uniune Eurasiatică ar fi 
suficient de puternică pentru a-și asigura o autonomie în raport cu 
centrele puterii globale de mâine și a avea o voce distinctă pe scena 
internațională. 

A doua şi cel mai des discutată variantă a căii eurasiatice este 
cea a unei apropieri ruso-chineze. În realitate, așa cum am văzut, un 
parteneriat prea strâns Rusia — China e putin probabil, conducând 
inevitabil spre satelizarea Rusiei. Mult mai avantajoasă geopolitic 
pentru ruși pare să fie „oferta indiană”, întărirea unei axe Moscova - 
Delhi. Apropierea de India ca o compensare a pierderii Chinei fusese 


favorizata de Kremlin inca la finele anilor 1960. Alianta sovieto- 
indiana de pe vremea lui Leonid Brejnev si Indira Gandhi purta atat 
un caracter antiamerican, cat si antichinez, Tratatul bilateral de 
prietenie si cooperare dintre Moscova si Delhi din august 1971 fiind 
un ráspuns la vizita lui Nixon in China din acelasi an. Razboiul indo- 
chinez din 1962 si revendicarea de catre China a statului indian 
Arunachal Pradesh au impins India in bratele Moscovei si chiar daca 
in anii 1990 relatiile dintre Delhi si Rusia pierd din intensitate, dupa 
2000 exista tot mai multe semne ale reanimárii amicitiei de 
odinioará. Cooperarea ruso-indianá e deosebit de intensá mai ales in 
domeniul militar, Rusia fiind principalul furnizor de armament al 
Indiei!50. 

Geografia predispune cele două ţări spre o alianță naturală din 
câteva motive. Întâi de toate, e relaţia lor complexă cu China. 
Tensiunile dintre India și China ar putea fi unul din elementele 
principale ale geopoliticii globale de poimâine, „zestrea istorică” 
deloc simplă a raporturilor dintre Beijing și Delhi fiind suplimentată 
de ciocnirile inevitabile pentru resurse naturale și pieţe de 
desfacere. Prognozele sunt univoce referitor la India: către anul 
2030 ea va fi a treia putere economică a lumii, după China și SUA. 
Totuși, India nu va fi suficient de puternică ca să fie singură o 
contrapondere Chinei. Un mare aliat (sau doi) se impune. Cel mai la 
îndemână e Rusia. Cele două tari nu au o frontieră comună, ceea ce 
din perspectivă geopolitică e mai curând un avantaj, deoarece 
exclude disputele teritoriale. Aceasta mai face ca pericolele expansi- 
unii demografice indiene în Rusia să fie mai mici decât cele chineze, 
dar și mai inofensive, inclusiv din considerentul că indienii nu sunt 
etnic omogeni și nu au conștiința de unitate naţională a chinezilor. 
Apoi și pentru că o expansiune demografică indiană nu va crea 
aceleași premise pentru secesiune ca în cazul aşezării chinezilor în 
Siberia si Extremul Orient. Nici urmările infiltrării economice 
indiene nu sunt aceleași, măcar și pentru faptul că puterea econo- 
mică a Indiei (si nici ambițiile ei geopolitice) nu va fi oricum atât de 


mare ca aceea a Chinei. In relatia cu India, spre deosebire de cea cu 
americanii ori cu chinezii, Rusia poate conta pe un parteneriat 
echitabil, de la egal la egal. 

Impactul unei aliante indo-ruse se va resimti mai mult in Asia, 
care din cate se vede va deveni terenul principalelor rivalitati geo- 
politice globale in al doilea sfert al secolului al XXI-lea. Unul din 
efectele alianței Moscova-Delhi va fi „frângerea” masei continentale 
eurasiatice in douá, separánd Asia de Est, dominatá de China, de 
lumea musulmaná sunnita, traditional ostilá Indiei (dar si Rusiei). Ín 
comun, India si Rusia ar fi în măsură să stăvilească penetrarea 
Chinei în Asia Centrală. La rândul său Iranul siit, pus să aleagă între 
o Chină aliată cu lumea sunnită (întâi de toate cu Pakistanul) și axa 
Moscova-Delhi, ar pleda, cel mai probabil, pentru a doua opţiune, 
inclusiv din cauza că o putere duală e mai puțin amenințătoare 
decât una monolită. 

Şi mai favorabilă rușilor le-ar fi o alianță tripartită Moscova- 
Delhi-Tokyo, capabilă să facă fata unor supraputeri ca SUA si China. 
Probabilitatea unei apropieri indo-japoneze e discutată tot mai mult 
si mai serios în ultimul timp’. Într-o analiză publicată în 
septembrie 2014 în revista Forbes, analistul economic Stephen 
Harner, un cunoscut specialist în Orientul Depărtat, analiza perspec- 
tivele unei alianţe indo-japoneze orientate împotriva Chinei. 
Concluzia sa e că India poate deveni pentru Japonia un nou motor 
de creștere econimică, dar el consideră că nu ar fi constructiv ca 
India să se alinieze Japoniei împotriva vecinului său chinez!*?. E o 
părere argumentată mai curând geoeconomic decât geopolitic. 

Aceste ultime versiuni ale căii eurasiatice de dezvoltare a Rusiei 
presupun o oarecare distantare de afacerile europene și o 
reorientare a Moscovei cu fața spre Asia și Pacific. Totuși, geografia 
socială a Rusiei nu e, cel puţin deocamdată, prea acomodată unui 
astfel de scenariu. Circa 5/6 din populaţia Rusiei este de origine 
europeană (indo-europeană sau fino-ugrică), trei sferturi dintre ruși 
locuind la vest de Urali. La începutul lui 2014, către momentul 
aprofundării crizei ucrainene, UE era de departe cel mai important 


partener economic al Moscovei: Circa 50% din volumul comercial al 
Federatiei Ruse era realizat cu tarile UE si totodata 75% din 
investiţiile reale in economia rusă veneau din țările vest- 
europene'?, Rusia rămâne si istoric, si sociogeografic, si cultural o 
tară europeană. Un scenariu  eurasiatic care ar menaja 
,europenitatea" Rusiei ar fi o aliantá (putin probabilá din perspec- 
tiva realitatilor de azi) Berlin-Moscova-Tokyo. In acest caz Germa- 
nia, un partener-cheie pentru Rusia, dar si tárile asa-numitei Europe 
Intermediare (Zwischeneuropa), care s-ar vedea geografic impinse in 
aceasta mare ,ogradá eurasiaticá", ar dilua substantial „elementul 
oriental", care, in plus, e reprezentat de tári deja puternic influen- 
tate cultural de Rusia (Asia Centrala) sau de Occident (Japonia si, 
eventual, Turcia). 

Scenariul, desi pare iluzoriu, nu e chiar lipsit de sanse, mai ales 
in cazul in care proiectul european s-ar bloca. Sclifoselile unor 
parteneri vest-europeni ai Germaniei deja iritá Berlinul. Cancelarul 
federal german a dat de inteles cá nu va regreta iesirea Marii 
Britanii din UE'^. Nu se exclude cá si alte tari vest-europene să-și 
revendice mai multá autonomie in raport cu Berlinul, considerand 
mai oportun si mai firesc pentru ele un parteneriat transatlantic (cu 
America Latiná in cazul Spaniei si Portugaliei, cu America de Nord 
în cazul Insulelor Britanice si al ţărilor scandinave) sau 
transmediteranian. Ţinând cont de mutatiile demografice din unele 
tari ale UE, probabilitatea reinterpretării vectorilor politicii lor 
externe în al doilea sfert al secolului al XXI-lea e non-neglijabilă. În 
cazul (puţin probabil și deloc salutabil) al dezagregării UE, pe 
fundalul creșterii spectaculare a puterii militare si economice a 
Chinei, s-ar putea impune o apropiere germano-ruso-niponă și 
apariţia unei ambitioase structuri politico-economice care ar 
cuprinde Germania, Austria, tarile Europei Centrale si de Sud-Est, 
Finlanda, ţările ex-sovietice, Turcia si Japonia. De altminteri, 
ipoteza unui astfel de bloc fusese analizată încă la mijlocul secolului 
al XX-lea de geopoliticianul german Carl Haushofer (teoria „Blocului 
continental”). Analizând tendinţele evoluţiei geopoliticii globale, o 


astfel de grupare apare azi chiar mai verosimila decât in 1940. 
Avantajul acestui bloc pentru cei trei protagoniști ai săi e si relativul 
echilibru de putere din interior, cele trei tari având o greutate de- 
mografica şi economică mai mult sau mai putin comparabilă. 

Cu toate astea, cea mai potrivită cale pentru Rusia, dar și pentru 
Europa, ar fi cea europeană. Chiar si la o analiză generală a situaţiei 
geopolitice a Rusiei contemporane devine clar că pericolele 
prognozabile pentru ea nu vin dinspre Apus, perpetuarea 
confruntării Est-Vest fiind în egală măsură invalidantă atât pentru 
ruși, cât şi pentru vest-europeni. Moscova trebuie să facă un efort 
pentru a stopa această opoziție periculoasă. Periculoasă nu atât prin 
faptul că ar putea degenera într-o nouă confruntare militară, lucru 
putin probabil, ci prin irosirea energiilor, tot mai limitate, si prin 
distragerea atenţiei de la procesele cu mult mai alarmante care au 
loc în sud, dincolo de falia mediteraniano-caspică. 

Ideea unei Europe de la Lisabona la Vladivostok, cunoscută şi ca 
proiectul eurosiberian, nu e deloc nouă, ea fiind tema predilectă a 
meditatiilor unor geopoliticieni din cea de-a doua jumătate a 
secolului al XX-lea, când intenţia părea absurdă și utopică, o ficțiune 
politico-stiintifica gratuită. La începutul anilor 1970 despre un 
proiect eurosiberian vorbea Jean  Thiriart, un geopolitician 
conservator belgian, cu care frecvent si este asociata ideea 
„Eurosiberiei”. De fapt, nu Thiriart este cel care a pus termenul in 
circulatie, ci geograful Iuri Semionov, un emigrant rus albgardist, 
care in perioada interbelicá a fost profesor la Universitatea din 
Stockholm. In cartea Siberia, trezoreria Răsăritului (Siberien, 
Schatzkammer des Ostens), el utilizeazá pentru prima data termenul 
Eurosiberia, pentru a desemna ansamblul geografic comun al Europei 
si Asiei de Nord (Siberiei). 

La finele anilor 1980, cand URSS face primele gesturi de 
reconciliere cu Occidentul, proiectul acestei Europe extinse apare si 
in dezbaterile politice. Anume atunci Mihail Gorbaciov anunta un 
concept, ce-i drept nu prea clar, de „Europa - casa noastră comună”. 
La început multi vedeau în acest proiect un model de convietuire 


pasnica, un pas spre dezarmare si dezamorsare a relatiilor extrem de 
tensionate dintre Vest si Est. La 25 iunie 1988, când se semna 
Declaratia comuna dintre Comunitatea Economica Europeana (CEE) 
si Consiliul de Ajutor Economic Reciproc (CAER), intentia liderului 
de la Kremlin se profila mai deslusit, fiind vorba de un proiect de 
apropiere gradualá intre cele douá structuri. In cheia acestui 
deziderat poate fi vazuta si decizia lui Gorbaciov de la finele anului 
1989 de a permite reunificarea Germaniei. Era un gest care cerea o 
ráscumpárare. Moscova vedea in Germania reunificatá un partener 
credibil in procesul de edificare a acelei Europe de la Lisabona la 
Vladivostok, despre care vorbiserá gânditorii geopolitici vest- 
europeni in perioada postbelicá. 

La 31 decembrie 1989, in preajma Anului Nou, la numai cáteva 
sáptámáni de la cáderea Zidului Berlinului, presedintele francez 
Francois Mitterrand anunta la rándul sáu un ambitios proiect al unei 
Confederatii Europene. Un plan pretentios, care n-a intrunit susti- 
nerea necesará in tárile est-europene (in particular a lui Vaclav 
Havel) dornice de afirmarea unei ,suveranitáti reale", si nici 
intelegerea partenerilor americani, care nu vedeau incotro poate 
duce aceasta incrucisare a Comunitatii Europene cu o Uniune Sovie- 
ticá pe moarte si cu foștii ei sateliți”. 

Inutil să facem acum scenarii de istorie alternativă, punándu-ne 
întrebarea: ce s-ar fi întâmplat dacă proiectul lui Mitterrand s-ar fi 
materializat? Cert e că lucrurile ar fi evoluat altfel, atât în vestul cât 
și în estul continentului, dar și în lume. De la distanţa unui sfert de 
secol, putem spune că eșecul de atunci al Parisului a fost un rateu al 
întregii Europe. Evoluţia social-economică anemică a UE în sfertul 
de secol care a urmat de la căderea Zidului Berlinului, dar și 
contraperformantele înregistrate de majoritatea ţărilor ex-sovietice, 
inclusiv de Rusia, ne sugerează că Mitterand ar fi putut avea 
dreptate si cá o confederație europeană nu va fi nici stabilă si nici 
împlinită geografic dacă Rusia și alte tari est-europene (Ucraina, 
Belarus, Republica Moldova) nu vor fi în interiorul ei. 


„Europenizarea” Rusiei, ca si „europenizarea” Germaniei în anii 
1950, ar fi în avantajul întregului continent și al întregului 
ansamblu geocultural circumboreal (mă feresc aici voit de termenul 
„Civilizație europeană” sau „occidentală”), pus si el la grea 
încercare. Sarcina cea mai dificilă în această apropiere le-ar reveni 
rușilor, or, evenimentele din 2008 din Georgia, ca și cele din 2013- 
2014 din Ucraina, au generat o diminuare periculoasă a încrederii 
europenilor, mai cu seamă a celor din centrul și estul continentului, 
fata de Moscova. O apropiere ruso-europeana nu va fi posibilă atâta 
timp cât multe tari europene se mai simt vulnerabile, chiar 
amenințate, de Rusia. La Berlin, Paris ori Roma, deschiderea pentru 
Moscova poate fi mare, iar ideea apropierii rușilor de Europa - 
foarte bine privită, or, în capitalele marilor puteri „pericolul rus” e 
perceput altfel decât în Polonia, Ţările Baltice sau în România. 
Totuşi, atâta timp cât la Varșovia, Vilnius sau București vor persista 
îndoielile fata de intenţiile Kremlinului, lucrurile nu vor merge prea 
departe, existând riscul ca ambițiosul edificiu paneuropean să se 
nască cu niște „fisuri originare” adânci, care l-ar răsturna la prima 
cotitură mai periculoasă. Schimbarea la fata a Rusiei e, așadar, o 
condiţie sine qua non pentru ca cea de-a treia cale să devină 
realizabilă. 

Neîncrederea istorică fata de Rusia este una din piedicile-cheie 
pentru acceptarea ei in familia europeaná, dar acesta ar putea fi 
doar un factor circumstantial si trecátor. Sá ne amintim cá in anii 
1950, cánd se puneau bazele constructiei europene, neincrederea 
vest-europenilor fatá de nemti era chiar mai mare decát cea 
manifestatá acum in centrul si estul Europei fata de rusi. Zestrea 
istorica cu care era acceptata RFG in Comunitatea Europeaná era 
mult mai proastă decât cea a Rusiei de azi, iar „îmblânzirea” germa- 
nilor n-a fost un proces care s-a incheiat la 9 mai 1945, ci care a 
inceput la 9 mai 1950 odatá cu lansarea proiectului european al lui 
Schuman. Si nu se stie cum ar fi evoluat Germania dacă era lăsată in 
afara edificiului european. Schuman si Monet intelegeau bine in 


1950, cá numai includerea RFG in concertul european, legarea ei de 
Europa, pot  garanta  succesul  proiectului si  stabilitatea 
continentului. 

Discutiile despre dezechilibrul pe care l-ar priciniu Rusia Europei 
au la bază mai mult un argument vizual (si istoric) decât real. Cu 
145 de milioane de locuitori, Rusia ar avea 18,596 din populatia de 
780 de milioane a Europei, in timp ce Germania ar avea 10,596. 
Dacá hotarele UE s-ar extinde spre Turcia si Caucaz, atunci cota- 
parte a Rusiei in populatia Europei s-ar reduce la 16,596. Cu atat 
mai mult nu putem vorbi despre un dezechilibru economic. Rusia 
cedeazá economic Germaniei, Marii Britanii si Frantei, plasándu-se 
in 2013 pe acelasi loc cu Italia. Intr-o Europa extinsá cota-parte a 
economiei ruse ar fi de cam 1096 din cea paneuropeaná. Chiar dacá 
Insulele Britanice vor prefera sa fie in afara acestui proiect 
paneuropean, apropiindu-se si mai mult de partenerii nord- 
americani, dezechilibrul pe care il va provoca Rusia in interiorul 
Uniunii va fi doar geografic, un factor care conteazá mai putin intr-o 
relatie geopolitica decát greutatea economica ori demograficá. 
Riscurile ca Rusia sa fie un factor dominant in Europa (mai ales in 
perspectivá) sunt mult exagerate. 

O piatá unicá, o monedá unicá, reguli de joc rigide pentru toti 
membrii, fárá inlesniri si derogári, un spatiu vamal comun, o armatá 
comuna si o politica externa coordonatá ar face din aceasta Europa 
extinsă protagonistul geopoliticii globale de mâine. În sens geoeco- 
nomic, câștigul e incontestabil. Cu o piaţă de 780 de milioane de 
oameni, având la îndemână tehnologiile vest-europenilor si imensele 
resurse naturale de care dispun rușii, această confederație 
europeană ar fi o hiperputere economică, capabilă să facă fata 
concurenței americane şi chineze, dar și să răspundă sfidărilor 
securitare ale zilei de mâine. Această Europă extinsă nu trebuie să 
fie o construcţie cu pretenţii imperiale, dar trebuie să devină un 
partener egal al SUA în misiunea deloc ușoară de asigurare a 
stabilității mondiale de mâine. E un rol pe care Europa și-l poate 
asuma în două cazuri — dacă acceptă o confederație europeană 


extinsa spre Rusia sau daca nucleul dur al Europei, incluzánd tárile 
germanofone, Franta, Italia si Beneluxul, formeaza o federatie vest- 
europeana bine inchegata, decisa sa joace un rol activ pe scena geo- 
politicii globale. In cazul in care Rusia va alege calea unei formule 
eurasiatice, o astfel de federatie vest-europeaná, o resuscitare in 
variantá moderná a imperiului latino-teuton al lui lui Carol cel 
Mare, ar fi in másurá sá polarizeze in jurul sáu intreaga Europá si sá 
construiască un veritabil parteneriat cu SUA, neutralizând 
eventualul pericol dinspre Est. Dar e si de datoria Europei sá nu 
admitá alunecarea Rusiei in scheme care ar putea pune pe viitor la 
grea incercare intreg continentul. 

La acest început de secol si mileniu Rusia e la o răspântie de 
drumuri, iar o alegere inseamná mai mult decát o optiune geopoli- 
ticá — e si o alegere geoculturalá. E greu de spus incotro se va 
indrepta Rusia, dar cert e cá ea nu mai poate conta pe rolul de solist 
pe scena politicii internationale. Pentru ca vocea să-i fie auzită si 
mâine, pentru ca ea să rămână ceea ce este, o parte a civilizației 
europene, Rusia trebuie să se alăture corului european. La rândul 
său, si acest cor european, ca să fie ascultat, s-ar putea să aibă 
într-un viitor nu prea îndepărtat nevoie ca acei câţiva tenori și 
baritoni, ale căror voci răzbat printre zecile de falsete, să fie 
secondati de basul profund al Rusiei. 

